Malayalam News - നിമിഷ ഫാത്തിമയെ തിരികെ എത്തിക്കണമെന്ന ആവശ്യം ഹേബിയസ് കോര്‍പ്പസ് ഹര്‍ജി ആയി പരിഗണിക്കാനാവില്ല; ഹൈക്കോടതി | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » HIGHCOURT REJECTS HABEAS CORPUS PETITION FILED BY NIMISHA FATHIMA MOTHER\nനിമിഷ ഫാത്തിമയെ തിരികെ എത്തിക്കണമെന്ന ആവശ്യം ഹേബിയസ് കോര്‍പ്പസ് ഹര്‍ജി ആയി പരിഗണിക്കാനാവില്ല; ഹൈക്കോടതി\nഹര്‍ജിക്കാര്‍ക്ക് സിംഗിള് ബഞ്ചിനെ സമീപിക്കാമെന്ന് ഡിവിഷന് ബഞ്ച് പറഞ്ഞു.\nUpdated: July 13, 2021, 11:00 AM IST\nLast Updated: July 13, 2021, 11:00 AM IST\nകൊച്ചി: അഫ്ഗാന് ജയിലില് കഴിയുന്ന നിമിഷ ഫാത്തിമയെ തിരികെ എത്തിക്കണമെന്ന ആവശ്യം ഹേബിയസ് കോര്‍പ്പസ് ഹര്‍ജി ആയി പരിഗണിക്കാനാവില്ലെന്ന് ഹൈക്കോടതി. നിമിഷയുടെ അമ്മ ബിന്ദുവാണ് കോടതിയില് ഹേബിയസ് കോര്‍പസ് ഹര്‍ജി ഫയല് ചെയ്തത്.\nഹര്‍ജിക്കാര്‍ക്ക് സിംഗിള് ബഞ്ചിനെ സമീപിക്കാമെന്ന് ഡിവിഷന് ബഞ്ച് പറഞ്ഞു. ജസ്റ്റിസുമാരായ വിനോദ്ചന്ദ്രന് സിയാദ് റഹ്‌മാന് എന്നിവരടങ്ങിയ ഡിവിഷന് ബഞ്ചാണ് ഹര്‍ജി പരിഗണിച്ചത്.\nഹേബിയസ് കോര്‍പ്പസ് ഹര്‍ജി നിമിഷയുടെ അമ്മ ബിന്ദു പിന്‍വലിച്ചു. അഫ്ഗാന് ജയിലില് കഴിയുന്ന നിമിഷയെയും മകളെയും ഇന്ത്യയിലെത്തിക്കാന് സര്‍ക്കാര് നടപടി സ്വീകരിക്കുന്നില്ല. അതിനാല് ഇരുവരെയും തിരികെയെത്തിക്കാനായി കേന്ദ്ര സര്‍ക്കാരിന് കോടതി നിര്‍ദ്ദേശം നല്‍കണമെന്നാവശ്യപ്പെട്ടായിരുന്നു ഹര്‍ജി. പൗരന്മാരുടെ ഭരണഘടനാപരമായ മൗലികാവകാശങ്ങളും സംരക്ഷിക്കാന് സര്‍ക്കാരിന് ബാധ്യതയുണ്ടെന്നുമാണ് ഹര്‍ജിയിലെ വാദം.\nAlso Read-കേരള കോൺഗ്രസ് ജോസഫ് ഗ്രൂപ്പ് പിളരുമോ? പിളർപ്പ് ഒഴിവാക്കാൻ സംഘടനാ തെരഞ്ഞെടുപ്പ് നടത്താൻ പിജെ ജോസഫ്\nനേരത്തെ ഐഎസ് കേസുകളുമായി ബന്ധപ്പെട്ട് ജയിലുകളില് കഴിയുന്നവരെ അതത് രാജ്യങ്ങളിലേക്ക് തിരിച്ചയയ്ക്കാന് അഫ്ഗാന് ഭരണകൂടം തീരുമാനിച്ചിരുന്നു. നിമിഷയടക്കം നാലുപേരെ ഏറ്റുവാങ്ങുന്നതിനുള്ള സന്നദ്ധത അഫ്ഗാന് ഇന്ത്യയോട് തേടുകയും ചെയ്തു. എന്നാല് അഫ്ഗാന് ജയിലുകളില് കഴിയുന്ന വനിതകളെ തിരിച്ചെത്തിയ്ക്കുന്നതില് ആലോചനയില്ലെന്നാണ് കേന്ദ്രസര്‍ക്കാര് വ്യക്തമാക്കിയത്. അന്താരാഷ്ട്ര മതമൗലികവാദിക ശക്തികളുമായി യോജിച്ച് പ്രവര്‍ത്തിച്ച ഇവരെ തിരികെ കൊണ്ടുവരുന്നത് സുരക്ഷാ പ്രശ്നങ്ങളുണ്ടാക്കുമെന്നാണ് സുരക്ഷാ ഏജന്‍സികളുടെ നിലപാട്.\nമാസങ്ങള്‍ക്ക് മുമ്പ് റോ ഉദ്യോഗസ്ഥര് പുറത്തുവിട്ട ശബ്ദരേഖയില് നാട്ടിലേക്ക് മടങ്ങാനുള്ള സന്നദ്ധത നിമിഷ ഫാത്തിമ പ്രകടിപ്പിയ്ക്കുകയും ചെയ്തിരുന്നു. വിഷയത്തില് ഇടപെടണമെന്ന് ആവശ്യപ്പെട്ട് ആഭ്യന്തരമന്ത്രി അമിത് ഷായെ കാണാന് ശ്രമിച്ചിട്ടും അനുമതി ലഭിച്ചില്ലെന്ന് നിമിഷയുടെ അമ്മ ബിന്ദു വ്യക്തമാക്കി. പിന്നാലെ മുഖ്യമന്ത്രി പിണറായി വിജയനും പരാതി നല്‍കി. തുടര്‍ന്നാണ് മകളെ നാട്ടിലെത്തിയ്ക്കണമെന്ന ആവശ്യവുമായി കോടതിയെ സമീപിച്ചിരുന്നത്.\nAlso Read-RAIN ALERT| കേരളത്തിൽ ഇന്നും മഴ ശക്തമായി തുടരും;9ജില്ലകളിൽ ഒറ്റപ്പെട്ട മഴയ്ക്ക് സാധ്യത\nAlso Read-SSLC Result | എസ്എസ്എല്‍സി പരീക്ഷാ ഫലം ബുധനാഴ്ച പ്രഖ്യാപിക്കും\nസോണിയ, മെറിന്, നിമിഷ ഫാത്തിമ, റഫീല എന്നീ മലയാളികളാണ് അഫ്ഗാന് ജയിലിലുള്ളത്. ഭര്‍ത്താക്കന്‍മാര്‍ക്കൊപ്പം 2016-17 കാലഘട്ടത്തില് ഇന്ത്യ വിട്ട് ഐഎസില് ചേരാന് പോയവരാണ് ഇവര്. ആദ്യം ഇറാനിലെത്തിയ ഇവര് അവിടെ നിന്നും അഫ്ഗാനിസ്ഥാനിലെ ഖ്വാറേഷ്യന് പ്രവിശ്യയിലെത്തുകയായിരുന്നു. പിന്നീട് അമേരിക്കന് വ്യോമസേന നടത്തിയ മിസൈലാക്രമണത്തില് ഈ നാല് പേരുടേയും ഭര്‍ത്താക്കന്‍മാര് കൊല്ലപ്പെട്ടു.\nതുടര്‍ച്ചയായ ആക്രമണത്തില് ഐഎസ് ഛിന്നഭിന്നമായതോടെ സ്ത്രീകളും കുട്ടികളുമടക്കം ഐഎസ് കേന്ദ്രങ്ങളിലുണ്ടായിരുന്ന 403 പേര് അഫ്ഗാനിസ്ഥാന് സര്‍ക്കാരിന് മുന്നില് കീഴടങ്ങി. ഇന്ത്യയടക്കം 13 രാജ്യങ്ങളില് നിന്നുള്ളവര് ഈ സംഘത്തിലുണ്ടായിരുന്നു.\nFirst published: July 13, 2021, 11:00 AM IST


esic udc recruitment 2021: പ്ലസ്ടു, ഡിഗ്രി യോഗ്യതകളുള്ളവർ ശ്രദ്ധിക്കാൻ: കേന്ദ്ര സർവീസിൽ 6552 ഒഴിവുകൾ - esic udc recruitment 2021 notification for 6552 vacancies to be released soon | Samayam Malayalam\nesic udc recruitment 2021 notification for 6552 vacancies to be released soon\nപ്ലസ്ടു, ഡിഗ്രി യോഗ്യതകളുള്ളവർ ശ്രദ്ധിക്കാൻ: കേന്ദ്ര സർവീസിൽ 6552 ഒഴിവുകൾ\nAdarsh Js | Samayam Malayalam | Updated: 12 Apr 2021, 02:34:00 PM\nഅപ്പർ ഡിവിഷൻ ക്ലാർക്ക്/ അപ്പർ ഡിവിഷൻ ക്ലാർക്ക് കാഷ്യർ, സ്റ്റെനോഗ്രാഫി എന്നീ തസ്തികകളിലായി 6552 ഒഴിവുകളുണ്ട്. എഴുത്ത് പരീയ്ക്ക് പുറമെ സ്കിൽ ടെസ്റ്റുമുണ്ടാകും. ഇവ രണ്ടിൻ്റെയും അടിസ്ഥാനത്തിലായിരിക്കും തെരഞ്ഞെടുപ്പ്\nവിശദമായ വിജ്ഞാപനം ഉടൻ പ്രസിദ്ധീകരിക്കും\nഓൺലൈനായി അപേക്ഷിക്കാൻ esic.in എന്ന വെബ്സൈറ്റ് സന്ദർശിക്കുക\nആകെ ഒഴിവുകൾ 6552\nഎംപ്ലോയ്മെന്റ് സ്റ്റേറ്റ് ഇൻഷ്യുറൻസ് കോർപ്പറേഷൻ (ഇ.എസ്.ഐ.സി) യിലെ ഒഴിവുകളിലേക്ക് അപേക്ഷിക്കാം. രാജ്യമെമ്പാടുമായി 6552 ഒഴിവുകളുണ്ട്. വിശദമായ വിജ്ഞാപനം ഉടൻ പുറപ്പെടുവിക്കും. അപ്പർ ഡിവിഷൻ ക്ലാർക്ക് (യു.ഡി.സി), കാഷ്യർ തസ്തികകളിൽ 6306 ഒഴിവുകളാണുള്ളത്.സ്റ്റെനോഗ്രാഫർ തസ്തികകളിലായി 246 ഒഴിവുകളുണ്ട്.\nഅപ്പർ ഡിവിഷൻ ക്ലാർക്ക്/ അപ്പർ ഡിവിഷൻ ക്ലാർക്ക് കാഷ്യർ- 6306, സ്റ്റെനോഗ്രാഫി- 246 എന്നിങ്ങനെയാണ് ഒഴിവുകൾ. സ്റ്റെനോഗ്രാഫി തസ്തികയിലേക്ക് അപേക്ഷിക്കാൻ ഇന്റർമീഡിയേറ്റ് അല്ലെങ്കിൽ പ്ലസ്ടു അല്ലെങ്കിൽ തത്തുല്ല്യമാണ് യോഗ്യത. അപ്പർ ഡിവിഷൻ ക്ലാർക്ക്/ അപ്പർ ഡിവിഷൻ ക്ലാർക്ക് കാഷ്യർ തസ്തികയിലേക്ക് അപേക്ഷിക്കാനുള്ള കുറഞ്ഞ വിദ്യാഭ്യാസ യോഗ്യത ഒരു അംഗീകൃത സർവകലാശാലയിൽ നിന്ന് ലഭിച്ച ഡിഗ്രിയാണ്. ഡേറ്റാബേസ്, ഓഫീസ് എന്നീ വിഷയങ്ങളിലുള്ള കംപ്യൂട്ടർ പരിജ്ഞാനമുണ്ടായിരിക്കണം. 18 വയസിനും 27 വയസിനും ഇടയിൽ പ്രായമുള്ളവരായിരിക്കണം.\nഎഴുത്ത് പരീക്ഷയുടെ അടിസ്ഥാനത്തിലായിരിക്കും തെരഞ്ഞെടുപ്പ്. സ്കിൽ ടെസ്റ്റുണ്ടായിരിക്കും. ഒരു മിനിറ്റിൽ 80 വാക്കുകൾ ടൈപ്പ് ചെയ്യാനാവണം. 10 മിനിറ്റ് ദൈർഘ്യമുള്ളതായിരിക്കും ടൈപ്പിംഗ് ടെസ്റ്റ്.\nവിജ്ഞാപനം പുറപ്പെടുവിച്ച ഉടൻ തന്നെ ഓൺലൈനായി അപേക്ഷിച്ചു തുടങ്ങാം. ഇ.എസ്.ഐ.സിയുടെ ഔദ്യോഗിക വെബ്സൈറ്റായ https://www.esic.in സന്ദർശിച്ചാണ് അപേക്ഷിക്കേണ്ടത്.\nSSC Constable GD: പരീക്ഷയെഴുതാൻ തയ്യാറെടുക്കുന്നവർക്കായി പ്രധാന അറിയിപ്പ്; വിജ്ഞാപനം എന്ന് വരും ആര്‍ട്ടിക്കിള് ഷോ\nഎംപ്ലോയ്മെൻ്റ് സ്റ്റേറ്റ് ഇൻഷ്യൂറൻസ് ഇ.എസ്.ഐ.സി ESIC.in esic udc recruitment 2021 employment state insurance corporation\nWeb Title : esic udc recruitment 2021 notification for 6552 vacancies to be released soon


പ്രതിപക്ഷം കലക്കവെള്ളത്തില് മീന് പിടിക്കാന് ശ്രമിക്കേണ്ട: എ.കെ. ബാലന് - Express Kerala\nപാലക്കാട്: സര്‍ക്കാരിനെ സംരക്ഷിക്കാനുള്ള നീക്കത്തില് ഞങ്ങളാണ് മുന്‍പന്തിയില് എന്നൊരു ധാരണയൊന്നും ആര്‍ക്കും വേണ്ടെന്ന് നിയമമന്ത്രി എകെ ബാലന്. സംസ്ഥാന സര്‍ക്കാരും ഗവര്‍ണറും തമ്മിലുള്ള ബന്ധം വഷളാക്കാന് ആരേയും അനുവദിക്കില്ലെന്നും അദ്ദേഹം പറഞ്ഞു. പൗരത്വ നിയമ ഭേദഗതിക്കെതിരായി പ്രമേയം പാസാക്കിയ നിയമസഭാ നടപടിയെ വിമര്‍ശിക്കുന്ന കേരള ഗവര്‍ണര് ആരിഫ് മുഹമ്മദ് ഖാനെ പുറത്താക്കണമെന്ന് ആവശ്യപ്പെട്ട് പ്രമേയം അവതരിപ്പിക്കാന് അനുമതി തേടിയ പ്രതിപക്ഷ നീക്കത്തില് പ്രതികരിക്കുകയായിരുന്നു അദ്ദേഹം.\nഭരണഘടനാപരമായി തന്നെ സ്പീക്കറും സര്‍ക്കാരും ഗവര്‍ണറും കടമകള് നിര്‍വ്വഹിക്കും. അതില് ഏതെങ്കിലും ഒരു ഭാഗത്ത് വീഴ്ചയുണ്ടായെങ്കില് അത് ചര്‍ച്ച ചെയ്യണം. അതിനുള്ള വേദി നിയമസഭയാകുന്നതില് തെറ്റൊന്നും ഇല്ല. പക്ഷെ കലക്കവെള്ളത്തില് മീന് പിടിക്കുന്ന വിധത്തില് പ്രതിപക്ഷം സര്‍ക്കാര്-ഗവര്‍ണര് തര്‍ക്കത്തെ ഉപയോഗിക്കുന്നത് അംഗീകരിക്കാനാവില്ലെന്നും എകെ ബാലന് പറഞ്ഞു.\nഗവര്‍ണര്‍ക്ക് ഭരണഘടനാപരമായി ചില അവകാശങ്ങളുണ്ട്. അത് നിഷേധിക്കുന്നില്ല. സംശയങ്ങളും വിമര്‍ശനങ്ങളും സ്വാഭാവികമാണ്. അതിന് സര്‍ക്കാര് അപ്പപ്പോള് മറുപടി നല്‍കുമെന്നും എ.കെ.ബാലന് പറഞ്ഞു.\nകാര്‍ഷിക ബില്; രാജ്യസഭ നടപടികള് സംയുക്തമായി ബഹിഷ്‌കരിച്ച് പ്രതിപക്ഷ പാര്‍ട്ടികള്\nകേരളം മുരടിച്ചു പോകണമെന്ന് ആഗ്രഹം; പ്രതിപക്ഷത്തിനെതിരെ ഇ പി ജയരാജന്


വെള്ളെഴുത്ത്: പറഞ്ഞതും പറയാത്തതുമായ കഥകള്\nഇതു വായിച്ചപ്പോള് പടം കാണാതെ തന്നെ പടം കണ്ട പ്രതീതി. പത്മരാജന്റെ തലത്തിലുള്ള ഒരു ജീനിയസ്സാണ് ശ്രീനിവാസന് എന്നു തോന്നുന്നു.\nകഥപറയാന് ആര്‍ക്കാണ് അവകാശം എന്ന ചോദ്യം കണ്ടപ്പോള് തുടങ്ങിയതാണ് ഒന്നു കമന്റാഞ്ഞിട്ടുള്ള ഒരു ശ്വാസം മുട്ടല്.\nസിനിമയില് നിന്ന് മിക്കവാറും വിട്ടാണ് കമന്റ്. ഒരു ഓഫിന്റെ പരിഗണന തന്നാല് മതി. :)\nകേരളത്തിന്റെ പൈതൃകത്തില് തലതിരിഞ്ഞ ഒരു ചരിത്രം ഉണ്ട് ഈ ചോദ്യത്തിന്. പാണന്മാര്‍ക്ക് കാക്കാന്മാര്‍ക്ക് അങ്ങനെ തുടങ്ങി ചാക്യാന്മാര്‍ക്കുവരെയാണ് മാഷേ അതിനുള്ള അവകാശം. അപ്പോള് ക പറയാന് ആര്‍ക്കാണവകാശം എന്നല്ല കഥ അംഗീകരിക്കുക ആരുടെ പ്രിവിലേജ് ആണെന്നുള്ളതാണ് പ്രസക്തമായ ചോദ്യം. ആ പ്രിവിലേജിനു മുന്നിലാണ് കുചേലന് കുഴങ്ങുന്നതും ബാലന് നിശബ്ദനാകുന്നതും.\n(നിരസിക്കപ്പെടുക എന്നതാണ് നരേറ്ററുടെ മുന്നിലെ ചലഞ്ച് എന്ന് തിരുത്തിപ്പറഞ്ഞാല് അത് എഴുത്തുകാരന്റെ വെല്ലുവിളി കൂടി ആവും; പ്രത്യേകിച്ചും ബ്ലൊഗ് പോലെ ഒരു മാധ്യമത്തില്. അവിടെയാണ് മുന്‍പൊരിക്കല് പറഞ്ഞ മനസ്സിലായില്ലകള് വിഹരിക്കുന്ന്ത്. കുചേലനെ നോക്കി മനസ്സിലായില്ല എന്ന് ശ്രീകൃഷ്ണന് പറയുന്നത് ഒന്നുസങ്കല്പിക്കൂ. മുഖ്യധാരയിലെ എഴുത്തുകാരന് പലപ്പൊഴും മുദ്രാമോതിരങ്ങള് ഉണ്ട്. പാവം ബ്ലോഗന്റെ മോതിരം വിഴുങ്ങിയ മീനിനെ ആരു പിടിച്ചുകൊടുക്കും!)\nസാമൂഹിക പ്രതിബദ്ധതയുള്ള എഴുത്തില് പല‍പ്പോഴും വെല്ലുവിളിയാകുന്നത് ഇതാണ് എന്നത് കൂടുതല് പ്രസക്തമായ വിഷയം. എഴുത്തിന്റെ കാനോനകള് (നിയമങ്ങള്) ആരാണ് തീരുമാനിക്കുന്നത്? എഴുത്തുകാരന്റെ സത്യത്തിന് ആരാണ് മുദ്രചാര്‍ത്തിക്കൊടുക്കേണ്ടത്? എണ്ണം പറഞ്ഞ പെണ്ണെഴുത്തുകാര് വരെ കാരണവന്മാരുടെ/മുതലാളന്മാരുടെ മുന്നില് ഓച്ചാനിച്ചു നില്‍ക്കേണ്ട അവസ്ഥയുണ്ട് നാട്ടില്. കലിപ്പ് തീര്‍ക്കാന് എന്തെങ്കിലും ഉഡായിപ്പ് പണികള് കാണിച്ചാണ് പിടിച്ചുനില്‍ക്കുന്നത് പാവങ്ങള്. ഇതേ ചോദ്യമാണ് മുന്‍പ് ഇവിടെ തന്നെ വന്ന പത്രാധിപപ്രശ്നത്തിലെയും പകുതിവശം.\nചോദ്യത്തിന്റെ സോഷ്യല് സിന്റാക്സ് ഒന്നു ശരിയാക്കി നോക്കിയതാണ്. ഉത്തരം....\n[‘ഇരുപതുവാക്യത്തില് കവിയാത്ത ഒരുപന്യാസം..’ എന്ന് നമതുവിന്റെ ഒരു കൊട്ടുകിട്ടിയിട്ട് നാലുദിവസം ആയില്ല. ഞാന് നന്നാവൂല്ല :) )\nഅഭിനന്ദനവും അസൂയയും തമ്മിലുള്ള ഒരു വടംവലി നടക്കുന്നു എന്റെ മനസില് :)\nഈ കൃഷ്ണ-കുചേല ത്രഡ് വച്ച് തിരക്കഥയില് അവസാന സീനുകള് ആദ്യം എഴുതി പുറകിലേക്ക് വര്‍ക്ക് ചെയ്ത് സിനിമയുണ്ടാക്കിയതിന്റെ എല്ലാ മുഴച്ചുനില്‍ക്കലുകളും ഈ സിനിമയില് കാണാം. അതുകൊണ്ടുതന്നെയാണ് ഈ കുചേലന്റെ അഭിമാനം, വരാന് പോകുന്ന സൗഭാഗ്യത്തിന്റെ സ്വഭാവം എന്താവാം എന്നിങ്ങനെ പല പഴുതുകളും ഉണ്ടാവുന്നത്.താങ്കള് പറഞ്ഞതുപോലെ ഇതുപോലെ ആരെങ്കിലും തന്നെ രക്ഷിക്കാന് വരും എന്ന് ദുരിതകാലത്തില് തീയറ്ററിലെ ഇരുട്ടിലിരുന്ന് കാഴ്ചക്കാരന് പ്രത്യാശിക്കുന്നതുകൊണ്ടാവും സിനിമ വിജയിച്ചത്. തമിഴില് ഈ സിനിമ വരുമ്പോള് എന്താവും സ്ഥിതി.\nവെള്ളെഴുത്ത് അല്പം ചിന്തിച്ചാലെന്ത് എന്ന കാപ്ഷന് മാറ്റി ചിന്തിക്കാതിരുന്നാലെന്ത് എന്നാക്കിയത് കണ്ടപ്പോള് മനസ്സില് വന്ന ഒരു സെന് കഥ.\nശിഷ്യന് ഗുരുവിന്റെ അടുത്ത് ചെന്ന് പരാതി പറഞ്ഞു..ഒരു മന:സമാധാനവുമില്ല, സന്തോഷവുമില്ല..ആകെ വെറുത്തുകഴിന്നു..ഗുരു പറഞ്ഞു...അത് മാറിക്കോളും..\nകുറച്ച് ദിവസം കഴിഞ്ഞ് ശിഷ്യന് വീണ്ടും ചെന്നു..ഗുരോ ഇപ്പോള് ഞാന് നല്ല സന്തോഷവാന്..ആകെ മൊത്തം ഉന്മേഷം. ഗുരു പറഞ്ഞു...\nവിവരണം നന്നായിരിക്കുന്നു മാഷെ\nഅല്ലല്ല, ഞാനിത്തിരി വൈകിപ്പോയോ? അതിനിടയ്ക്കു ഇങ്ങനേം ചിന്താവിഷ്ടനായോ? അറിഞ്ഞില്ല. ഒരു ചിന്തയ്ക്കു എന്നാലാവും വിധം ചിന്തിച്ചുത്തരമെഴുതിയിട്ടുണ്ടേ വെള്ളെഴുത്തിനുകാണാനൊരു കുഞ്ഞിക്കുറിപ്പ് കണ്ടുനോക്കൂ.\nഅപ്പൊ സിനിമയൊക്കെ കാണാറുണ്ടല്ലേ, ഞാനറിഞ്ഞില്ല(എനിയ്ക്കറിയില്ലായിരുന്നു).\nഇവിടെ പരസ്യം പതിയ്ക്കരുതെന്നു പറഞ്ഞിട്ടില്ലല്ലോ ല്ലേ? നന്ദി :)\nഈ പോസ്റ്റ് വായിച്ചു. കുചേലകഥയേയും മറ്റു പല പുരാണകഥകളേയും പലതലത്തില് നിന്നും നോക്കിക്കാണാവുന്നതാണ്. എങ്ങനെകണ്ടാലാണോ കൂടുതല് പ്രയോജനം, മനസ്സിനു വികാസം എന്നിവ കിട്ടുക, ആ രീതിയില് കാണുകയാണു നല്ലത് എന്നു പലപ്പോഴും തോന്നിയിട്ടുണ്ട്. കാവ്യമായും കഥയായും, തത്ത്വമായും ഒക്കെ എങ്ങനെ വേണോ അങ്ങനെ വിളമ്പാം, വിഭവം കയ്യിലുണ്ടല്ലോ.\nസിമീ എന്നു വച്ച് സിനിമ കാണാതിരിക്കരുത്..ഓരോരുത്തര് ഓരോന്നാണ് കാണുന്നത്. ഗുപ്താ.. ഞാനെന്തു പറയാനാണ്..പക്ഷേ ഞാന് നന്നാവൂലാ മട്ടിലുള്ള ആത്മോപാലംഭങ്ങളുടെ ആവശ്യമില്ലെന്ന കാര്യം മാത്രം ഉറപ്പിച്ചു പറയാം.. അതു മാത്രം ഉറപ്പിച്ച് ! സാക്ഷരാ..വഡോസ്കി ഇന്നു തമിഴിലെ പുതിയ ന്യൂസിറങ്ങി കണ്ടില്ലേ.. കമലാഹാസനും അഭിനയിക്കുന്നുണ്ട് ‘കുചേല’യില്. സനാതനാ ലാ അഭി‘കു‘ന്ദനത്തിനുശേഷം പറഞ്ഞ ‘സാതനം ‘ എന്തിനാണു താങ്കള്‍ക്ക്? ആ ‘അറുവാണി’ കണ്ടുവോ?\nമൂര്‍ത്തി അതു ശേലായി. ആ കഥ വച്ച് അങ്ങനെയൊരു കുത്തു കുത്താമെന്ന് ഞാന് സ്വപ്നത്തില് പോലും ആലോചിച്ചിരുന്നില്ല.\nശിവാ, സജീ .. നന്ദി..\nജ്യോതിര്‍മയീ.. സിനിമയല്ലാതെ എനിക്കു മറ്റെന്താണു ജീവിതം..‘പരസ്യം പതിക്കരുതെന്ന്’ ബ്ലോഗിലെ പുതിയ നമ്പരാണെന്നു തോന്നുന്നു.. തേങ്ങാക്കാര്യം പോലെ.. മറ്റൊരിടത്തും സമാനമായ വാക്യം കണ്ടു.. എന്താണാവോ..കുറിപ്പിന് ഞാനവിടെ ചിലത് എഴുതിയിരുന്നു. വ്യാകരണകാര്യങ്ങളില് ചര്‍ച്ച വേണം. സ്കൂല്-കോളേജ് തലങ്ങളില് ഭാഷാപഠനം പുതിയ രൂപം കൈവരിക്കുകയാണ്. വ്യാകരണം ഇല്ല.ഭാഷാപരമായ പ്രത്യേകതകളൊന്നും തന്നെയില്ല. ആശയം മാത്രം!!!\nI read your blog last day and today i read aboutatamil filim staring RAJANI.I really appreciate your farsight.keep on writing\nവെള്ളെഴുത്തേ..ഞാന് 100% തമാശ പറഞ്ഞതാണേ..കുത്തായി തോന്നിയെങ്കില് സോറി..\nഅയ്യേ മൂര്‍ത്തി.. എല്ലാവരും എന്താ ഇത്ര സോഫ്റ്റ്? ഞാന് ചിരിച്ചു പോയി സെന് കഥ കണ്ടപ്പോള്..കുത്തെന്നു ഞാന് വെറുതേ പറഞ്ഞതല്ലേ..\nചിത്രം കണ്ടിരുന്നു. അതു കൊണ്ട് ഇതു വളരെ നന്നായി ഉള്‍ക്കൊള്ളാനായി. ഈ പറഞ്ഞതിനോട് യോജിയ്ക്കുന്നു.\nചിത്രം ഞാനും കണ്ടിരുന്നു.മേല്‍പ്പറഞ്ഞ ചിന്താഗതി എന്നെയും സ്പര്‍ശിച്ചിരുന്നു.പക്ഷെ അവസാനം ബാലന് എന്ന കരുത്തുറ്റ(ഒരര്‍ത്ഥത്തില്) കഥാപാത്രം അശോക് എന്ന സങ്കല്‍പ്പത്തിനും മുന്നില് തോറ്റ് പോകുന്നത് പോലെ തോന്നി.അങ്ങനെ ഒരു അന്ത്യം തന്നെ നമ്മെ ഇരുത്തി ചിന്തിപ്പിക്കാനായിരിക്കാം (ടി വി ചന്ദ്രന്റെ കഥാവശേഷനില് ഉണ്ടായിരുന്നത് പോലെ).\nഅവസാനത്തെ സീനില് തന്നെ ബാക്കി കഥയുടെ നല്ലൊരു സൂചന കിട്ടുന്നുണ്ട്.\nബാലനെ എടുത്ത് പോക്കുന്ന ജനം,ഭാര്യ പറയുന്ന ഒരു ചെറിയ ഡയലോഗ്,കുട്ടികളുടെ സന്തോഷം,എല്ലാത്തിന്റെയും നടുവിലകപ്പെട്ട ബാലന്റെ മുഖത്തെ പരിഭ്രമം എല്ലാം കൂടിയൊന്ന് ചേര്‍ത്ത് വായിച്ച് നോക്കു\nഒരു ശരാശരി സ്വതന്ത്രനായ മനുഷ്യന്റെ കീഴടങ്ങള് കാണാം\nശ്രീ, ദ്രൌപദീ നന്ദി. ദീപു അയാള് കീഴടങ്ങുകയാണെന്നത് ശ്രദ്ധിച്ചില്ല.. അതു കൊള്ളാം ആ കാഴ്ച.\nവൈകി ഇതുകാണാന്.രണ്ടുദിവസം മുന്‍പാണീ സിനിമകണ്ടതു.കണ്ടുകൊണ്ടിരിയ്ക്കുമ്പോള്,\nഎവിടെയൊക്കെയോ ‘പോര പോര’എന്നു തോന്നി.സംഭാഷണത്തിനു ശ്രീനിവാസന്റെ പതിവുമൂര്‍ച്ചയില്ലാതെ ഒരു മീഡിയോക്രിറ്റി തോന്നിച്ചു.\nഅവസാന രംഗം-സ്കൂളിലെ പ്രത്യേകിച്ചും-തൊണ്ടയില് ഒരു പിടിത്തമുണ്ടാക്കി\nഎന്നതു മറയ്ക്കുന്നില്ല.:)(അതിന്റെ ക്രെഡിറ്റ് മമ്മൂട്ടിയ്ക്കു)\nപിന്നെ വീട്ടില് വന്നാലോചിച്ചപ്പോള്,കുറേക്കൂടി ഇഷ്ട്ടം തോന്നി-ഇന്നത്തെ ശരാശരി മലയാളസിനിമയുമായി താരതമ്യപ്പെടുത്തുമ്പോള്,നീറ്റായി എടുത്തിട്ടുണ്ടല്ലൊ എന്നൊക്കെ...\nശ്രീനിവാസന്റെ പാത്രസൃഷ്ട്ടി നന്നായി-നന്മയുടെയും മാന്യതയുടെയുമൊക്കെ\nഅംശങ്ങള്,അസ്വഭാവികത തോന്നാത്തവിധത്തില്, മുന്തിനില്‍ക്കുന്ന ഒരുമനുഷ്യനെ സിനിമയിലൊക്കെ കണ്ടകാലം മറന്നു.\nമീനയുടെ മെയ്ക്കപ്പ് വല്ലാതെ കല്ലുകടിച്ചു.\nഇങ്ങിനത്തെ വ്യതസ്ഥമായസിനിമകള് വരുന്നതിലും ഓടി നല്ലൊരു ഹിറ്റായി എന്നതും, സന്തോഷം-\nഇതില്‍ക്കൂടുതലൊന്നും ചിന്തിച്ചില്ല എന്നുപറഞ്ഞുവരികയായിരുന്നു..\nവെള്ളെഴുത്തിന്റെ ഈക്കുറിപ്പാണുപിന്നെ കൂടുതല്\nസിനിമകള് പറയാതെ പറയുന്ന കഥകള്‍ക്കു


kanam rajendran on puthuvype issue kerala policeAnweshanam\nപുതുവൈപ്പിലെ പൊലീസ് നരനായാട്ട്,എൽഡിഎഫിനെ അപകീർത്തിപ്പെടുത്താന് ശ...\nപുതുവൈപ്പിലെ പൊലീസ് നരനായാട്ട്,എൽഡിഎഫിനെ അപകീർത്തിപ്പെടുത്താന് ശ്രമം:കാനം\nBintu B Chandran | Monday, June 19, 2017 4:14 PM IST\nകണ്ണൂർ: പുതുവൈപ്പിലെ പൊലീസ് നടപടി നരനായാട്ടാണെന്നും ഉത്തരവാദികളായ ഉദ്യോഗസ്ഥരുടെ പേരിൽ നടപടിയെടുക്കണമെന്നും സിപിഐ സംസ്ഥാന സെക്രട്ടറി കാനം രാജേന്ദ്രൻ. എൽഡിഎഫിനെ അപകീർത്തിപ്പെടുത്താനും പ്രതിച്ഛായ തകർക്കാനുമുള്ള ശ്രമമാണു നടക്കുന്നത്. അറസ്റ്റിലായവരെല്ലാം അന്നാട്ടുകാരാണ്. പൊലീസ് നടപടിയെ ന്യായീകരിക്കാൻ തീവ്രവാദം ആരോപിക്കുകയാണ്. യുഎപിഎ ചുമത്താനുള്ള ശ്രമത്തിന്റെ മുന്നോടിയായിരിക്കാം ഈ തീവ്രവാദ ആരോപണമെന്നും കാനം പറഞ്ഞു.\nഗൗരവത്തോടെ ചർച്ചയ്ക്കു വിളിച്ചാൽ സമരസമിതിക്കാർ പങ്കെടുക്കും. പൊലീസ് നടപടികളുടെ പേരുദോഷം സർക്കാരിനാണ്. സ്ത്രീകളെയും കുട്ടികളെയും വലിച്ചിഴച്ചതെന്തിനാണ്? പുതുവൈപ്പിലെ സാധാരണക്കാരായ ജനങ്ങൾ ചെറുത്തു നിൽപു തുടങ്ങിയിട്ടു നാളേറെയായി. ജനസാന്ദ്രതയുള്ള സ്ഥലത്താണ് എൽപിജി ടെർമിനൽ വരുന്നത്. കട്ടിലിനു കീഴിൽ ബോംബ് വച്ചിട്ട് ആരെങ്കിലും അവിടെ കിടക്കുമോയെന്നും കാനം ചോദിച്ചു.\nസമരം ചെയ്യുന്നവരെല്ലാം വികസന വിരുദ്ധരാണെന്നു പറയാനാകില്ല. ജനങ്ങൾക്കുപകരിക്കുന്ന വികസനമാണു വേണ്ടത്. പ്രശ്നം പൊലീസിനെ ഉപയോഗിച്ചു പരിഹരിക്കാൻ തീരുമാനിക്കുന്നതു ശരിയല്ല. ആരെയെങ്കിലും തല്ലിച്ചതയ്ക്കുന്നത് എൽഡിഎഫിന്റെ നിലപാടല്ല. പൊലീസിന്റേതു ക്രൂരമായ നടപടിയാണ്. ഐഒസി പ്രവർത്തിപ്പിക്കാനാണു കോടതി ഉത്തരവ്. അതിനു മറൈൻ ഡ്രൈവിൽ ലാത്തിച്ചാർജ് നടത്തുന്നതെന്തിനാണ്? ഓടിപ്പോകുന്നവരുടെ പിറകെ പോയി തല്ലുന്നതെന്തിനാണെന്നും കാനം ചോദിക്കുന്നു.


കോണ്‍ഗ്രസ് എം.എല്.എമാര് രാജ്ഭവനിന്ന് റിസോര്‍ട്ടിലേക്ക്; ഒരു മുഴം മുന്‍പേ എറിഞ്ഞ് കോണ്‍ഗ്രസ് - themediasyndicate\nകോണ്‍ഗ്രസ് എം.എല്.എമാര് രാജ്ഭവനിന്ന് റിസോര്‍ട്ടിലേക്ക്; ഒരു മുഴം മുന്‍പേ എറിഞ്ഞ് കോണ്‍ഗ്രസ്\nബംഗളൂരു: അധികാര ചൂതാട്ടത്തിനിടെ ബി.ജെ.പിയുടെ കുതിരക്കച്ചവടത്തെ മറികടക്കാനൊരുങ്ങി കോണ്‍ഗ്രസ്. ഇതിന്റെ ഭാഗമായി തങ്ങളുടെ എംഎല്‍എമാരെ രാജ്ഭവനിലെത്തിച്ച് ഗവര്‍ണര്‍ക്കു മുമ്പില് ഹാജരാക്കാനൊരുങ്ങുകയാണ് കോണ്‍ഗ്രസ്. ജെഡിഎസിനു പിന്തുണ അറിയിച്ചാണ് 74 കോണ്‍ഗ്രസ് എംഎല്‍എമാര് ഗവര്‍ണറെ കാണുന്നത്. ഇതിനു ശേഷം എംഎല്‍എമാരെ റിസോര്‍ട്ടിലേക്ക് മാറ്റും. കെപിസിസി ആസ്ഥാനത്ത് നിന്ന് എംഎല്‍എമാരെ പ്രത്യേക ബസ്സുകളിലാണ് റിസോര്‍ട്ടിലേക്ക് കൊണ്ടുപോകുന്നത്.\nകുമാരസ്വാമിയുടെ നേതൃത്വത്തിലുള്ള ജെഡിഎസ് സര്‍ക്കാരിനെ പിന്തുണക്കുന്ന കത്തുകള് എംഎല്‍എമാരില് നിന്ന് ഒപ്പിട്ടു വാങ്ങിയ ശേഷമാണ് ഇവരെ റിസോര്‍ട്ടിലേക്ക് മാറ്റിയത്. 77 എംഎല്‍എമാരെയാണ് ബസ്സിലും മറ്റുമായി റിസോര്‍ട്ടിലേക്ക് മാറ്റുന്നതെന്നാണ് റിപ്പോര്‍ട്ടുകള്. ബിഡദിയിലെ ഈഗിള് ടെന് റിസോര്‍ട്ടിലേക്കാണ് എംഎല്‍എമാരെ മാറ്റുന്നതെന്നാണ് റിപ്പോര്‍ട്ട്.\nഎംഎല്‍എ മാര്‍ക്ക് ബിജെപി നൂറ് കോടി രൂപ വാഗ്ദാനം ചെയ്തുവെന്ന റിപ്പോര്‍ട്ടുകള്‍ക്കു പിന്നാലെ കോണ്‍ഗ്രസിന്റെ പുതിയ നീക്കം. നിയമസഭയില് വിശ്വാസ വോട്ടെടുപ്പ് നടക്കുന്ന ദിവസം ഇനി ഇവരെ നേരിട്ട് അവിടേക്ക് എത്തിക്കുകയേയുള്ളൂ. സിദ്ധരാമയ്യയും ഡികെ ശിവകുമാറും അടക്കമുള്ള നേതാക്കള് കെപിസിസി ആസ്ഥാനത്ത് തുടരുകയാണ്. രാവിലെ കോണ്‍ഗ്രസ് ആസ്ഥാനത്തേക്ക് എല്ലാ എംഎല്‍എമാരും എത്താത്തത് പാര്‍ട്ടിയെ ആശങ്കയിലാക്കിയിരുന്നു. എന്നാല് രണ്ടുപേര് ഒഴികെ എല്ലാവരും എത്തിച്ചേര്‍ന്നു.\nഹൈവേകളിലെ കള്ളുഷാപ്പുകൾ തുറക്കാമെന്ന് സുപ്രിംകോടതി,500ലധികം ഷാപ്പുകൾ കേരളത്തിൽ തുറക്കും


Saniya Iyyappan in Lucifer success celebration, pics viral - Malayalam Filmibeat\n| Updated: Friday, April 19, 2019, 11:35 [IST]\nപൃഥ്വിരാജിനെ പരിചയപ്പെട്ടിട്ട് ഒരു വര്‍ഷമായെന്ന് ഇപ്പോഴും വിശ്വസിക്കാനാവുന്നില്ലെന്നും ലൂസിഫറില് തനിക്ക് നല്‍കിയ പിന്തുണയ്ക്ക് നന്ദി പറയുന്നുവെന്നും പറഞ്ഞായിരുന്നു കഴിഞ്ഞ ദിവസം സാനിയ ഇയ്യപ്പനെത്തിയത്. ക്ഷണനേരം കൊണ്ടായിരുന്നു താരത്തിന്റെ പോസ്റ്റ് വൈറലായി മാരിയത്. പൃഥ്വിരാജ് സുകുമാരന് സംവിധാനം ചെയ്ത ആദ്യ സിനിമയായ ലൂസിഫര് ഗംഭീര പ്രതികരണവുമായി മുന്നേറുകയാണ്. ബോക്‌സോപീസിലെ സകല റെക്കോര്‍ഡുകളും സ്വന്തം പേരിലേക്ക് മാറ്റിയാണ് ചിത്രം കുതിക്കുന്നത്. സംവിധായകനെന്ന നിലയിലും മികവ് തെളിയിച്ചിരിക്കുകയാണ് പൃഥ്വിരാജ്. കഥയിലും അവതരണത്തിലും മാത്രമല്ല പ്രമോഷനിലും വ്യത്യസ്തമായ സമീപനമായിരുന്നു ലൂസിഫര് സ്വീകരിച്ചത്. രഇലീസിന് മുന്നോടിയായി ക്യാരക്ടര് പോസ്റ്റര് പുറത്തുവിട്ടിരുന്നു.\nപൃഥ്വിരാജിന്റെ ആദ്യ സംവിധാന സംരഭത്തില് സാനിയ ഇയ്യപ്പനുമുണ്ടെന്നുള്ള റിപ്പോര്‍ട്ടുകള് പുറത്തുവന്നപ്പോള്‍ത്തന്നെ ട്രോളര്‍മാരും സജീവമായിരുന്നു. ട്രോളര്‍മാരുടെ സ്വന്തം താരങ്ങളിലൊരാള് കൂടിയാണ് സാനിയ. ഈ സിനിമയില് ഏറ്റവുമധികം വിമര്‍ശിക്കപ്പെടാന് പോവുന്നത് താരത്തിന്റെ കഥാപാത്രത്തിനെയാവുമെന്നായിരുന്നു വിമര്‍ശനം. ട്രെയിലര് പുറത്തുവന്നപ്പോള് സാനിയയുടെ ഭാഗങ്ങള് അധികം കാണിക്കാതിരുന്നത് നന്നായി എന്നായിരുന്നു വിമര്‍ശനം. താന് തിരഞ്ഞെടുത്ത അഭിനേതാക്കളിലൊരാള് പോലും മോശമല്ലെന്ന ഉത്തമബോധ്യം പൃഥ്വിരാജ് എന്ന സംവിധായകനുണ്ടായിരുന്നു. സാനിയയുടെ ജാന്‍വിയെക്കാണാനായി താനും കാത്തിരിക്കുകയാണെന്നായിരുന്നു പൃഥ്വിരാജ് കുറിച്ചത്. സംവിധായകന് താരത്തിലുള്ള വിശ്വാസം കണ്ടതോടെയാണ് ആരാധകര്‍ക്ക് സന്തോഷമായത്. എന്നാല് വിമര്‍ശകര് അപ്പോഴും അടങ്ങിയിരുന്നില്ല.\nബോക്‌സോഫീസില് നിന്നും ഗംഭീര പ്രതികരണം നേടി കുതിക്കുകയാണ് ലൂസിഫര്. റിലീസ് ചെയ്ത ആദ്യവാരങ്ങളിലെ അതേ പ്രകടനം തന്നെയാണ് ഇപ്പോഴും സിനിമയുടേതെന്നുള്ള റിപ്പോര്‍ട്ടുകളാണ് പുറത്തുവന്നത്. കേരളത്തില് മാത്രമല്ല റിലീസ് ചെയ്ത സെന്ററുകളിലെല്ലാം ലൂസിഫര് തരംഗമായി മാറിയിരുന്നു. ബോക്‌സോഫീസിലെ താരരാജാവ് എന്ന പ്രയോഗത്തെ അന്വര്‍ത്ഥമാക്കിയുള്ള കുതിപ്പിലാണ് മോഹന്‍ലാല്. 25ാം ദിനത്തിലേക്ക് അടുക്കുന്നതിന് മുന്നോടിയായാണ് ആരാധകര് അതാഘോഷിച്ചത്. തൊടുപുഴയിലെ ആഘോഷത്തിനിടയില് തിളങ്ങിയത് സാനിയയായിരുന്നു. മോഹന്‍ലാലിന്റേയും പൃഥ്വിരാജിന്റേയും സാനിയയുടേയും ചിത്രങ്ങളുമായുള്ള കേക്കാണ് താരം മുറിച്ചത്.\nജാന്‍വിയായി മികച്ച പ്രകടനം\nജാന്‍വി എന്ന കഥാപാത്രത്തെയാണ് സാനിയ അവതരിപ്പിച്ചത്. പ്രിയദര്‍ശിനി രാംദാസിന്റെ മകളാണ് ജാന്‍വി. അമ്മയുമായി യാതൊരടുപ്പവുമില്ലാതെ, മയക്കുമരുന്നിന് അടിമപ്പെട്ട ജാന്‍വിക്ക് അമ്മയുടെ രണ്ടാം ഭര്‍ത്താവില് നിന്നും നേരിടേണ്ടി വരുന്ന ദുരനുഭവവും ആ അവസ്ഥയെ തരണം ചെയ്യുന്നതുമൊക്കെയായിരുന്നു സാനിയയ്ക്ക് അവതരിപ്പിക്കാനുണ്ടായിരുന്നത്. അമ്മയും മകളും തമ്മിലുള്ള വൈകാരികമായ കൂടിക്കാഴ്ചയും പ്രധാനപ്പെട്ടൊരു രംഗമായിരുന്നു. ജാന്‍വി എന്ന കഥാപാത്രത്തെ ഇത്ര മനോഹരമാക്കാന് മറ്റൊരു താരത്തിനും കഴിയില്ലെന്നായിരുന്നു ആരാധകരും വിലയിരുത്തിയത്.\nസംവിധായകനെന്ന നിലയില് പൃഥ്വിരാജിന്റെ കാസ്റ്റിങ് ഗംഭീരമായിരുന്നുവെന്നും ഒരുതാരത്തെപ്പോലും മാറ്റിനിര്‍ത്താന് കഴിയില്ലെന്നും ആരാധകരും പറഞ്ഞിരുന്നു. ചെറിയ കഥാപാത്രത്തെ അവതരിപ്പിക്കാനായി പോലും താനാവശ്യപ്പെട്ടപ്പോള് ഓരോരുത്തരും കൂടുതലൊന്നും കേള്‍ക്കാതെ എന്നാണ് വരേണ്ടതെന്നായിരുന്നു ചോദിച്ചത്. സംവിധാനയകെന്ന നിലയില് പൃഥ്വിരാജ് നല്‍കിയ പിന്തുണയെക്കുറിച്ച് വാചാലയായും സാനിയ എത്തിയിരുന്നു.\nമോഹന്‍ലാലിന്റെ വില്ലനായെത്തുന്നത് വിവേക് ഒബ്‌റോയി ആണെന്ന റിപ്പോര്‍ട്ട് പുറത്തുവന്നപ്പോള് മുതല്‍ത്തന്നെ ആരാധകര് ആവേശത്തിലായിരുന്നു. ബോളിവുഡ് സിനിമ കൃത്യമായി ഉപയോഗിക്കാതെ പോയ അഭിനേതാക്കളിലൊരാളാണ് വിവേക് എന്ന് പൃഥ്വിരാജ് അഭിപ്രായപ്പെട്ടിരുന്നു. പതിവില് നിന്നും വ്യത്യസ്തമായി മലയാളം പഠിക്കാനായും അദ്ദേഹം ശ്രമിച്ചിരുന്നു. ലിപ് സിങ്ക് കൃത്യമായി ചെയ്തിരുന്നു അദ്ദേഹം. ഒരു മാസത്തിന് ശേഷമാണ് സിനിമയുടെ റിലീസെങ്കില് അദ്ദേഹം തന്നെ ഡബ്ബ് ചെയ്‌തേനെയന്നും പൃഥ്വി പറഞ്ഞിരുന്നു. വിനീതായിരുന്നു വിവേകിന് ശബ്ദം നല്‍കിയത്.\nമഞ്ജു വാര്യരുടെ മകള്\nമഞ്ജു വാര്യരുടെ മകളുടെ വേഷത്തിലാണ് സാനിയ എത്തിയത്. മകളെക്കുറിച്ച് ആശങ്കപ്പെടുന്ന സാധാരണക്കാരിയായ അമ്മയായുള്ള പ്രിയദര്‍ശിനിയുടെ രൂപമാറ്റം അതിശയിപ്പിക്കുന്നതായിരുന്നു. രക്ഷകനാണെന്ന് താന് കരുതിയ ബോബിയുടെ ക്രൂരമുഖത്തെക്കുറിച്ച് മനസ്സിലാക്കിയതിന് ശേഷമുള്ള പ്രിയദര്‍ശിനിയുടെ നീക്കങ്ങള് നിര്‍ണ്ണായകമായിരുന്നു. പതിവ് പോലെ തന്നെ നടനവൈഭത്തിലൂടെ മഞ്ജു വാര്യര് വിസ്മയിപ്പിക്കുകയായിരുന്നു ഈ ചിത്രത്തിലും.\nക്വീനിലെ ചിന്നുവെന്ന തരത്തിലായിരുന്നു ഇതുവരെ സാനിയയെ വിശേഷിപ്പിച്ചിരുന്നത്. എന്നാല് ലൂസിഫറിലെ ജാന്‍വിയായി കരിയര് തന്നെ മാറ്റിമറിച്ചിരിക്കുകയാണ് താരം. അഭിനയപ്രാധാന്യമുള്ള കഥാപാത്രത്തെ അവതരിപ്പിക്കാനും താന് തയ്യാറാണെന്ന് തെളിയിച്ചിരിക്കുകയാണ് താരമിപ്പോള്. വിമര്‍ശകര് പോലും താരത്തിന്‍രെ പ്രകടനത്തിനായി കൈയ്യടിച്ചിരുന്നുവെന്നതാണ് മറ്റൊരു കാര്യം. അഭിനയം മാത്രമല്ല നൃത്തവും തനിക്ക് വഴങ്ങുമെന്നും താരം തെളിയിച്ചിരുന്നു.\nസാനിയ ഇയ്യപ്പന്റെ ഫേസ്ബുക്ക് പോസ്റ്റ് കാണാം.\nSaniya Iyyappan in Lucifer success celebration, pics viral


മലപ്പുറത്ത്അധ്യാപകനെ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തി - Media Malayalam (മീഡിയ മലയാളം)\nമലപ്പുറത്ത്അധ്യാപകനെ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തി\nഎടപ്പാൾ:മലപ്പുറത്ത്അധ്യാപകനെ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തി. കൊല്ലം പുനലൂർ സ്വദേശിയായ ബെനഡിക്റ്റിനെയാണ് വാടക ക്വാർട്ടേഴ്‌സിൽ മരിച്ചനിലയിൽ കണ്ടെത്തിയത്. എടപ്പാൾ ഗവൺമെന്റ് ഹയർസെക്കൻഡറി സ്‌കൂളിലെ സീനിയർ അധ്യാപകനാണ് ബെനഡിക്റ്റ്.\nകഴിഞ്ഞ രണ്ട് വർഷമായി എടപ്പാൾ ഗവൺമെന്റ് ഹയർസെക്കൻഡറി സ്‌കൂളിൽ സേവനമനുഷ്ഠിച്ചു വരികയായിരുന്നു ബെനഡിക്റ്റ്. പൊളിറ്റിക്കൽ സയൻസ് അധ്യാപകനായ ബെനഡിക്റ്റിനായിരുന്നു പ്രിൻസിപ്പിലിന്റെ ചുമതല. സ്‌കൂളിനോട് ചേർന്നുള്ള വാടക ക്വാർട്ടേഴ്‌സിൽ ഒറ്റയ്ക്കായിരുന്നു താമസം. ബെനഡിക്റ്റിനെ കാണാത്തതിനെ തുടർന്ന് സമീപവാസികൾ നടത്തിയ അന്വേഷണത്തിൽ ക്വാർട്ടേഴ്‌സിൽ നിന്ന് ദുർഗന്ധം വമിക്കുന്നത് കണ്ടെത്തി. തുടർന്ന് ചെങ്ങരംകുളം പൊലീസിൽ വിവരം അറിയിക്കുകയായിരുന്നു.\nപൊലീസ് എത്തി പൂട്ട് തകർത്താണ് അകത്തുകയറിയത്. പരിശോധനയിൽ അഴുകിയ നിലയിൽ മൃതദേഹം കണ്ടെത്തുകയായിരുന്നു. മൃതദേഹത്തിന് സമീപം രക്തം തളംകെട്ടിയിരുന്നു. സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചു.\nPrevious articleസംസ്ഥാനത്ത് പൊതുയിടങ്ങൾ കൈയേറി കൊടിമരങ്ങൾ സ്ഥാപിക്കുന്നതിനെതിരേ ഹൈക്കോടതി\nNext articleനടൻ നെടുമുടി വേണുവിന് കേരളത്തിന്റെ യാത്രാമൊഴി\n457 കോടി വർഷങ്ങൾക്കു മുമ്പ് സൗരയൂഥം എങ്ങനെ രൂപം െകാണ്ടു എന്ന രഹസ്യത്തിെൻറ ചുരുളഴിക്കാൻ നാസയുടെ പേടകം ലൂസി യാത്ര പുറപ്പെട്ടു. ശനിയാഴ്ച ഫ്ലോറിഡയിലെ കേപ്...


യുകെ: 'ഡ്യൂക് ഓഫ് എഡിൻബറോ' പ്രിൻസ് ഫിലിപ്പ് അന്തരിച്ചു - British Kairali\nലണ്ടൻ: ബ്രിട്ടീഷ് മൊണാർക് എലിസബത്ത് രാജ്ഞിയുടെ ഭർത്താവും ‘ഡ്യൂക് ഓഫ് എഡിൻബറോ’ യുമായ പ്രിൻസ് ഫിലിപ്പ് അന്തരിച്ചു. 99 വയസായിരുന്നു അദ്ദേഹത്തിന്റെ പ്രായം. വിൻഡ്‌സർ പാലസിൽ വെച്ചാണ് മരണം സംഭവിച്ചത്.\n1990 മുതൽ വളരെ സജീവമായി ചാരിറ്റി പ്രവർത്തനങ്ങളിൽ ഏർപ്പെട്ടിരുന്ന പ്രിൻസ് ഫിലിപ്പ്, ഡയാന രാജകുമാരിയുടെ മരണമടക്കമുള്ള വിവിധ വിവാദങ്ങളിലും ഉൾപ്പെട്ടിരുന്നു. 20,000 ത്തിൽ അധികം പൊതു പരിപാടികളിൽ എലിസബത്ത് രാജ്ഞിയുടെ കൂടെ ഇദ്ദേഹവും പങ്കെടുത്തിരുന്നു. 2017 മുതൽ പൊതു പരിപാടികളിൽ നിന്നും അദ്ദേഹം പൂർണമായും വിരമിച്ചു.\n‘പ്രിൻസ് ഓഫ് ഗ്രീസ് ആൻഡ് ഡെന്മാർക്’ എന്നതായിരുന്നു ഇദ്ദേഹത്തിന്റെ ഔദ്യോഗിക സ്ഥാനം. ജർമൻ വംശജനായ പ്രിൻസ് ഫിലിപ്പ്, എലിസബത്ത് രാജ്ഞിയെ വിവാഹം ചെയ്ത ശേഷം ബ്രിട്ടനിലാണ് താമസിച്ചിരുന്നത്. പതിനെട്ടാം വയസ്സിൽ റോയൽ നേവിയിൽ ചേർന്ന ഇദ്ദേഹം രണ്ടാം ലോക മഹാ യുദ്ധത്തിൽ മുഴുസമയം പങ്കെടുത്തിരുന്നു. വന്യ ജീവി സംരക്ഷണം മുതൽ സ്പോർട്സ് അടക്കമുള്ള 800ൽ അധികം ചാരിറ്റികൾക്ക് ഇദ്ദേഹം പിന്തുണ നൽകിയിരുന്നു.\nശവ സംസ്കാരവുമായി ബന്ധപ്പെട്ട വിശദ വിവരങ്ങൾ ബക്കിങ്ഹാം കൊട്ടാരത്തിൽ നിന്നും പിന്നീട് പൊതു ജനങ്ങളെ അറിയിക്കും.\nമൻസൂർ കൊലപാതകം: രണ്ടാം പ്രതി രതീഷ് തൂങ്ങി മരിച്ചു !\nപാനൂരിലെ മുസ്ലിം ലീഗ് പ്രവർത്തകൻ മൻസൂറിന്‍റെ കൊലപാതകത്തിൽ പങ്കുണ്ടെന്ന് പൊലീസ് സംശയിക്കുന്നയാൾ തൂങ്ങിമരിച്ച നിലയിൽ. രണ്ടാം പ്രതിയും കൊച്ചിയങ്ങാടി സ്വദേശിയുമായ രതീഷ് കൂലോത്തിനെയാണ് മരിച്ച നിലയിൽ കണ്ടെത്തിയത്. വളയം പൊലീസ് സ്റ്റേഷൻ പരിധിയിലാണ് സംഭവം. വളയത്ത് ഒളിവില് താമസിച്ചിരുന്നിടത്താണ് മൃതദേഹം കണ്ടെത്തിയത്. രതീഷിന് മന്‍സൂര് വധക്കേസില് നേരിട്ട് പങ്കുണ്ടെന്നാണ് പൊലീസിന്‍റെ നിഗമനം.\nയു.കെ.യില് ലോക്ക് ഡൌണ് ഒഴിവാക്കണമെങ്കില് പുതിയ ജീവിത രീതികള് സ്വീകരിക്കണം – ഡോമിനിക് റാബ്\nചെങ്കോട്ടയില് പതാക ഉയര്‍ത്തിയ ദീപ് സിദ്ദു ആരാണ് ? സിദ്ദു ബിജെപി ചാരനോ ?\nയുകെ: ലോക്ക് ഡൌണ് തുടങ്ങി ; സൂപ്പര് മാര്‍ക്കറ്റുകളില് ഫാമിലി ഷോപ്പിങ്ങിന് നിരോധനം വരുന്നു !


ചേര്‍ത്തലയില് തെരഞ്ഞെടുപ്പു നടത്താന് ആവശ്യപ്പെടും: മുഖ്യമന്ത്രി | Government to ask for election in Chertala. - Malayalam Oneindia\nചേര്‍ത്തലയില് തെരഞ്ഞെടുപ്പു നടത്താന് ആവശ്യപ്പെടും: മുഖ്യമന്ത്രി\nതിരുവനന്തപുരം: ചേര്‍ത്തലയില് ഉപതെരഞ്ഞെടുപ്പു നടത്താന് തെരഞ്ഞെടുപ്പു കമ്മീഷനോട് ആവശ്യപ്പെടുമെന്ന് മുഖ്യമന്ത്രി ഉമ്മന്‍ചാണ്ടി അറിയിച്ചു. മന്ത്രിസഭാ യോഗത്തിനു ശേഷം വാര്‍ത്താലേഖകരോടു സംസാരിക്കുകയായിരുന്നു അദ്ദേഹം. സര്‍ക്കാര് ആവശ്യപ്പെട്ടാലും ഇക്കാര്യത്തില് തീരുമാനമെടുക്കേണ്ടത് തെരഞ്ഞെടുപ്പു കമ്മീഷനാണ്.\nതദ്ദേശസ്വയംഭരണസ്ഥാപനങ്ങളിലേക്കുള്ള തെരഞ്ഞെടുപ്പു മാറ്റിവക്കില്ല. തെരഞ്ഞെടുപ്പ് നടക്കേണ്ട സമയത്തു നടക്കും. ഭരണഘടനയനുസരിച്ച് അഞ്ചുവര്‍ഷം പൂര്‍ത്തിയാക്കുമ്പോള് വീണ്ടും തെരഞ്ഞെടുപ്പു നടത്തണം. ഈ നിയമം സര്‍ക്കാരിനും ബാധകമാണ്. സര്‍ക്കാര് തെരഞ്ഞെടുപ്പുകള് മാറ്റിവക്കാന് ശ്രമിക്കുകയാണെന്ന ആരോപണം ശരിയല്ല. തെരഞ്ഞെടുപ്പ് മാറ്റിവെയ്ക്കരുതെന്ന് ആവശ്യപ്പെടുന്നവര് മറ്റാരുടെയോ വലയിലാണ്.\nകൂത്തുപറമ്പ്, അഴീക്കോട് ഉപതെരഞ്ഞെടുപ്പുകളില് വിജയിക്കുമെന്ന പ്രതീക്ഷയില്ലായിരുന്നു. എന്നാല് ഭൂരിപക്ഷം കുറയ്ക്കാന് സാധിക്കുമെന്നായിരുന്നു കരുതിയത്. എന്നാല് അത് തെറ്റി. മറ്റാരെയെങ്കിലും കുറ്റം ചാരി മാറിനില്ക്കാനുള്ള ശ്രമിക്കില്ല. ഇതിന്റെ ഉത്തരവാദിത്വം ഏറ്റെടുക്കുന്നു. ഇത് സംബന്ധിച്ച് പഠിക്കാന് കെ പി സി സി നിയോഗിച്ച സമിതിയുടെ റിപ്പോര്‍ട്ട് പരിശോധിച്ച് വേണ്ട നടപടി സ്വീകരിക്കും.\nസ്മാര്‍ട്ട് സിറ്റി വിഷയത്തില് ബന്ധപ്പെട്ടവരുമായി ചര്‍ച്ച നടത്തും. ആരുമായും ചര്‍ച്ച നടത്തും. പ്രതിപക്ഷ നേതാവുമായി ചര്‍ച്ച നടത്തി. വിമര്‍ശനങ്ങളുടെ പേരില് പിന്നോട്ടു മാറില്ല. വിമര്‍ശനങ്ങളിലെ തെറ്റും ശരിയും മനസിലാക്കാന് ശ്രമിക്കും. തെറ്റാണെങ്കില് അത് തിരുത്തും. ശരിയാണെങ്കില് അതുമായി മുന്നോട്ടു പോകും - മുഖ്യമന്ത്രി പറഞ്ഞു.\nമാധ്യമങ്ങള് വിവാദങ്ങള്‍ക്ക് ശ്രമിക്കുകയാണെന്ന് മുഖ്യമന്ത്രി കുറ്റപ്പെടുത്തി. മാധ്യമങ്ങള് ഇല്ലാത്ത പ്രശ്നങ്ങള് കുത്തിപ്പൊക്കുകയാണ്. ഇപ്പോള് തന്നെ പഞ്ചായത്ത് തെരഞ്ഞെടുപ്പ് മാറ്റിവെയ്ക്കാന് പോകുന്നതായാണ് പറയുന്നത്. തെരഞ്ഞെടുപ്പ് കമ്മിഷനെ ബന്ധപ്പെടുക. അതുമായി ബന്ധപ്പെട്ട മന്ത്രിയോട് ചോദിക്കുക. അതൊന്നുമുണ്ടാകുന്നില്ല. വാര്‍ത്തക്കായി എന്തും ചെയ്യുന്നു. സംസ്ഥാനത്തിന്റെ വികസനത്തിനെയും ഭാവിയേയും ബാധിക്കുന്ന നിലപാടാണിത്. ഇത് ദൗര്‍ഭാഗ്യകരമാണ്.\nചേര്‍ത്തലയ്ക്ക് പ്രത്യേക പദ്ധതി പ്രഖ്യാപിച്ചതില് അസ്വഭാവികതയില്ല. എല്ലാ എംഎല്‍എമാര്‍ക്കും മണ്ഡല വികസനവുമായി ബന്ധപ്പെട്ട വിഷയങ്ങള് അറിയിക്കാന് നിര്‍ദ്ദേശം നല്കിയിട്ടുണ്ട്. രാജി വെയ്ക്കുന്ന പ്രത്യേക സാഹചര്യത്തില് എ കെ ആന്റണിക്ക് ഇതില് ആദ്യം അവസരം നല്കിയെന്ന് മാത്രമേയുള്ളു.\nകോവളം കൊട്ടാരവും അതിന്റെ ഭാഗമായ സ്ഥലവും സര്‍ക്കാര് വിട്ടുകൊടുക്കില്ല. എന്നാല് ഹോട്ടലിന്റെ ഉടമസ്ഥാവകാശം ആര്‍ക്കായാലും അത് നല്ല രീതിയില് പ്രവര്‍ത്തിക്കാനുളള സൗകര്യം നല്കും .\nലാവ്ലിന് കേസ് സംബന്ധിച്ച് കെ കെ വിജയകുമാര് സര്‍ക്കാറിന് നല്കിയ റിപ്പോര്‍ട്ട് റവന്യൂ മന്ത്രിയുടെ അഭാവത്തില് മന്ത്രിസഭ പരിഗണിച്ചില്ല. ഇത് ജൂണ് ഒന്‍പത് വ്യാഴാഴ്ച നടക്കുന്ന മന്ത്രിസഭായോഗത്തില് പരിഗണിക്കുമെന്നും മുഖ്യമന്ത്രി അറിയിച്ചു


സുരാജിന് പിന്നാലെ നടി ഭാവന ക്വാറന്റീനിൽ - metromatinee.com Lifestyle Entertainment & Sports\nബെംഗളൂരുവിൽ നിന്ന് തൃശൂരിലെ വീട്ടിലേക്കു തിരിച്ച നടി ഭാവന മുത്തങ്ങ അതിർത്തി വഴി കേരളത്തിലെത്തി.അതിർത്തി വരെ ഭർത്താവിനൊപ്പം കാറിലെത്തിയ നടി തുടർന്ന് സഹോദരനൊപ്പമാണ് യാത്ര തുടർന്നത്. ഇന്നലെ ഉച്ചയ്ക്ക് ഒന്നരയോടെയാണ് നടി മുത്തങ്ങയിൽ എത്തിയത്.ചെക്പോസ്റ്റുകളിലെ പ്രാഥമിക വിവര ശേഖരണ പരിശോധനകൾക്ക് ശേഷം ഫെസിലിറ്റേഷൻ സെന്ററിലെത്തി ആരോഗ്യ പരിശോധനയ്ക്ക് വിധേയയായി.\nഭാവനയുടെ സ്രവസാംപിൾ പരിശോധനയ്ക്കായി ശേഖരിച്ചു. ഫെസിലിറ്റേഷൻ സെന്ററിലും പരിസരത്തും ഉണ്ടായിരുന്നവർക്കെല്ലാം ഭാവനയുടെ പെട്ടെന്നുള്ള വരവ് കൗതുകമായി. ചിലർ സാമൂഹിക അകലമൊക്കെ പാലിച്ച് സെൽഫി പകർത്തുന്നതും കണ്ടു. തുടർന്ന് ഹോം ക്വാറന്റീനിലേക്ക് പൊലീസ് അകമ്പടിയോടെയായിരുന്നു നടിയുടെ തുടർ യാത്ര.\nആരോഗ്യപ്രവര്‍ത്തകരുടെ നിര്‍ദേശമനുസരിച്ചാണ് സുരാജ് ക്വാറന്‍റൈനില് കഴിയുന്നത്. വെഞ്ഞാറമൂട് സിഐ കഴിഞ്ഞ ദിവസം അബ്കാരി കേസില് അറസ്റ്റ് ചെയ്ത പ്രതിക്ക് കോവിഡ് സ്ഥിരീകരിച്ചിരുന്നു. പിന്നീട് ഈ സിഐയ്‌ക്കൊപ്പം വസ്തുവിലെ കപ്പകൃഷി ഉദ്ഘാടത്തിന് സുരാജും പങ്കെടുത്തിരുന്നു. ഇതോടെയാണ് ആരോഗ്യപ്രവര്‍ത്തകര് സുരാജിനോട് ക്വാറന്‍റൈനില് കഴിയാന് നിര്‍ദേശിച്ചത്.\nഇവനെകൊണ്ട് ഇതു മാത്രമേ പറ്റുള്ളൂ എന്ന് ആളുകള് പറയുവാന് തുടങ്ങി, തന്നെ കറിവേപ്പില പോലെ വലിച്ചെറിയാന് ആരംഭിച്ചുവെന്ന് സുരാജ് വെഞ്ഞാറമ്മൂട്\nഈ പണി പാറമടയിൽ പോയി ചെയ്തിരുന്നെങ്കിൽ വൈകുന്നേരമാവുമ്പോൾ എന്തെങ്കിലും നാല് കാശു കയ്യിൽ കിട്ടിയേനെ; പൊട്ടിത്തെറിച്ച് ഷഫറുദ്ദീൻ


നാലാം നമ്പറില് പന്തിനേക്കാള് അനുയോജ്യന് ശ്രേയസ് അയ്യര്; പിന്തുണയുമായി ഗാവസ്‌ക്കര്, Sunil Gavaskar, Shreyas Iyer\n12 August 2019, 04:55 PM IST\nനാലാം നമ്പര് ബാറ്റിങ് സ്ഥാനത്ത് ഇന്ത്യ നേരിടുന്ന പ്രശ്‌നത്തിന് പരിഹാരം കാണാന് അയ്യര്‍ക്കാകുമെന്ന് ഗാവസ്‌ക്കര് പറഞ്ഞു.\nപോര്‍ട്ട് ഓഫ് സ്‌പെയിന്: വെസ്റ്റിന്‍ഡീസിനെതിരായ രണ്ടാം ഏകദിനത്തില് അര്‍ധ സെഞ്ചുറിയുമായി തിളങ്ങിയ യുവതാരം ശ്രേയസ് അയ്യര്‍ക്ക് പിന്തുണയുമായി മുന് താരം സുനില് ഗാവസ്‌ക്കര്.\nഈ പ്രകടനത്തിനു പിന്നാലെ നാലാം നമ്പര് ബാറ്റിങ് സ്ഥാനത്ത് ഇന്ത്യ നേരിടുന്ന പ്രശ്‌നത്തിന് പരിഹാരം കാണാന് അയ്യര്‍ക്കാകുമെന്ന് ഗാവസ്‌ക്കര് പറഞ്ഞു. ഋഷഭ് പന്തിനേക്കാളും നാലാം നമ്പറില് ഏറ്റവും യോജിച്ചയാള് അയ്യരാണെന്നും അദ്ദേഹം കൂട്ടിച്ചേര്‍ത്തു.\n''ധോനിയെ പോലെ അഞ്ചാമതോ ആറാമതായോ ഫിനിഷര് റോളില് കളിപ്പിക്കാവുന്ന താരമാണ് ഋഷഭ് പന്ത്. അദ്ദേഹത്തിന്റെ സ്വാഭാവികമായ കളിയും ആ സ്ഥാനത്തിനു യോജിച്ചതാണ്. മികച്ച തുടക്കം ലഭിച്ച് ഇന്ത്യ രോഹിത്, ധവാന്, കോലി എന്നിവരുടെ മികവില് 40-45 ഓവറുകള് പിന്നിട്ടാല് പന്തിനെ വേണമെങ്കില് നാലാമത് ഇറക്കാം. എന്നാല് 30-35 ഓവറുകള്‍ക്കുള്ളില് തുടരെ വിക്കറ്റ് നഷ്ടമായാല് നാലാം നമ്പറില് ഇറക്കാന് യോജിച്ച താരം ശ്രേയസ് അയ്യരാണ്'', ഗാവസ്‌ക്കര് പറഞ്ഞു.\nമത്സരത്തില് 68 പന്തില് നിന്ന് 71 റണ്‍സെടുത്ത അയ്യര് നാലാം വിക്കറ്റില് കോലിക്കൊപ്പം 125 റണ്‍സിന്റെ കൂട്ടുകെട്ടിലും പങ്കാളിയായി.\nContent Highlights: Sunil Gavaskar Backs Shreyas Iyer\n'ഷോട്ട് സെലക്ഷന് മെച്ചപ്പെടുത്തിയാല് സഞ്ജുവിന്റെ ഇന്ത്യന് ടീമിലെ സ്ഥാനം ആരും ചോദ്യം ചെയ്യില്ല'\nലോര്‍ഡ്‌സില് കൂവിവിളിച്ച് കാണികള്; ഗാവസ്‌കറുടെ 'വിശ്വവിഖ്യാതമായ മുട്ടല്'\nഗാവസ്‌കര് ടെസ്റ്റില് 10000 റണ്‍സ് തികയ്ക്കുന്നത് കണ്ടിട്ടുണ്ടോ? വൈറലായി വീഡിയോ\n'ഭാര്യ പ്രതീക്ഷ കാത്തു, ഇനി ഹെറ്റ്‌മെയറുടെ ഊഴം'; ഗാവസ്‌കറുടെ വിവാദ പരാമര്‍ശത്തിനെതിരേ ആരാധകര്


ജെ.എന്.യുവിലെ അക്രമം: ഐഷി ഘോഷിനെ ചോദ്യം ചെയ്തു\nഅന്വേഷണവുമായി സഹകരിക്കുമെന്ന് ഐഷി ഘോഷ് പറഞ്ഞു.\n13 Jan, 2020 at 02:51 PM\nജെ.എന്.യുവിലെ അക്രമ സംഭവങ്ങളുമായി ബന്ധപ്പെട്ട് വിദ്യാര്‍ഥി യൂണിയന് പ്രസിഡന്റ് ഐഷി ഘോഷിനെ പൊലീസ് ചോദ്യം ചെയ്തു. കാമ്പസിലെത്തിയായിരുന്നു ചോദ്യം ചെയ്യല്.\nകാമ്പസിലെത്തിയ അന്വേഷണ സംഘം ജെ.എൻ.യു വിദ്യാർഥി യൂണിയൻ ഓഫീസിൽ വെച്ചാണ് ഐഷി ഘോഷിനെ ചോദ്യം ചെയ്തത്. രണ്ട് എ.ബി.വി.പി പ്രവർത്തകരെ ആർട്സ് ബ്ലോക്കിൽ വെച്ച് ചോദ്യം ചെയ്തു. ശേഷിക്കുന്ന ആറ് പേരെയും യുണൈറ്റഡ് എഗൈന്‍സ്റ്റ് ലെഫ്റ്റ് ഗ്രൂപ്പിലെ 37 പേരെയും വരും ദിവസങ്ങളിൽ ചോദ്യം ചെയ്യും. നാല് അധ്യാപകരിൽ നിന്ന് അന്വേഷണ സംഘം മൊഴിയെടുത്തു.\nകാമ്പസിനകത്ത് വിദ്യാർഥികൾ പ്രതിഷേധം തുടരുകയാണ്. ജെ.എൻ.യു ചട്ടം ലംഘിച്ചാണ് ഹോസ്റ്റൽ മാന്വൽ കൊണ്ടുവന്നതെന്ന് ആരോപിച്ച് ഹരജി നൽകാനും രജിസ്ട്രേഷൻ നീട്ടി നൽകാൻ ആവശ്യപ്പെട്ട് എം.എച്ച്.ആര്.ഡിക്ക് കത്ത് നൽകാനും വിദ്യാർഥികൾ ആലോചിക്കുന്നുണ്ട്. ജെ.എൻ.യുവിൽ അധ്യയനം പുനരാരംഭിച്ചെങ്കിലും വിദ്യാർഥികളും അധ്യാപകരും ബഹിഷ്കരണം തുടരുകയാണ്.\nഅക്രമ ദൃശ്യങ്ങൾ നശിപ്പിക്കുന്നത് തടയണമെന്ന് ആവശ്യപ്പെട്ടുള്ള മൂന്ന് അധ്യാപകരുടെ ഹർജിയിൽ ഡൽഹി ഹൈക്കോടതി പൊലീസ്, ഫേസ് ബുക്ക് വാട്സ്ആപ്പ്, ഗൂഗിൾ എന്നിവരോട് നാളെ മറുപടി നൽകാൻ ആവശ്യപ്പെട്ടു. യു.ഡി.എഫ് നേതാക്കളായ രമേശ് ചെന്നിത്തല, ഉമ്മൻ ചാണ്ടി, ബെന്നി ബഹനാൻ, മുല്ലപ്പള്ളി രാമചന്ദ്രൻ, പി.കെ കുഞ്ഞാലിക്കുട്ടി, അബ്ദുല് വഹാബ്, ഇ.ടി മുഹമ്മദ് ബഷീർ എന്നിവർ ജെ.എൻ.യു സന്ദർശിച്ചു.


വൈദികക്ഷാമം, അയര്‍ലണ്ട് കേരളസഭയെ ഉറ്റുനോക്കുന്നു - Hrudayavayal\nവൈദികക്ഷാമം, അയര്‍ലണ്ട് കേരളസഭയെ ഉറ്റുനോക്കുന്നു\nBy Staff Reporter on June 14, 2018, 7:31 am Comments Off on വൈദികക്ഷാമം, അയര്‍ലണ്ട് കേരളസഭയെ ഉറ്റുനോക്കുന്നു\nഅയര്‍ലണ്ട്: വ്യാപകമായ വൈദികക്ഷാമത്തിന് പരിഹാരമായി അയര്‍ലണ്ടിലെ കത്തോലിക്കാസഭ കേരളസഭയെയും ഭാരതസഭയെയും പ്രതീക്ഷയോടെ നോക്കുന്നു. വൈദികക്ഷാമം പരിഹരിക്കാന് കേരളത്തില് നിന്നുള്ള രണ്ട് വൈദികരെ ബിഷപ് ഫിന്‍ടാന് മോനാഹാന് നിയമിച്ചു. ഫാ. ഫ്രാന്‍സിസ് സേവ്യര് കൊച്ചുവീട്ടില്, ഫാ. റെക്‌സണ് ചുള്ളിക്കല് എന്നീ വൈദികരെയാണ് നിയമിച്ചിരിക്കുന്നത്.\nഇവര് ഏതാനും മാസങ്ങളായി ഇവിടെ സേവനം ചെയ്തുവരികയായിരുന്നു.വൈകാതെ തന്നെ ഇന്ത്യയില് നിന്നുള്ള ഏതാനും വൈദികരെ കൂടി ഇവിടെ നിയമിക്കുമെന്ന് കരുതുന്നു. ഒരു കാലത്ത് അയര്‍ലണ്ടാണ് ലോകത്തിലെങ്ങും വൈദികരെ സമ്മാനിച്ചിരുന്നത്.\n1950 കളില് ലോകത്തിന്റെ വിവിധഭാഗങ്ങളിലെത്തി അയര്‍ലണ്ടിലെ വൈദികര് സേവനം ചെയ്തിരുന്നു. ഇത് ചരിത്രത്തിന്റെ ആവര്‍ത്തനമാണ്, റിവേഴ്‌സിലാണെന്ന് മാത്രം. കേരളവൈദികര് നിയമിതരായ ഷാനോന് പ്രവിശ്യയിലെ വൈദികന് ടോം റിയാന് പറയുന്നു. 50 ന് മേല് പ്രായമുളളവരാണ് അയര്‍ലണ്ടിലെ ഭൂരിപക്ഷം വൈദികരും.\nവൈദികക്ഷാമം, അയര്‍ലണ്ട് കേരളസഭയെ ഉറ്റുനോക്കുന്നു added by Staff Reporter on June 14, 2018, Time: 7:31 am


Nilathullikal...!!!: പ്രണയത്തിന്റെ പ്രതീകം കൃഷ്ണനാകുമ്പോൾ ...!!!\nകൃഷ്ണനെ ഏതു പെണ്ണിനും മോഹിക്കാമല്ലോ.... ശിവനങ്ങനെയല്ല. ഉഗ്രമൂര്‍ത്തിയാണ്. ച്ചിരി പേടിണ്ടേയ്... പിന്നെ രാധ.! രാധ ഒരു യാഥാർത്ഥ്യമാണ്.... ഇന്നും നീതി ലഭിക്കാത്ത എത്രയെത്ര രാധമാര്...!!\nഎത്താത്ത കൊമ്പത്തു നില്‍ക്കുന്നത് കിട്ടാനാണല്ലോ ഏവര്‍ക്കും മോഹം!


kerala reports 6356 covid cases and 20 death\nകേരളത്തില് 6356 പേര്‍ക്ക് കോവിഡ്; 20 മരണം\nകഴിഞ്ഞ 24 മണിക്കൂറിനിടെ 59,635 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.66 ആണ്.\nPublished on : 03 Feb, 2021 , 12:31 pm\nതിരുവനന്തപുരം: സംസ്ഥാനത്ത് ഇന്ന് 6356 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 871, കോഴിക്കോട് 741, കൊല്ലം 690, പത്തനംതിട്ട 597, കോട്ടയം 558, തിരുവനന്തപുരം 489, തൃശൂര് 479, ആലപ്പുഴ 395, മലപ്പുറം 383, കണ്ണൂര് 297, പാലക്കാട് 275, ഇടുക്കി 268, വയനാട് 190, കാസര്‍ഗോഡ് 93 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു.കെ.യില് നിന്നും വന്ന ഒരാള്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. അടുത്തിടെ യു.കെ.യില് നിന്നും വന്ന 78 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരില് 59 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ 24 മണിക്കൂറിനിടെ 59,635 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.66 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 97,72,067 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 20 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3796 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് രോഗം സ്ഥിരീകരിച്ചവരില് 84 പേര് സംസ്ഥാനത്തിന് പുറത്ത് നിന്നും വന്നവരാണ്. 5817 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 413 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 853, കോഴിക്കോട് 700, കൊല്ലം 685, പത്തനംതിട്ട 542, കോട്ടയം 553, തിരുവനന്തപുരം 384, തൃശൂര് 466, ആലപ്പുഴ 391, മലപ്പുറം 370, കണ്ണൂര് 225, പാലക്കാട് 134, ഇടുക്കി 253, വയനാട് 177, കാസര്‍ഗോഡ് 84 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n42 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 13, വയനാട് 6, പത്തനംതിട്ട, കോഴിക്കോട്5വീതം, തൃശൂര് 4, പാലക്കാട് 3, തിരുവനന്തപുരം, മലപ്പുറം2വീതം, എറണാകുളം, ഇടുക്കി 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 6380 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 571, കൊല്ലം 1308, പത്തനംതിട്ട 234, ആലപ്പുഴ 359, കോട്ടയം 341, ഇടുക്കി 76, എറണാകുളം 909, തൃശൂര് 559, പാലക്കാട് 254, മലപ്പുറം 554, കോഴിക്കോട് 790, വയനാട് 49, കണ്ണൂര് 286, കാസര്‍ഗോഡ് 90 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 69,113 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 8,71,548 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,18,318 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,07,315 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 11,003 പേര് ആശുപത്രികളിലും നിരീക്ഷണത്തിലാണ്. 1472 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.


മറുവായന: അലിയും അസ്മയും / ഗള്‍ഫ് കുറിപ്പുകള്-3\nഅലിയും അസ്മയും / ഗള്‍ഫ് കുറിപ്പുകള്-3\nപതിവില് കവിഞ്ഞ ഉന്മേശത്തോടെയാണ് ഇന്നെഴുനേറ്റത്. ഞാനൊരു അക്കൌണ്ടന്റായി ജോലി ചെയ്യാന് പോകുന്നു എന്ന ചിന്ത മനസ്സില് തുടികൊട്ടുന്നു.അധികമാര്‍ക്കും\nകിട്ടാത്ത സൗഭാഗ്യമാണ് പെട്ടെന്ന് തന്നെ ഒരു ജോലി.വന്ന ദിവസം തന്നെ എനിക്ക് ജോലി കിട്ടിയിരിക്കുന്നു.ഫ്യൂച്ചര് ഗള്‍ഫ് ഡവലപ്മെന്‍റ് പ്രൊജക്റ്റ് എന്ന കമ്പനിയില് .പത്തു മണിയോടെ പുതിയ ഓഫീസിലെത്തി മാനേജറെ കണ്ട് പരിജയപ്പെട്ടു. ഒമാനിയാണയാള്, അലി റാഷിദി. എനിക്കെന്റെ റൂം കാണിച്ചു തന്നു. രണ്ടു ഷെല്‍ഫുകള് നിറയെ ഫയലുകള്, കമ്പ്യൂട്ടര്, പ്രിന്‍റര്, സ്കാനര് തുടങ്ങിയ സൗകര്യങ്ങളൊക്കെയുള്ള റൂം.\nഅല്പം കഴിഞ്ഞപ്പോള് സെക്രടറി വന്നു. മൊറോക്കോകാരിയായ അസ്മ. ഓഫീസ് ബോയിയായി പാക്കിസ്ഥാനിയായ ജംഷീര്.എനിക്ക് ഹിന്ദി അറിയാമെന്നായിരുന്നു അവന്റെ ധാരണ. അലി റാഷിദും,അസ്മയും,ജംഷീറും പലതും ചോദിക്കാന് തുടങ്ങി. ഞാന് പറയുകയും ചെയ്തു.ഒരു കാര്യമുണ്ടെന്നു മാത്രം അവരെന്താണ് ചോദിക്കുന്നതെന്ന് എനിക്ക് മനസ്സിലാവുന്നില്ല. ഞാനെന്തു പറയുന്നുവെന്ന് അവര്‍ക്കും തിരിയുന്നില്ല.\nനിങ്ങളുടെ നാവുകള്‍ക്ക് സീല് വെക്കപ്പെടും, കൈകാലുകള് സംസാരിക്കും എന്ന വിശുദ്ധ വാക്യം ഇടക്കിടക്ക് മനസ്സില് തെളിയും. മഹ്ഷരയെ കുറിച്ചുള്ള വിവരണമാണതെങ്കിലും ഈ ഓഫീസില് എന്റെ നാവിനു സീല് വെക്കപ്പെടുമോ ? എനിക്കറിയാവുന്ന ഇംഗ്ലീഷും മലയാളവും അവര്‍ക്കറിയില്ല. അവരുടെ അറബിയും ഉര്‍ദുവും എനിക്കറിയില്ല. പിന്നെ ആങ്ങ്യ ഭാഷ തന്നെ ശരണം.\nമാനേജര് അലി റാഷിദി വലിയ നാട്യക്കാരനാണ്.ഇംഗ്ലീഷ് അറിയാവുന്നത് പോലെയാണ് അവന് പെരുമാറുക. എന്ത് പറഞ്ഞാലും അവന് തിരിച്ചു പറയും ഓ.കെ എന്ന്. ചിരിച്ചു കൊണ്ടെന്തെങ്കിലും പറഞ്ഞാല് അവന് താങ്ക്യു എന്ന് പറയും. പാവം.സാധാരണ ഒരു കഥ പറയാറുണ്ട് ഇംഗ്ലീഷ് അക്ഷരം പോലും അറിയാത്തവര് ഇംഗ്ലീഷ് പറഞ്ഞ കഥ.നഷ്ടപ്പെട്ട സാധനം തിരയുന്ന പോലീസുകാരന് "എടാ നിനക്ക് കിട്ടിയോ?" എന്ന് ചോദിച്ചപ്പോള് Yes. എന്നാലതിങ്ങു താ, No. .ദേഷ്യം പിടിച്ച പോലീസുകാരന് രണ്ടടി മുഖത്ത് കൊടുത്തപ്പോള് കക്ഷി പറഞ്ഞത് Thank You എന്നായിരുന്നു. എന്നാലും ഞാന് പോലീസുകാരനോട് ഇംഗ്ലീഷ് പറഞ്ഞല്ലോ എന്നാ സന്തോഷത്തോടെ അയാള് നടന്നു.\nഅസ്മ പാശ്ചാത്യവല്‍ക്കരിക്കപ്പെട്ട മുസ്ലിം ലോകത്തിന്റെ പ്രധിനിതിയാണ്. അര്‍ദ്ധ നഗ്നമായ വസ്ത്ര ധാരണം.മുസ്ലിമാണെന്ന് തിരിച്ചറിയാന് അവളുടെ പേര് മാത്രമേ നമ്മെ സഹായിക്കു.മാര്‍ക്കറ്റില് കിട്ടുന്ന സര്‍വ കോസ്മറ്റിക്സുകളും അവള് വാങ്ങി ഉപയോഗിക്കും.മാന്യമായി വസ്ത്രം ധരിച്ചു കൂടെ എന്ന ചോദ്യത്തിന് അവള്‍ക്ക് കൃത്യമായ ഒരുത്തരമുണ്ട്. കല്യാണം കഴിഞ്ഞതിനു ശേഷം ഹിജാബ് ധരിക്കും.പക്ഷെ അവളുടെ മനസ്സിലുമുണ്ട് ഇസ്ലാമിക് സ്പിരിറ്റ്. ഓഫീസില് ഇടക്ക് വരുന്ന സിക്കുകാരനെ അവള് ഇസ്ലാമിലേക്ക് ക്ഷണിക്കും."ഞാന് കള്ളു കുടിക്കുന്നോം ശീട്ട് കളിക്കുന്നോം നിങ്ങള് നോക്കണ്ട.പള്ളിയുടെ ഓടൊന്നു പോലിയണം എന്റെ ഈമാന്റെ ശക്തി തിരിയാന്" എന്ന വാക്ക് ഓര്‍ത്തു പോകുന്നു.ഞങ്ങളൊരു കരാറിലെത്തിയിട്ടുണ്ട്. ജംഷീറും അസ്മയും എന്നെ അറബി പഠിപ്പിക്കും.ഞാനവരെ ഇംഗ്ലീഷും.\nLabels: abu dhabi, mangalad, sharafudheen\nRafeek Patinharayil 15 August 2012 at 15:24\n"ഞങ്ങളൊരു കരാറിലെത്തിയിട്ടുണ്ട്. ജമ്ശീരും അസ്മയും എന്നെ അറബി പഠിപ്പിക്കും.ഞാനവരെ ഇംഗ്ലീഷും."\nഇങ്ങ്ലീഷ് പഠിപ്പിക്കുമെന്ന പറച്ചില് ഒക്കെ കേട്ടാല് കരുതും വന്നത് ശരഫുവല്ല , കടത്തനാട്ടു നാരായണന് മാഷാ എന്ന്\nSharafudhin 16 August 2012 at 00:30\nരാപാടി അവരെ പഠിപ്പിക്കാന് ഇംഗ്ലീഷ് അറിയണ്ട.പഠിപ്പിക്കുന്നത് അറിഞ്ഞാല് മതി.\nജിനീഷ് 16 August 2012 at 11:53\nപ്രിയ കുട്ടുകാരന് ഇവിടെ കുറിച്ച വരികള് എന്നെ അഞ്ച് വര്‍ഷം പിറകിലേക്ക് കൊണ്ടുപോയി ......ഓരോ പ്രവാസിയും അനുഭവിച്ചതും , മനസിലാക്കിയതും ഇവിടെ രേഖ പെടുതപെട്ടിടുണ്ട് കുടാതെ നമ്മുടെ സമുഹത്തില് വന്നുകൊണ്ടിരിക്കുന്ന വെതിയനത്തെ കു‌ടി അങ്ങേ ഇവിടെ പ്രെതിഭാതിച്ചതായി കണ്ടു .......നന്ദി.


Vijay Sethupathi trolled on social media on Avengers: Endgame dubbing - Malayalam Filmibeat\nതമിഴ് നടന്മാരില് അതിവേഗം ഫാന്‍സിനെ സ്വന്തമാക്കിയ താരമാണ് വിജയ് സേതുപതി. ചെറിയ വേഷങ്ങളിലൂടെ സിനിമയില് അഭിനയിച്ച് തുടങ്ങിയ താരം ഇന്ന് വലിയ ഒരുങ്ങളാണ് താണ്ടിയിരിക്കുന്നത്. മക്കള് ശെല്‍വം എന്ന പേരില് അറിയപ്പെടുന്ന വിജയ് സേതുപതിയ്ക്ക് കേരളത്തിലും വലിയൊരു വിഭാഗം ആരാധകരുണ്ട്. ഓരോ തവണയും വ്യത്യസ്ത സിനിമകളിലൂടെയും കഥാപാത്രങ്ങളിലൂടെയും അത്ഭുതപ്പെടുത്തി കൊണ്ടിരിക്കുന്ന വിജയ് സേതുപതിയ്ക്ക് ഇപ്പോള് വിമര്‍ശന കാലമാണ്.\nഅവഞ്ചേര്‍സ് എന്‍ഡ് ഗെയിമിന്റെ തമിഴ് പതിപ്പില് അയണ്‍മാന് ശബ്ദം നല്‍കിയത് വിജയ് സേതുപതിയായിരുന്നു. താരത്തിന്റെ ശബ്ദം ആസ്വാദനത്തെ ബാധിക്കുനനുവെന്നും അയണ്‍മാന്റെ കഥാപാത്രത്തിന് ഒട്ടും യോജിക്കുന്നില്ലെന്നും വിമര്‍ശനം ഉയര്‍ന്നിരിക്കുകയാണ്. പഴയ ശബ്ദം മാറ്റി അയണ്‍മാനെ കൊല്ലരുതെന്ന ആവശ്യവുമായി മാര്‍വല് ആരാധകര് എത്തിയിരിക്കുകയാണ്.\nകഴിഞ്ഞ കുറേ വര്‍ഷങ്ങളില് അയണ്‍മാന് ശബ്ദം നല്‍കിയിരുന്ന ഡബ്ബിംഗ് ആര്‍ട്ടിസ്റ്റിന് പകരമായിരുന്നു വിജയ് സേതുപതിയെ കൊണ്ട് വന്നത്. വിജയ് സേതുപതിയെ മാറ്റിയില്ലെങ്കില് ചിത്രം കാണില്ലെന്ന് ആരാധകര് ഒന്നടങ്കം പറയുന്നത്. ഇതുമായി ബന്ധപ്പെട്ട് താരത്തിനെതിരെയും ട്രോള് ആക്രമണം ഉണ്ടായി കൊണ്ടിരിക്കുകയാണ്. വിജയ് സേതുപതിയുടെ ശബ്ദത്തിലെത്തിയ അവഞ്ചേര്‍സ് എന്‍ഡ് ഗെയിമിന് ഡിസ്‌ലൈക്ക് ലഭിച്ച് കൊണ്ടിരിക്കുകയാണ്.\nVijay Sethupathi trolled on social media on Avengers: Endgame dubbing


Gokulam Kerala crowned champion of IWL 2020 | ഇന്ത്യൻ വനിതാ ലീഗ് ഫുട്‌ബോളിൽ ചരിത്രം കുറിച്ച് ഗോകുലം കേരള എഫ്‌സി: മണിപ്പുരി ക്ലബ്ബ് ക്രിപ്‌സയെ തോൽപ്പിച്ച് കേരള ടീമിന്റെ ആദ്യ കിരീടനേട്ടം; ഇരുടീമും ഫൈനലിൽ കൊമ്പുകോർത്തത് പരാജയമറിയാതെ; ഗോകുലത്തിന്റെ ട്രംപ്കാർഡായി സബിത്ര ബന്ധാരി; പുരുഷ സീനിയർ ടീമിനോ വനിതാ സീനിയർ ടീമിനോ സാധിക്കാത്ത ദേശിയ ലീഗ് കിരീടം കേരള മണ്ണിലേക്ക് - MarunadanMalayalee.com\nFebruary 14, 202004:50 PM IST Permalink\nബെംഗളൂരു: ഇന്ത്യൻ വനിതാ ലീഗ് ഫൈനലിൽ കന്നിക്കിരീടം ലക്ഷ്യമിട്ട് ഇറങ്ങിയ ഗോകുലം കേരളാ എഫ്‌സിക്ക് മിന്നും ജയം. മണിപ്പൂരി ടീം ക്രിഫ്‌സ എഫ്‌സിയെ 3-2 നാണ് ഗോകുലം എഫ്‌സി തോൽപ്പിച്ചത്. ആദ്യ മിനിറ്റിൽ പരമേശ്വരി ദേവി, 25-ാം മിനിറ്റിൽ കമലാ ദേവി, 86-ാം മിനിറ്റിൽ സബിത്ര ഭണ്ഡാരി എന്നിവരാണ് കേരള ടീമിനായി സ്‌കോർ ചെയ്തത്. ടൂർണമെന്റിൽ ഇതുവരെ പരാജയമറിയാതയാണ് ഇരുടീമും ഫൈനലിൽ കൊമ്പുകോർത്തത്. ഇതുവരെ വഴങ്ങിയത് വെറും രണ്ടുഗോൾ. ക്രിഫ്‌സയാകട്ടെ ഒന്നേയൊന്ന് മാത്രം. നേപ്പാളി മുന്നേറ്റതാരം സബിത്ര ബന്ധാരിയാണ് ഗോകുലത്തിന്റെ ട്രംപ്കാർഡ്.\nക്യാപ്റ്റൻ ദങ്‌മെയ് ഗ്രെയ്‌സ്, രത്തൻബാല ദേവി എന്നിവരുടെ വകയായിരുന്നു ക്രിപ്‌സയുടെ ഗോളുകൾ. കേരളത്തിൽ നിന്ന് ഒരു ടീം ആദ്യമായാണ് വനിതാ ലീഗിൽ കിരീടം ചൂടുന്നത്. ഈസ്റ്റേൺ സ്‌പോർട്ടിങ് യൂണിയൻ, റൈസിങ് സ്റ്റുഡന്റ് ക്ലബ്ബ്, സേതു എഫ്.സി. എന്നിവരായിരുന്നു കഴിഞ്ഞവർഷങ്ങളിൽ ചാമ്പ്യന്മാർ. അപരാജിതരായാണ് ഗോകുലത്തിന്റെ മുന്നേറ്റം. യോഗ്യതാ റൗണ്ടിലും ഫൈനൽ റൗണ്ടിലുമായി ആറ് കളിയിലും ജയിച്ചു. 28 ഗോൾ നേടിയപ്പോൾ വഴങ്ങിയത് രണ്ടെണ്ണം മാത്രം. പരമേശ്വരി ദേവി, സബിത്ര ഭണ്ഡാരി, ഗ്രെയ്‌സ് ലാൽറാംപാരി, യുംനം കമലാ ദേവി, മനിഷ്, കഷ്മിന, ഫൻജോബം ബിന ദേവി, തോക്‌ചോം ദേവി, മൈക്കൽ കാസ്റ്റന്യ, മനിഷ പന്ന, അതിഥി ചൗഹാൻ എന്നിവരാണ് ഫൈനലിൽ ഗോകുലത്തിനായി ആദ്യ ഇലവനിലിറങ്ങിയത്.\nദേശീയ ലീഗ് കിരീടം ആദ്യമായാണ് കേരളത്തിലെത്തുന്നത്. നേട്ടം സ്വന്തമാക്കുന്ന ആദ്യ ടീമായി ഇതോടെ ഗോകുലം മാറുകയും ചെയ്തു. ഇതുവരെ ഒരു കേരള ക്ലബിന്റെയും പുരുഷ സീനിയർ ടീമിനോ വനിതാ സീനിയർ ടീമിനോ ദേശീയ ലീഗ് കിരീടം നേടാൻ സാധിച്ചിരുന്നില്ല. ആ നീണ്ട കാത്തിരിപ്പിന് ആണ് ഗോകുലം വനിതകൾ അവസാനം കുറിച്ചത്. ടൂർണമെന്റിലെ ടോപ് സ്‌കോററായ സബിത്ര ഇതുവരെ മൽസരങ്ങളിൽ നിന്നായി 19 ഗോളുകൾ നേടി. സബ്രിതയ്‌ക്കൊപ്പം കമല ദേവിയും കരിഷ്മയും മനീഷയും കൂടി ചേരുമ്പോൾ ക്രിഫ്‌സ പ്രതിരോധത്തന് പണികൂടുമെന്ന് ഉറപ്പായിരുന്നു.\nഇതോടെയാണ് കന്നികിരീടത്തിൽ മുത്തമിട്ട് ഗോകുലം കേരളാ എഫ്‌സി കേരളത്തിലേക്ക് എത്തുന്നത്. സബിത്രയ്ക്കുള്ള ക്രിഫ്‌സയുടെ മറുപടിയാണ് ഇന്ത്യൻ മുന്നേറ്റതാരം രത്തൻബാല ദേവി. ഇതുവരെ ഒൻപത് ഗോളുകൾ സ്‌കോർ ചെയ്തു. കെൻകർ എഫ്‌സിയെ 3-1 ന് തോൽപ്പിച്ചാണ് ക്രിഫ്‌സ ഫൈനലുറപ്പിച്ചതും. നിലവിലെ ചാംപ്യന്മാരായ സേതു എഫ്‌സിയെയാണ് ഗോകുലം സെമിയിൽ നിലംപരിശാക്കിയതെന്ന പ്രത്യേകതയും ഉണ്ട്.\nഎന്താണ് ഇന്നർ ലൈൻ പെർമിറ്റ്? സോഷ്യൽ മീഡിയയിൽ വൈറലാകുന്ന കുറിപ്പ്\nചർച്ചിൽ ബ്രദേഴ്‌സിനെ കീഴടക്കി ഗോകുലം എഫ് സി\nഗോളടിക്കാൻ മറന്ന കരുത്തരെ പെനാൽറ്റിയിൽ കുരുക്കി നോർത്ത് ഈസ്റ്റ് യുണൈറ്റഡ്; മുംബൈ സിറ്റിയെ കീഴടക്കിയത് ഏകപക്ഷീയമായ ഒരുഗോളിന്; ആദ്യപകുതിയിൽ കണ്ട റെഡ് കാർഡുമായി പതറിയെങ്കിലും രണ്ടാം പകുതിയിൽ കൊടുങ്കാറ്റായ മുംബൈയെ തടുത്ത് നിർത്തി നോർത്ത് ഈസ്റ്റും\nപന്തടക്കത്തിൽ മുമ്പരായിട്ടും കണ്ണൊന്ന് തെറ്റിയപ്പോൾ മഞ്ഞപ്പടയ്ക്ക് തുടക്കത്തിലേ കണ്ണീര്; അരങ്ങേറ്റ മത്സരത്തിൽ ഏകപക്ഷീയമായ ഒരുഗോളിന് എടികെ-മോഹൻ ബഗാന് വിജയം; റോയ് കൃഷ്ണ വലകുലുക്കിയപ്പോൾ തലയിൽ കൈവച്ച് ബ്ലാസ്‌റ്റേഴ്‌സ് താരങ്ങൾ; ഐഎസ്എല്ലിലെ ആദ്യ മത്സരത്തിൽ മഞ്ഞപ്പടയുടെ ആരാധകർക്ക് നിരാശ\nഇന്ത്യൻ സൂപ്പർ ലീഗ് ഫുട്‌ബോൾ മത്സരത്തിന് ഇന്ന് ഗോവയിൽ തുടക്കം; ഉദ്ഘാടന മത്സരത്തിൽ കേരള ബ്ലാസ്റ്റേഴ്‌സും എടികെ മോഹൻ ബഗാനും ഏറ്റുമുട്ടും\nഈ ചുള്ളനാണ് ഗോകുലം കേരള എഫ്‌സിയുടെ പുതിയ കോച്ച്; ഐ ലീഗ് മത്സരത്തിന് ഒരുങ്ങുന്ന ഗോകുലം കേരളയെ നയിക്കാൻ കോച്ച് എത്തിയത് അങ്ങ് ഇറ്റലിയിൽ നിന്നും: 36കാരനായ വിഞ്ചെൻസോ കേരളത്തിലെത്തിയത് ഒരുപാട് പ്രതീക്ഷകളുമായി


ഉദ്ധരേദാത്മനാത്മാനം (277) - ശ്രേയസ്\nFebruary 3, 2014short link\nഒരു വേദാന്തി ഇങ്ങനെ പാടുകയുണ്ടായി; ‘എനിക്ക് ഒരിക്കലും ഭയമോ ശങ്കയോ ഉണ്ടായിട്ടില്ല. മരണം ഒരിക്കലും എന്നെ തീണ്ടിയിട്ടില്ല. എനിക്ക് അച്ഛനോ അമ്മയോ ഉണ്ടായിട്ടില്ല. എന്തെന്നാല് ഞാന് ഒരിക്കലും ജനിച്ചിട്ടില്ല. ഞാന് സര്‍വ്വവുമാകുന്നു – അങ്ങനെയിരിക്കെ എനിക്കു ശത്രുക്കളെവിടെ? ഞാന് കേവലസച്ചിദാനന്ദം, ശിവോഹം ശിവോഹം, ക്രോധമോ കാമമോ അസൂയയോ ഈദൃശങ്ങളായ മറ്റു ദുര്‍വ്വിചാരങ്ങളോ ഒരിക്കലും എന്നെ ബാധിച്ചിട്ടില്ല. കാരണം, ഞാന് കേവലസച്ചിദാനന്ദം. ശിവോഹം ശിവോഹം’\nഇതാണെല്ലാവ്യാധികള്‍ക്കും സിദ്ധൗഷധം. മരണത്തിനുപശാന്തിയരുളുന്ന പീയുഷം നാം ഇവിടെ ഈ ലോകത്തു വര്‍ത്തിക്കുന്നു. നമ്മുടെ പ്രകൃതി ആ അവസ്ഥയോടു കയര്‍ക്കുന്നു. എന്നാല് നമുക്ക് ഇങ്ങനെ ഉരുവിടാം: ‘ശിവോഹം, ശിവോഹം എനിക്കു ഭയമില്ല, ശങ്കയില്ല, മരണമില്ല. മതഭേദമോ ലിംഗഭേദമോ നിറഭേദമോ എനിക്കില്ല. എന്തു മതമാണെനിക്കുണ്ടാകാവുന്നത്? ഏതു വിഭാഗത്തിലാണെനിക്കുള്‍പ്പെടാവുന്നത്? ഏതു സമ്പ്രദായത്തിനാണ് എന്നെ ഉള്‍ക്കൊള്ളാന് കഴിയുക? എല്ലാ സമ്പ്രദായങ്ങളിലും ഞാനുണ്ട്.’\nശരീരം എത്ര എതിര്‍ത്താലും, മനസ്സ് എത്ര പിണങ്ങിയാലും അതിനിബിഡമായ അന്ധകാരാവസ്ഥയിലും അതിദാരുണമായ മനോവ്യഥകള്‍ക്കിടയിലും അങ്ങേ അറ്റത്തെ നൈരാശ്യവേളയിലും ഈ നിര്‍വ്വാണമന്ത്രം ഉരുവിടുക – ഒന്നോ രണ്ടോ മൂന്നോ പ്രാവശ്യമല്ല, എന്നും എപ്പോഴും എങ്കില് വെളിച്ചം വന്നെത്തും: സൗമ്യമായും സാവധാനമായും, എന്നാല് സംശയലേശമെന്യേ, അതു വന്നെത്തും.\nഅനേകം തവണ ഞാന് വിശന്നുവലഞ്ഞു കാല് കുഴഞ്ഞു ക്ഷീണിച്ചു തളര്‍ന്നും മരണവക്ത്രംവരെ പെട്ടുപൊയിട്ടുണ്ട്. അനേകദിവസങ്ങള് തുടരെ ഭക്ഷണം കിട്ടാതെ പലപ്പോഴും നടക്കാന് വയ്യാതായിട്ടുണ്ട്. വല്ല മരച്ചുവട്ടിലും തളര്‍ന്നു വീഴും – ജീവന് ശരീരത്തില് നിന്നു വാര്‍ന്നുപോകുന്നതായി തോന്നും, സംസാരിക്കാന് വയ്യാതാവും, ചിന്താശക്തി കഷ്ടിച്ചേ ശേഷിച്ചിരിക്കൂ. ഈ ഘട്ടത്തില് മനസ്സ് പ്രസ്തുതാശയത്തിലേക്ക് മടങ്ങിച്ചെല്ലും; ‘എനിക്കു ഭയമില്ല, മരണമില്ല, എനിക്കു വിശപ്പില്ല, ദാഹവുമില്ല. ശിവോഹം ശിവോഹം. പ്രകൃതി മുഴുവന് ചേര്‍ന്നാലും എന്നെ പൊടിയാക്കുക സാദ്ധ്യമല്ല. അതെന്റെ ദാസിയാണ്. ഹേ രാജാധിരാജ, ഹേ ദേവദേവ, നിന്റെ ശക്തി സ്വയം പ്രഖ്യാപിച്ചാലും, നിന്റെ പൊയ്‌പോയ സാമ്രാജ്യം വീണ്ടെടുത്താലും, എഴുന്നേറ്റാലും, മുമ്പോട്ടു പോയാലും’ അനന്തരം പുനര്‍ലബ്ധവീര്യനായി ഞാന് എഴുന്നേറ്റു നടന്നു തുടങ്ങും. ആ ഞാനിതാ ഇന്നും ജീവിച്ചിരിക്കുന്നു. അങ്ങനെ, അന്ധകാരം ബാധിക്കുമ്പോഴൊക്കെ യാഥാര്‍ത്ഥ്യത്തില് പിടിമുറുക്കുക: പ്രതികൂലശക്തികളെല്ലാം മറയത്തു പോകും. എന്തെന്നാല്, എത്രയൊക്കെയായാലും, ഇതൊരു സ്വപ്നം മാത്രമാണ്: പ്രയാസങ്ങള് പര്‍വ്വതംപോലെ ഉന്നതങ്ങളായി തോന്നിയാലും, സമസ്തവും ഭയാനകവും അന്ധകാരനിബിഡവുമായി തോന്നിയാലും, അവ മായമാത്രമാണ്. ഭയം വെടിയുക – അപ്പോള് അതു തുരത്തുപ്പെടും. അതിനെ എതിര്‍ത്തു പൊടിയാക്കുക – അപ്പോള് അതു മറയത്തു പോകും. അതിനെ ചവുട്ടി താഴ്ത്തുക – അപ്പോള് അതു നാശമടയും, ഭയപ്പെടാതിരിക്കുക.\nനിങ്ങള് എത്രതവണ പരാജയപ്പെട്ടു എന്നതിനെപ്പറ്റി ചിന്തിക്കരുത്, അതു സാരമാക്കാനില്ല. കാലം അനന്തമാണ്, മുമ്പോട്ടു പോവുക. വീണ്ടും വീണ്ടും നിങ്ങളുടെ തന്റേടത്തെ ബലപ്പെടുത്തുക. അപ്പോള് നിശ്ചയമായും വെളിച്ചം വന്നുചേരും. ഇന്നോളം ജനിച്ച ഓരോരുത്തനോടും നിങ്ങള് പ്രാര്‍ത്ഥന നടത്തിയാലും, ആരാണ് നിങ്ങളെ സഹായിക്കാന് വരിക? പിന്നെ ആര്‍ക്കും ഒഴിയാനറിവില്ലാത്ത മരണത്തിന്റെ കാര്യമോ? ‘ഉദ്ധരേദാത്മനാത്മാനം’ – സ്വന്തയത്‌നംകൊണ്ടു സ്വവിമുക്തി നേടുക. സ്നേഹിത, ആര്‍ക്കും നിങ്ങളെ സഹായിക്കാനാവില്ല. എന്തെന്നാല്, നിങ്ങള്‍തന്നെയാണ് നിങ്ങളുടെ ഏറ്റവും വലിയ ശത്രു: നിങ്ങള്‍തന്നെയാണ് നിങ്ങളുടെ ഏറ്റവും വലിയ ബന്ധുവും. അതിനാല്, ആത്മാവിനെ പിടികിട്ടാന് ശ്രമിക്കുക. എഴുന്നേല്‍ക്കുക, നിവര്‍ന്നു നില്‍ക്കുക. ഭയം വേണ്ട. എല്ലാ കഷ്ടതകളുടെയും എല്ലാ ദുര്‍ബ്ബലതകളുടെയും മദ്ധ്യത്തിലും ആത്മാവു പ്രകടമാകട്ടെ. ആദ്യഘട്ടങ്ങളില് അതു മങ്ങിയോ മറഞ്ഞോ ഇരുന്നാലും സാരമില്ല. ധൈര്യം വര്‍ദ്ധിച്ചുവരും. ഒടുവില് ‘ശിവോഹം ശിവോഹം’ എന്നിങ്ങനെ നിങ്ങള് സിംഹം കണക്കെ ഗര്‍ജ്ജിക്കും.\nഞാന് പുരുഷനുമല്ല സ്ര്തീയുമല്ല: ദേവനുമല്ല അസുരനുമല്ല: ജന്തുവുമല്ല സസ്യമോ വൃക്ഷമോ അല്ല. ഞാന് ധനികനുമല്ല ദരിദ്രനുമല്ല. പണ്ഡിതനുമല്ല പാമരനുമല്ല. എന്റെ യഥാര്‍ത്ഥസത്തയോടു തട്ടിച്ചു നോക്കുമ്പോള് ഇവയെല്ലാം തീരെ നിസ്സാരം. എന്തെന്നാല്, ശിവോഹം ശിവോഹം സൂര്യനെയും ചന്ദ്രനെയും നക്ഷത്രങ്ങളെയും നോക്കുക. അവയില് പ്രകാശിക്കുന്ന ജ്യോതിസ്സു ഞാന് അഗ്‌നിയുടെ സുഷമ ഞാന്, പ്രപഞ്ചത്തിന്റെ ശക്തി ഞാന്. ശിവോഹം ശിവോഹം.\n‘ഞാന് നിസ്സാരനെന്നു വല്ലവനും വിചാരിക്കുന്നെങ്കില് അയാള്‍ക്കു തെറ്റു പറ്റി. എന്തെന്നാല്, ആത്മാവിനുമാത്രമേ ഉണ്മയുള്ളൂ. സൂര്യനുണ്ടെന്നു ഞാന് പറയുന്നതുകൊണ്ട് സൂര്യന് ഉണ്ട്. ലോകമുണ്ടെന്നു ഞാന് പറയുന്നതുകൊണ്ട് ലോകം ഉണ്ട്. എന്നെ വിട്ട് അവയ്ക്കു നിലനില്പില്ല – എന്തെന്നാല് ഞാന് നിത്യതൃപ്തവും നിത്യനിര്‍മ്മലവും നിത്യസുന്ദരവുമായ കേവലസച്ചിദാനന്ദം. നമ്മുടെ കണ്ണിന്റെ കാഴ്ചയ്ക്കു നിദാനം സൂര്യനാണ്. എന്നാല് ആരുടെയെങ്കിലും കണ്ണിനുള്ള കേടു സൂര്യനെ ബാധിക്കുന്നില്ല. അതുപോലെ ഞാനും. ഞാന് എല്ലാ അവയവങ്ങളില്‍ക്കൂടിയും പ്രവര്‍ത്തിക്കുന്നു, സകലതിലും കൂടി ചേഷ്ടിക്കുന്നു. എന്നാല് കര്‍മ്മത്തിന്റെ നന്മതിന്മകള് ഒരിക്കലും എന്റെമേല് പുരളുന്നില്ല. എന്നെസ്സംബന്ധിച്ചിടത്തോളം നിയമമോ കര്‍മ്മമോ ഇല്ല. കര്‍മ്മനിയമങ്ങളുടെ ഉടയവനാണ് ഞാന്. ഞാന് എന്നും ഉണ്ടായിരുന്നു. എന്നും ഉണ്ട്.\n‘എന്റെ യഥാര്‍ത്ഥസന്തുഷ്ടി ഒരിക്കലും ലൗകികവസ്തുക്കളില് -ഭാര്യ, ഭര്‍ത്താവ്, സന്താനങ്ങള് ഇത്യാദിയില്-ആയിരുന്നില്ല. എന്തെന്നാല് ഞാന് അനന്തമായ നീലവിണ്ടലംപോലെയാണ്. വിവിധ വര്‍ണ്ണങ്ങളായ മേഘപടലങ്ങള് അതിലൂടെ കടന്നുപോകുന്നു. അവ ഒരു നിമിഷം കളിക്കുന്നു, പോയി മറയുന്നു: ആകാശത്തിന്റെ ലയമില്ലാത്ത ആ നീലിമ അവിടെത്തന്നെയുണ്ട്. സുഖവും ദുഃഖവും നന്മയും തിന്മയും ഒരു നിമിഷനേരത്തേക്ക് എന്നെ വലയം ചെയ്‌തേക്കാം. ആത്മാവിനെ ആച്ഛാദനം ചെയ്‌തേക്കാം. എന്നാല്, അപ്പോഴും ഞാന് അവിടെത്തന്നെയുണ്ട്. അവ അസ്ഥിരങ്ങളാകകൊണ്ടു മറഞ്ഞുപോകുന്നു. ഞാന് സ്ഥിരനാകകൊണ്ടു പ്രകാശിച്ചുനില്‍ക്കുന്നു. ദുഃഖം നേരിടുമ്പോള് അത് അസ്ഥിരമാണെന്നും അതിന്നറുതിയുണ്ടാവുമെന്നും എനിക്കറിയാം. ആപത്തനുഭവിക്കുമ്പോള് അതിനു സ്ഥായിഭാവമില്ലെന്നും അതു നീങ്ങിക്കൊള്ളുമെന്നും എനിക്കറിയാം. ഞാന് മാത്രമാണ് അപരിമിതന്. അലിപ്തന്, എന്തെന്നാല്, ഞാനാണ് ആ അനന്തവും സനാതനവും നിര്‍വ്വികാരവുമായ ആത്മാവ്’ ഇങ്ങനെയാണ് ഞങ്ങളുടെ ഒരു കവി പാടിയിരിക്കുന്നത്.\nമരണമില്ലായ്മയിലേക്കും മാറ്റമില്ലായ്മയിലേക്കും നയിക്കുന്ന ഈ പാനപാത്രത്തില്‍നിന്നു നമുക്കു പാനം ചെയ്യാം. ഭയം കളയുക: നാം പാപപങ്കിലരാണെന്നോ പരിമിതജീവികളാണെന്നോ നമുക്കെന്നെങ്കിലും മരണം സംഭാവ്യമാണെന്നോ വിശ്വസിക്കാതിരിക്കുക: എന്തെന്നാല് അത് സത്യമല്ല.\n‘ഇത് ആദ്യം ശ്രവിക്കണം, പിന്നീട് മനനം ചെയ്യണം. അനന്തരം ധ്യാനിക്കണം’ കൈകള് പണിയെടുക്കുമ്പോള് മനസ്സ് ‘ശിവോഹം ശിവോഹം’ എന്നിങ്ങനെ ജപിക്കട്ടെ. ആ ആശയം നിങ്ങളുടെ അസ്ഥിയുടെ അസ്ഥിയും മാംസത്തിന്റെ മാംസവുമായിത്തീരുംവരെ, അല്പത്വങ്ങളും ദൗര്‍ബ്ബല്യങ്ങളും ദുഃഖങ്ങളും ദുരിതങ്ങളും മറ്റുമാകുന്ന എല്ലാ ദുഃസ്വപ്നങ്ങളും പാടേ മാഞ്ഞുപോകുംവരെ, ജാഗ്രത്തിലും സ്വപ്നത്തിലും അതുതന്നെയായിരിക്കട്ടെ നിങ്ങളുടെ മനനവിഷയം. എങ്കില് പിന്നീട് പരമാര്‍ത്ഥതത്ത്വത്തെ ഒരു നിമിഷനേരത്തേക്കു നിങ്ങളില്‍നിന്നു മറച്ചുവെയ്ക്കുക സാദ്ധ്യമല്ലതന്നെ.\nപരസ്യമായ രഹസ്യം (കാലിഫോര്‍ണിയയില് ലോസ് ഏഞ്ജലസില് ചെയ്ത പ്രസംഗം)


ലോംഗ് വാക് ടു സിലിക്കണ്‍വാലി :: BusinessOnLive\nലോംഗ് വാക് ടു സിലിക്കൺവാലി\nരണ്ടുവർഷത്തിനുള്ളിൽ അഞ്ചുരാജ്യങ്ങളിൽ സാന്നിധ്യം. മുഖ്യ ഓഫീസ് സിംഗപ്പൂരിൽ. ഐടിരംഗത്തെ അതികായൻമാരായ എച്ച്.പി, ഡെൽ, ഐബിഎം, ഒറാക്കിൾ തുടങ്ങിയ ഇടപാടുകാർ. ഏതെങ്കിലും മൾട്ടിനാഷണൽ ജയന്റിന്റെ കഥയല്ല പറഞ്ഞുവരുന്നത്. കൊച്ചി സ്റ്റാർട്ട്അപ്പ് വില്ലേജിൽ ഇൻകുബേറ്റ് ചെയ്ത കോർപറേറ്റ് 360 ന്റെ വളർച്ച അമ്പരപ്പിക്കുന്ന വേഗതയിലായിരുന്നു.\nആഗോളവിപണിയിൽ അതിനൂതനമായ മാർക്കറ്റിംഗ് ഡാറ്റാ സോഫ്റ്റ്‌വേർ അവതരിപ്പിക്കുന്ന ഏഷ്യയിലെ ആദ്യത്തെ സ്റ്റാർട്ട് അപ്പ് ആണ് കോർപറേറ്റ് 360. ഇച്ഛാശക്തി ഒന്നു മാത്രമാണ് കോർപറേറ്റ് 360 കെട്ടിപ്പടുക്കാൻ വരുൺ ചന്ദ്രന്റെ പിൻബലം. കൊല്ലം ജില്ലയുടെ അവികസിതമേഖലയായ പാടം ഗ്രാമത്തിലെ ഒരു സാധാരണ കർഷക കുടുംബത്തിൽ ജനിച്ച വരുൺ ചന്ദ്രന് ജീവിതം ഒരിക്കലും സുഗമമായായിരുന്നില്ല. പക്ഷെ പരിമിതികൾക്കു മുന്നിൽ വരുൺ പകച്ചുനിന്നില്ല.\nപത്തനാപുരം സെന്റ് സ്റ്റീഫൻസ് ഹയർസെക്കൻഡറി സ്‌കൂളിൽ പഠിക്കുമ്പോൾ മികച്ചൊരു ഫുട്‌ബോൾ താരമായായിരുന്നു വരുൺ. 16 വയസിൽ താഴെയുള്ള ഫുട്‌ബോൾ ടീമിൽ അംഗമായി ഉത്തർപ്രദേശിൽ നടന്ന ടൂർണമെന്റിൽ പങ്കെടുത്തു. ജനിച്ചുവളർന്ന ഗ്രാമത്തിനും സ്‌കൂളിനുമപ്പുറത്തെ ലോകത്തേക്കുള്ള വരുണിന്റെ ആദ്യയാത്രയായിരുന്നു അത്.\nഇന്ത്യൻ ഫുട്‌ബോൾ ഇതിഹാസം ഐ.എം. വിജയനായിരുന്നു റോൾ മോഡൽ. മൈതാനത്തിനു പുറത്തു കാൽപന്തുതട്ടി, സോഡയും കടലയും വിറ്റു നടന്ന ഐ.എം. വിജയന്റെ അതിജീവനത്തിന്റെ കഥ വരുണിനെ ആവേശഭരിതനാക്കി. പഠനകാലത്ത് വരുൺ കേരള യൂണിവേഴ്‌സിറ്റിയുടെയും യൂത്ത് ഫുട്‌ബോൾ ടീമിന്റെയും ക്യാപ്റ്റനായിരുന്നു. മികച്ച ഫുട്‌ബോളർക്കുള്ള സ്വർണമെഡലും അക്കാലത്ത് ഈ ചെറുപ്പക്കാരനെ തേടിയെത്തി. കളിക്കളത്തിലെ ചടുലതയും ജാഗ്രതയും ജീവിതത്തിലെ ഓരോ ചുവടുവയ്പ്പിലും വരുണിനു തുണയായി.\n2002-ൽ ബംഗളുരുവിലേക്കുള്ള യാത്രയാണ് വരുണിന്റെ ജീവിതത്തിൽ വഴിത്തിരിവായത്. മുത്തശ്ശി സ്വർണവള വിറ്റുനൽകി 3,000 രൂപയായിരുന്നു ആദ്യ മൂലധനം. കോൾ സെന്ററിലാണ് ആദ്യം ജോലിതേടിയത്. ബംഗളുരുവിലെ ഇന്റർനെറ്റ് കഫേകളിലെ സന്ദർശനം പുതിയ ജോലിസാധ്യതകളും സംരംഭ മോഹങ്ങളും നൽകി. പ്രോഗ്രാമറായി ബംഗളുരുവിൽ ജോലിനോക്കുന്നതിനിടെ 2008-ൽ സിംഗപ്പൂരിൽ നിന്ന് പുതിയ ജോലി ഓഫർ ലഭിച്ചു.\nഅവസരങ്ങളുടെ വിശാലമായ വാതായനമാണ് സിംഗപ്പൂർ വരുണിനു മുന്നിൽ തുറന്നു നൽകിയത്. അവിടെ ജോലി നോക്കുന്നതിനിടെയാണ് ഡാറ്റാ സോഫ്റ്റ് വേറിന്റെ പിറവി. സമയാസമയം നവീകരിക്കുന്നതും വിശകലന സ്വഭാവമുള്ളതുമായ സോഫ്റ്റ്‌വേറാണ് ഡാറ്റാ ആസ് എ സർവീസ് മാതൃകയിലൂടെ കോർപറേറ്റ് 360 ഉറപ്പാക്കുന്നത്. യുഎസിലെയും യൂറോപ്പിലെയും വിപണികളിൽ കോർപറേറ്റ് 360 ന്റെ സോഫ്റ്റ്‌വേറിന് നല്ല പ്രതികരണമാണ് ലഭിക്കുന്നതെന്ന് ഫൗണ്ടറും സിഇഒയുമായ വരുൺ ചന്ദ്രൻ പറഞ്ഞു.\nഗ്രാമീണമേഖലയിൽ ഐടി ജോലി ലഭ്യമാക്കിയ ആദ്യത്തെ സ്റ്റാർട്ട്അപ്പാണ് കോർപറേറ്റ് 360. കൊല്ലം ജില്ലയിലെ പത്തനാപുരത്ത് 20 എൻജിനീയർമാരുമായാണ് ഓഫീസ് തുറന്നതെന്ന് വരുൺ ചന്ദ്രൻ ചൂണ്ടിക്കാട്ടി. നൂറോളം ക്ലയന്റസുള്ള കോർപറേറ്റ് 360 ന് കേരളത്തിന് പുറത്ത് സിംഗപ്പൂർ, കാലിഫോർണിയ, ലണ്ടൻ, മനില എന്നിവിടങ്ങളിലും ഓഫീസുകളുണ്ട്. കമ്പനി ജീവനക്കാരിൽ മുക്കാൽപങ്കും വനിതകളാണെന്നുള്ളതാണ് മറ്റൊരു പ്രത്യേകത. ഈവർഷം അവസാനത്തോടെ ജീവനക്കാരുടെ എണ്ണം 50 ആകും.\nവിവരവിശകലനത്തെ വിപ്ലവകരമാക്കുന്നതിനു ഉതകുന്ന നാലു നൂതന സോഫ്റ്റ് വേറുകൾ പേറ്റന്റ് കാത്തിരിക്കുകയാണെന്ന് വരുൺ വ്യക്തമാക്കി. 2017 ആകുമ്പോഴേക്കും പത്തു മില്യൺ ഡോളർ വിറ്റുവരവാണ് കോർപറേറ്റ് 360 ലക്ഷ്യമിടുന്നത്. മൂലധനസമാഹരണത്തിന് വെഞ്ച്വർ കാപ്പിറ്റലിസ്റ്റുകളുമായുള്ള ചർച്ച പുരോഗമിക്കുന്നു. അതോടൊപ്പം ഇന്ത്യയിലെ ഒരു ബിഗ്ഡാറ്റ സോഫ്റ്റ്‌വേർ കമ്പനിയെ ഏറ്റെടുക്കാനുള്ള നടപടികളും അന്തിമഘട്ടത്തിലാണെന്ന് വരുൺ ചന്ദ്രൻ പറഞ്ഞു.\nTAGS: Corporate 360 | Marketing Data Software | Startup Village | Startups In Kerala | Varun Chandran |


ടോക്യോ ഒളിമ്പിക്സ് വനിതാ ഫുട്ബോള്: ബ്രസീലിന് തകര്‍പ്പന് ജയം – Kairali News | Kairali News Live l Latest Malayalam News\nടോക്യോ ഒളിമ്പിക്സ് വനിതാ ഫുട്ബോള്: ബ്രസീലിന് തകര്‍പ്പന് ജയം\nഒളിമ്പിക്‌സ് വനിതാ ഫുട്‌ബോളിലെ പ്രാഥമിക റൗണ്ട് മത്സരത്തില് കരുത്തരായ ബ്രസീലിന് തകര്‍പ്പന് ജയത്തോടെ തുടക്കം. ഗ്രൂപ്പ് എഫില് നടന്ന മത്സരത്തില് ചൈനയെ എതിരില്ലാത്ത അഞ്ചു ഗോളിനാണ് ബ്രസീല് വനിതാ ടീം തകര്‍ത്തത്. ബ്രസീല് താരം മാര്‍ത്ത ഇരട്ട ഗോളുമായി തിളങ്ങി. തുടര്‍ച്ചയായ അഞ്ചാം ഒളിമ്പിക്സിലാണ് താരം ഗോള് നേടുന്നത്.\nമാര്‍ത്തയ്ക്ക് പുറമെ ഡെബിന, ആന്‍ഡ്രെസ്സ, ബിയാട്രിസ് എന്നിവരും ബ്രസീലിനായി സ്‌കോര് ചെയ്തു. അതേസമയം മറ്റൊരു മത്സരത്തില് ലോക ചാമ്പ്യന്‍മാരായ അമേരിക്കയെ സ്വീഡന് പരാജയപ്പെടുത്തി. ഗ്രൂപ്പ് ജിയില് നടന്ന മത്സരത്തില് എതിരില്ലാത്ത മൂന്ന് ഗോളിനായിരുന്നു അമേരിക്കയുടെ തോല്‍വി. ആദ്യ ഇലവനില് മേഗന് റാപ്പിനോ ഇല്ലാതെയാണ് അമേരിക്ക ഇറങ്ങിയത്.\n44 മത്സരങ്ങള്‍ക്ക് ശേഷമാണ് അമേരിക്കന് വനിതാ ടീം ഒരു മത്സരം പരാജയപെടുന്നത്. ലോകത്തെ തന്നെ മികച്ച വനിതാ ഫുട്‌ബോള് താരങ്ങള് അണിനിരക്കുന്ന നിരയാണ് അമേരിക്ക. ബ്ലാക്ക്സ്റ്റെനിയസ് സ്വീഡനായി ഇരട്ട ഗോള് നേടി. ഹര്‍ട്ടിഗാണ് മറ്റൊരു ഗോള് സ്‌കോറര്. ഗ്രൂപ്പ് ഇയില് നടന്ന മത്സരത്തില് ബ്രിട്ടന് ചിലിയെ എതിരില്ലാത്ത രണ്ടു ഗോളിന് തോല്‍പ്പിച്ചു. എല്ലെന് വൈറ്റാണ് ബ്രിട്ടന്റെ രണ്ടു ഗോളുകളും നേടിയത്.


മാതൃഭൂമി ന്യൂസ് എഡിറ്ററുടെ വീട്ടില് മോഷണം; കെട്ടിയിട്ട് മര്‍ദ്ദിച്ച ശേഷം പണവും സ്വര്‍ണവും കവര്‍ന്നു•ഇ വാർത്ത | evartha\nമാതൃഭൂമി ന്യൂസ് എഡിറ്ററുടെ വീട്ടില് മോഷണം; കെട്ടിയിട്ട് മര്‍ദ്ദിച്ച ശേഷം പണവും സ്വര്‍ണവും കവര്‍ന്നു\nevartha Desk September 6, 2018, 10:34 am September 6, 2018\nകണ്ണൂരില് മാധ്യമപ്രവര്‍ത്തകന്റെ വീട്ടില് കവര്‍ച്ച. മാതൃഭൂമി കണ്ണൂര് യൂണിറ്റ് ന്യൂസ് എഡിറ്റര് കെ.വിനോദ് ചന്ദ്രന്റെ താഴെ ചൊവ്വയിലെ വീട്ടില് വ്യാഴാച പുലര്‍ച്ചയാണ് കവര്‍ച്ച നടന്നത്. മുഖംമൂടി സംഘമായിരുന്നു ആക്രമണവും കവര്‍ച്ചയും നടത്തിയത്.\nപുലര്‍ച്ചെ ഒരു മണിയോടെ വീട്ടില് കയറിയ സംഘം മൂന്നു മണിയോടെയാണ് പുറത്ത് പോയത്. മുന്‍വാതില് തകര്‍ത്താണ് സംഘം വീട്ടിനുള്ളില് കയറിയത്. ശബ്ദം കേട്ട് വിനോദ് ചന്ദ്രനും ഭാര്യയും കിടപ്പു മുറിയില് നിന്ന് പുറത്തിറങ്ങിയപ്പോഴേക്കും മോഷ്ടാക്കള് ഇരുവരേയും ആക്രമിക്കുകയും കൈകാലുകള് കെട്ടിയിടുകയുമായിരുന്നു.\nഇരുവരുടേയും വായും മൂടിക്കെട്ടി. മോഷ്ടാക്കള് പോയ ശേഷം പുലര്‍ച്ചെ നാലു മണിയോടെ കെട്ടുകള് സ്വയം അഴിച്ച് പോലീസിനെ വിവരമറിയിക്കുകയായിരുന്നു. പോലീസെത്തിയാണ് ഇരുവരേയും ആശുപത്രിയില് പ്രവേശിപ്പിച്ചത്. ഇരുവരും പരിക്കുകളോടെ കണ്ണൂര് എ.കെ..ജി. ആശുപത്രിയില് ചികിത്സയിലാണ്.\n25 പവന് സ്വര്‍ണ്ണവും പണവും എ.ടി.എമ്മും കാര്‍ഡും ഗൃഹോപകരണങ്ങളും കവര്‍ന്നു. സംഭവത്തില് പോലീസ് അന്വേഷണം തുടങ്ങി.


Mute: യാത്ര പോകാതെ യാത്രാവിവരണം\nയാത്ര പോകാതെ യാത്രാവിവരണം\nസ്കൂളില് പഠിക്കുമ്പോള് മലയാളം പരീക്ഷയ്ക്കു മാത്രം ഒന്നും പഠിക്കണ്ടാന്നായിരുന്നു വിചരം. അതു മലയാളമല്ലേ, എല്ലാം നമുക്കറിയാവുന്നതല്ലെ.. എന്നൊരു ധാരണ. പിന്നെ നല്ല മാര്‍ക്കു കിട്ടിയിരുന്നതിന്റെ ഒരാത്മവിശ്വാസവും. അത്യാവശ്യം കുറച്ചു കവിതകളും ഒക്കെ മനഃപാഠമാക്കി വെച്ചിരിക്കുന്നതിന്റെ ഒരു ഗമയും..\nആറാം ക്ലാസ്സ് പഠനം കഴിഞ്ഞ് തൃക്കൊടിത്താനം വി ബി യു പി സ്കൂളില് നിന്നു പടിയിറങ്ങി ഇടുക്കി ജില്ലയിലെ മുരിക്കാട്ടുകുടി ഗവ. യു പി സ്കൂളില് എത്തിയപ്പോഴാണ് മലയാളം അത്ര പാവമല്ല എന്നു മനസ്സിലായത്.\nപരമേശ്വരന് പിള്ളസര് ആണു മലയാളം പഠിപ്പിച്ചിരുന്നത്.\nഅച്ഛന്റെ സുഹൃത്തും സഹപ്രവര്‍ത്തകനും ഒക്കെ ആയിരുന്നു. അതുകൊണ്ടു തന്നെ എന്നോടു വലിയ വാത്സല്യവും ഉണ്ടായിരുന്നു. വ്യാകരണപഠനത്തിന് അദ്ദേഹം നല്ല പ്രാധാന്യം കൊടുത്തിരുന്നു. എന്റെ പഴയ സ്കൂളില് അങ്ങനെയായിരുന്നുമില്ല. അതുകൊണ്ട് അറിവും ഇക്കാര്യത്തില് വളരെ കമ്മി.\nസര് പറയുന്ന പല കാര്യങ്ങളും എന്താണെന്ന് ഞാന് കേട്ടിട്ടുപോലുമുണ്ടായിരുന്നുമില്ല. സന്ധിയും സമാസവും ഒക്കെ.. പക്ഷേ എനിക്കെല്ലാം അറിയുമെന്ന ധാരണയില് അദ്ദേഹം എന്നോടു ചോദ്യങ്ങളൊന്നും ചോദിക്കാറുമില്ലായിരുന്നു.\nഒരു ദിവസം സര് ക്ലാസ്സില് വന്ന് . പേരച്ചം, വിനയച്ചം' ഇവ എന്താണെന്നു ചോദിച്ചു. ഞാനാദ്യം വിചാരിച്ചത് പേരക്ക പോലെ വല്ല പഴങ്ങളും ആയിരിക്കുമെന്നാണ്. പിന്നെ ഉത്തരങ്ങളുടെ സ്വഭാവത്തില് നിന്ന് അതു വ്യാകരണത്തിലെ ഏതോ കീറാമുട്ടി ആണെന്നൂഹിച്ചു. ചിലര് ഉത്തരം പറഞ്ഞു. പറയാത്തവര്‍ക്ക് അടിയും കിട്ടി. എപ്പോഴാണ് എനിക്കടി കിട്ടുന്നതോര്‍ത്തു വിരണ്ടിരിക്കുകയായിരുന്നു ഞാന്. അന്നും പതിവുപോലെ എന്നോടു സ്ര് ചോദിച്ചില്ല. പക്ഷേ ക്ലാസ്സ് കഴിഞ്ഞ് ഞാന് സറിന്റെ പിന്നാലെ ചെന്നു പറഞ്ഞു എന്റെ അറിവില്ലായ്മയേക്കുറിച്ച്. സ്റ്റാഫ് റൂമില് വിളിച്ച് വിശദമായി എല്ലാം പറഞ്ഞു തരികയും ചെയ്തു.\nപക്ഷേ എട്ടാം ക്ലാസ്സില് വീണ്ടും സ്കൂള് മാറി . അവിടെ ചെന്നപ്പോള് പിന്നെയും വ്യാകരണം അതിന്റെ വഴിക്കു പോയി.\nഎട്ടാം ക്ലാസ്സില് മലയാളത്തിനു ഞങ്ങളുടെ ക്ലാസ്സില് അദ്ധ്യാപകര് ഒരു മാസത്തോളം വന്നതേയില്ല. പിന്നെ പുതിയ ടീച്ചറെത്തി, അലപം ഇരുണ്ടനിറമുള്ള, ഒരുപാടു മുടിയുള്ള നിലാവു പോലെ ചിരിക്കുന്ന ശാന്തകുമാരിടീച്ചര്. ചേച്ചീന്നു വിളിക്കാനേ തോന്നുമായിരുന്നുള്ളു. അത്ര ചെറുപ്പവും. ടീച്ചര്‍ക്ക് പരീക്ഷയ്ക്കു മുന്‍പ് പാഠ്യഭാഗം തീര്‍ക്കാനുള്ല തത്രപ്പാടും. പെട്ടെന്നാണു ഓണപ്പരീക്ഷ കടന്നു വന്നത്. ടൈം ടേബിള് കിട്ടിയപ്പോഴാണ് അടുത്ത കടമ്പയേക്കുറിച്ചറിഞ്ഞത്. മലയാളത്തിനു രണ്ടു പരീക്ഷയുണ്ടത്രേ.. രണ്ടാം പേപ്പറിനേക്കുറിച്ചു വലിയ വിവരമൊന്നുമുണ്ടായിരുന്നില്ല. ഒരു ഉപപാഠപുസ്തകമുണ്ടായിരുന്നു. അതാകട്ടെ ആ വര്‍ഷം സ്കൂള് സ്റ്റോറില് വന്നിട്ടുമില്ല. അതിനേക്കുറിച്ചു ടീച്ചറോടു പറഞ്ഞപ്പോള് 'പൊതുചോദ്യങ്ങളാണ് അധികവും' എന്നു മറുപടിയും കിട്ടി . പിന്നെ എന്ത് ചോദ്യം വരുമെന്നോ എങ്ങനെ എഴുതണമെന്നോ ഒന്നും പറയാന് ടീച്ചര്‍ക്കു സമയവും കിട്ടിയില്ല.\nചോദ്യപ്പേപ്പര് കയ്യില് കിട്ടിയപ്പോള് ആകെയൊരമ്പരപ്പ്. ഉപന്യാസം എഴുതണം .എന്തൊക്കെയോ വിഷയങ്ങളുണ്ടായിരുന്നു. പക്ഷേ എങ്ങനെ എഴുതിഫലിപ്പിക്കുമെന്ന ശങ്ക. അതില് ഒന്ന് 'നിങ്ങളുടെ ഒരു വിനോദയാത്രാനുഭവം വിവരിച്ചെഴുതുക ' എന്നതായിരുന്നു. സ്കൂളില് നിന്നു വിനോദയാത്ര പോയിട്ടില്ല. വീട്ടില് നിന്ന് പോയതാകട്ടെ ആകെ രണ്ടു വിനോദയാത്രകളാണ്. രണ്ടാം ക്ലാസ്സില് പഠിക്കുമ്പോള് ഇടുക്കി ഡാം കാണാനും പിന്നെ നാലാം ക്ലാസ്സില് പഠിക്കുമ്പോള് നടത്തിയ തേക്കടിയാത്രയും . രണ്ടുയാത്രയേക്കുറിച്ചും എഴുതാന് മാത്രം ഓര്‍ക്കുന്നതുമില്ല. പെട്ടെന്ന് ഓര്‍മ്മവന്നത് ഏതാനും ദിവസം മുന്‍പ് അമ്മയും അമ്മയും( ഞങ്ങളുടെ അമ്മച്ചി) മാഹിയിലുള്ല കുഞ്ഞമ്മയുടെ വീട്ടില് പോയിട്ടു വന്നു പറഞ്ഞവിശേഷങ്ങളാണ്. കടല് കണ്ടിട്ടില്ലാത്ത ഞാന് മാഹിയിലേയും തലശ്ശേരിയിലേയുമൊക്കെ ബീച്ചിന്റെയും തലശ്ശേരിയിലെ കടല്‍പ്പാലത്തിന്റെയും മയ്യഴിപ്പുഴയുടെയും ഒക്കെ വിശേഷങ്ങളും മാഹിപ്പള്ളിയുടേയും വീടുകളുടേയുമൊക്കെ വിവരണങ്ങളും ... അങ്ങനെ കുറേ കാര്യങ്ങള് . അതൊക്കെ ഞാന് പോയി കണ്ടതായി ഞാന് എഴുതിവെച്ചു, ഉത്തരക്കടലാസില് . പരീക്ഷയും ഓണാവധിയും കഴിഞ്ഞു സ്കൂളില് എത്തിയത് പേടിച്ചാണ്. കാരണം ഈ മലയാളം സെക്കന്‍ഡ് പേപ്പര് പരീക്ഷതന്നെ. എന്തായാലും ആദ്യത്തെ ഇംഗ്ലീഷ് പീരിയഡും രണ്ടാമത്തെ കണക്കു പീരിയഡും ശാന്തമായി കടന്നുപോയി. പരീക്ഷക്കാര്യമൊന്നും പത്മടീച്ചറും ഓമനടീച്ചറും ചോദിച്ചതേയില്ല. ഇന്റര്‍വെല് കഴിഞ്ഞു മലയാളമാണ്. ദൂരെനിന്നു തന്നെ ശാന്തകുമാരിടീച്ചര് കടലാസു കെട്ടുമായി വരുന്നത് ഞങ്ങള്‍ക്കു കാണാം. ശ്വാസമടക്കി എല്ലാവരും ഇരിക്കുകയാണ്. വിടര്‍ന്ന ചിരിയുമായി വന്ന ടീച്ചര് കടലാസുകെട്ടുകള് മേശമേല് വെച്ച് ഭാവം മാറ്റി ഗൗരവത്തില് എന്റെ പേരുവിളിച്ചു. ഭയന്നു വിറച്ച് ഞാനെഴുന്നേറ്റു നിന്നു. വീണ്ടും, മാഞ്ഞുപോയ ആ ചിരി കൂടുതല് ശോഭയോടെ വിടര്‍ന്നു. ' വിനോദയാത്ര ഉപന്യാസമെഴുതിയത് വളരെ നന്നായിട്ടുണ്ട്. ഇനി ഉപന്യാസമത്സരങ്ങളിലൊക്കെ പങ്കെടുക്കണം. മിനിക്കു സമ്മാനം കിട്ടാന് നല്ല സാധ്യതയുണ്ട്. ധാരാളം വായിക്കുകയും വേണം കേട്ടോ '. സ്നേഹത്തോടെ തോളത്തു പിടിച്ചിട്ടു പറഞ്ഞു 'ഇരുന്നുകൊള്ളൂ'.\nപക്ഷേ ഞാനാകെ ആശയക്കുഴപ്പത്തിലായി. എഴുതിയതു മുഴുവന് കള്ലമാണെന്നറിഞ്ഞാല് ടീച്ചറെന്നെ വെറുക്കുമോ എന്ന പേടി. പറയാതിരുന്നാല് ഞാന് ഒരു വലിയ കള്ളിയാവുകയില്ലേ എന്ന കുറ്റബോധം . എന്തായാലും ആ പീരിയഡില് ക്ലാസ്സില് എന്തു സംഭവിച്ചു എന്നു ഞാന് ശ്രദ്ധിച്ചതേയില്ല. ബെല്ലടിച്ചപ്പോള് പതിവുപോലെ പകര്‍ത്തുബുക്ക് സ്റ്റാഫ് റൂമില് വെയ്ക്കാന് ഞാനും ടീച്ചറോടൊപ്പം ഇറങ്ങി. പിന്നാലെ നടന്ന് ഞാന് മെല്ലെ വിളിച്ചു 'ടീച്ചറേ..' ടീച്ചര് നിലാവു പോലെ ചിരിച്ചുകൊണ്ടു തിരിഞ്ഞുനോക്കി കാര്യം ചോദിച്ചു. അവിടെ നിന്നു തന്നെ ഒറ്റശ്വാസത്തില് വിനോദയാത്രയുടെ യഥാര്‍ത്ഥ കഥ ടീച്ചറോടു പറഞ്ഞു. ഒരു കരച്ചില് എന്റെ കണ്ഠത്തില് പുറത്തുവരാന് കാത്തു നില്‍ക്കുന്നുണ്ടായിരുന്നു അപ്പോള്. പക്ഷേ ടീച്ചര് പൊട്ടിച്ചിരിച്ച് എന്നെ കൂടുതല് അഭിനന്ദിക്കുകയാണുണ്ടായത്. ഒരു വലിയ പാഠവും അന്നു പറഞ്ഞു തന്നു.\n'ഭാഷകളുടെ പരീക്ഷകളില് നിങ്ങളെഴുതുന്ന ഉപന്യാസങ്ങളുടേയോ കത്തുകളുടേയോ മറ്റു രചനകളുടേയോ ഒന്നും സത്യാവസ്ഥ അദ്ധ്യാപകര് അന്വേഷിക്കില്ല. നിങ്ങളുടെ ഭാവനയും എഴുതാനുള്ള കഴിവും വസ്തുതകളോടുള്ല സമീപനവും ഭാഷാജ്ഞാനവും ഒക്കെയേ മാര്‍ക്കു നല്‍കാന് നോക്കുകയുള്ളു.'\nപിന്നീടൊരിക്കലും എഴുതാന് ഭയം തോന്നിയിട്ടില്ല. ടീച്ചര് പറഞ്ഞതുപോലെതന്നെ ഉപന്യാസ മത്സരങ്ങളില് പലപ്പോഴും സമ്മാനവും ലഭിച്ചു. എങ്കിലും ഭാഷയിലുള്ല അറിവ് എത്ര കുറവാണെന്നറിഞ്ഞത് ഫെയ്സ്ബുക്കില് രചനകള് പോസ്ട് ചെയ്യാന് തുടങ്ങിയപ്പോഴാണ്. പഠിച്ചു വെച്ചിരുന്ന പലവാക്കുകളും തെറ്റാണെന്ന് , വ്യാകരണം പലയിടത്തും ശരിയാകുന്നില്ല എന്നൊക്കെ അറിവുള്ലവര് പറഞ്ഞുതരുമ്പോള് സങ്കോചം തോന്നും. ഇപ്പോഴെങ്കിലും തിരുത്താല് കഴിഞ്ഞല്ലോ എന്ന ആഹ്ലാദവും.\nഈ അടുത്തകാലത്ത് ശ്രീലകം സറും ചന്തുനായര് സറും ജോസഫ് ബോബിസറും നേതൃത്വം കൊടുത്തു രൂപീകരിച്ച ' അഭിരാമം' എന്ന ഗ്രുപ്പിലെ ഭാഷാപഠനപോസ്റ്റുകള് സശ്രദ്ധം വായിക്കുമ്പോഴാണ് അറിവില്ലായ്മയുടെ ആഴമെത്രയെന്നു തിരിച്ചറിയുന്നത്. എന്തൊക്കെ അബദ്ധങ്ങളാണ് എഴുതുമ്പോള് വന്നുപോകുന്നത് ! ഇവരുടെയൊക്കെ നല്ല മനസ്സിന് എത്ര നന്ദി പറഞ്ഞാലാണു മതിയാവുക , എങ്ങനെ ആദരിച്ചാലാണു തൃപ്തിയാവുക!\nPosted by Mini Mohanan at 4:18 PM\nCv Thankappan November 19, 2015 at 7:25 PM\nഅക്ഷരത്തെറ്റുകള് ഇതില് വന്നിട്ടുണ്ട്.\nധൃതികൂട്ടാതെ വായിച്ചുനോക്കി പ്രസിദ്ധീകരിച്ചാല് പരിഹരിക്കാവുന്നതേയുള്ളൂ\nred sandal May 5, 2018 at 5:48 PM\nface bookil vaayichu\nUnknown January 24, 2020 at 8:02 PM\nMini Mohanan January 24, 2020 at 8:22 PM\nആരാണെന്നു മനസ്സിലായില്ല. എങ്കിലും നന്ദി, സ്നേഹം.\nUnknown November 15, 2021 at 4:12 PM\nരാവിനു തോല്‍പ്പിക്കാന് കഴിയാത്തത് ഒന്നേയുള്ളു .അത...\nഈ നിമിഷം !\nഎങ്കിലും പാടൂ നീ പൂങ്കുയിലേ..\nനിലാവില് നിഴലുകള് ആടിയുലയുന്നുണ്ട്. എന്നെ പരിഹസി...


| റൊണാള്‍ഡോ വിളിച്ചു; ഡി ലിറ്റ് ചെന്നു | Mangalam\nMonday, August 19, 2019 Last Updated 14 Min 47 Sec ago English Edition\nട്യൂറിന്: ഡച്ച് ഫുട്‌ബോള് ക്ലബ് അയാക്‌സിന്റെ നായകനും യുവതാരവുമായ മത്തേയൂസ് ഡി ലിറ്റ് ഇനി ഇറ്റാലിയന് ചാമ്പ്യന്മാരായ യുവന്റസിനു സ്വന്തം. യുവെയുമായുളള്ള കരാര് ഒപ്പുവയ്‌ക്കാന് താരം ഇന്നലെ ട്യൂറിനില് എത്തി.\nപ്രതിവര്‍ഷം 67.5 മില്യണ് പൗണ്ടി(ഏകദേശം 58 കോടി രൂപ)നാണ് ഡി ലിറ്റിനെ യുവന്റസ് റാഞ്ചിയത്. നാലു വര്‍ഷത്തേക്കാണ് കരാര് എന്നു റിപ്പോര്‍ട്ടുകള് പറയുന്നു.\nഇക്കഴിഞ്ഞ യുവേഫ നാഷണ്‍സ് ലീഗ് ഫൈനലിനിടെ യുവന്റസ് സൂപ്പര് താരം ക്രിസ്‌റ്റ്യാനോ റൊണാള്‍ഡോയാണ് ഡി ലിറ്റിനെ ഇറ്റലിയിലേക്കു ക്ഷണിച്ചത്. ഫൈനലിന് ശേഷം റൊണാള്‍ഡോ യുവന്റസിലേക്ക് വരുമോ എന്ന് ചോദിച്ചതായി ഡി ലിറ്റ് തന്നെ നേരത്തെ വെളിപ്പെടുത്തിയിരുന്നു.\n''ഫൈനല് വിജയിച്ച് പോര്‍ച്ചുഗല് കപ്പ് ഉയര്‍ത്തിയ സമയത്തായിരുന്നു ചോദ്യം. തന്നോട് റൊണാള്‍ഡോ ട്യൂറിനിലേക്ക് വരുന്നോ എന്ന് ചോദിച്ചു. ആദ്യം എനിക്ക് മനസ്സിലായില്ല എന്നും പിന്നീട് മനസിലായെങ്കിലും ഞാന് ചിരിക്കുക മാത്രമേ ചെയ്‌തുള്ളൂ; ഉത്തരമൊന്നും പറഞ്ഞില്ല''- ഡി ലിറ്റ് പറഞ്ഞു.\nനേരത്തെ കഴിഞ്ഞ ചാമ്പ്യന്‍സ് ലീഗില് അയാക്‌സിനു വേണ്ടി മികച്ച പ്രകടനം കാഴ്‌ചവച്ച ഡിലിറ്റിനെ സ്‌പാനിഷ് ക്ലബ് ബാഴ്‌സലോണ നോട്ടമിട്ടിരുന്നു. എന്നാല് ബാഴ്‌സയില് സ്‌ഥിരം അവസരം ലഭിക്കുമെന്ന് ഉറപ്പില്ലാത്തതിനെത്തുടര്‍ന്ന് ഡി ലിറ്റ് പിന്മാറുകയായിരുന്നു. പിന്നാലെയായിരുന്നു റൊണാള്‍ഡോയുടെ ക്ഷണം.


പഴയ ടിവിക്ക് കിളിക്കൂടായി രൂപമാറ്റം; ലോക്ക് ഡൗണിൽ അവസാനിച്ച കിളിവളർത്തലിന്റെ കഥ | Veedu| Veed |Homestyle |Manoramaonline| Manoramanews\nപഴയ ടിവിക്ക് കിളിക്കൂടായി രൂപമാറ്റം; ഒടുവിൽ ഒരു ലോക്ഡൗൺ ട്വിസ്റ്റും!\nലക്ഷ്മി നാരായണൻ June 16, 2020 03:09 PM IST\nചില വ്യക്തികൾ അങ്ങനെയാണ്...സ്വന്തമാക്കിയ ചില വസ്തുക്കളോട് മാനസികമായി വലിയ അടുപ്പമായിരിക്കും. ഉപയോഗശൂന്യമായാലും അത് കളയാൻ മനസ്സൊന്നു വിസമ്മതിക്കും. തൃശ്ശൂർ സ്വദേശിയായ ആന്റോയ്ക്ക് ആ പഴയ മോഡൽ ബിപിഎൽ ടിവിയോടുള്ള പ്രണയവും ഇതുപോലെയായിരുന്നു. വീട്ടിൽ പുതുതായി എൽഇഡി മോണിറ്ററോട് കൂടിയ ടിവി സ്ഥാനം പിടിച്ചപ്പോൾ പഴയ ടിവി പുറത്തായി.\nഎന്നാൽ ഉപയോഗശൂന്യമായ പഴയ ടിവി ചുമ്മാ അങ്ങ് ഒഴിവാക്കാൻ കക്ഷിക്ക് തോന്നിയില്ല. അപ്പോഴാണ് വീട്ടിലെ ഒരു ജോഡി ലവ്‌ബേർഡ്‌സുകൾക്ക് കൂടു പണിയുന്ന കാര്യം ആലോചിക്കുന്നത്. പിന്നെ രണ്ടാമതൊന്നു ആലോചിക്കാൻ നിന്നില്ല ബിപിഎൽ ടിവിക്ക് രൂപമാറ്റം നൽകി കിടിലനൊരു കിളിക്കൂടുണ്ടാക്കി ആന്റോ.\nഒന്ന് ശ്രമിച്ചു നോക്കാം എന്ന് കരുതിക്കൊണ്ട് തുടങ്ങിയതാണ് കിളിക്കൂട് നിർമാണം. ടിവിയുടെ സ്ക്രൂ അഴിച്ചു മാറ്റിയ ശേഷം ഇലക്ട്രോണിക്ക് ഭാഗങ്ങൾ എടുത്തുമാറ്റി. പിന്നീട് ചില്ലിട്ട സ്ക്രീനും ഒഴിവാക്കി. സ്‌ക്രീൻ ഉണ്ടായിരുന്ന ഭാഗത്ത് നെറ്റ് ഘടിപ്പിച്ചു. പ്ലാസ്റ്റിക്ക് ഒട്ടിക്കുന്ന പശയാണ് ഇതിനായി ഉപയോഗിച്ചത്.\nകിളികളെ ഉള്ളിൽ നിക്ഷേപിക്കുന്നതിനായി ടിവിയുടെ പിൻഭാഗത്ത് ഒരു ചെറിയ ജനൽ പോലുള്ള ഭാഗം നിർമിച്ചു. തുറക്കാനും അടയ്ക്കാനും കഴിയുന്ന രീതിയിലാണ് ഇത് നിർമിച്ചത്. ശേഷം ടിവി കിളിക്കൂട് ഒരു സ്റ്റാൻഡിൽ ഘടിപ്പിച്ചു. ഒറ്റ നോട്ടത്തിൽ വീടിനു പുറത്തൊരു ടിവി വച്ച പോലെയാണ് തോന്നുക.\nഎന്നാൽ ഇതിൽ അധികനാൾ കിളികളെ വളർത്തിയില്ല ആന്റോ. കാരണം കൊറോണ വൈറസ് വ്യാപനത്തെ തുടർന്നു ലോക്ഡൗൺ പ്രഖ്യാപിച്ചതോടെ, സ്വാതന്ത്ര്യത്തിന്റെ വിലയെന്താണ് എന്ന് മനസിലാക്കി കിളികളെ തുറന്നു വിടുകയായിരുന്നു. താൽപര്യമുള്ളവർക്ക് തന്റെ ടിവി കിളിക്കൂട് നൽകുവാനും ആന്റോ തയ്യാറാണ്.\nEnglish Summary- TV Transformed to Birds Nest


നിയമപ്രകാരം കോണ്‍ഗ്രസിന് പ്രതിപക്ഷ നേതൃസ്ഥാനം ലഭിക്കില്ല – DN News\nHome/News/Election/നിയമപ്രകാരം കോണ്‍ഗ്രസിന് പ്രതിപക്ഷ നേതൃസ്ഥാനം ലഭിക്കില്ല\nനിയമപ്രകാരം കോണ്‍ഗ്രസിന് പ്രതിപക്ഷ നേതൃസ്ഥാനം ലഭിക്കില്ല\nചരിത്രത്തിലെ ഏറ്റവുംവലിയ തോല്‍വി നേരിട്ട കോണ്‍ഗ്രസിന്റെ അംഗബലം 50-ല് താഴേക്കു പോയതോടെ, പ്രതിപക്ഷനേതൃസ്ഥാനവും അവര്‍ക്ക് ഇല്ലാതാവും. ചുരുങ്ങിയത് 55 സീറ്റെങ്കിലും ഉള്ള പ്രതിപക്ഷകക്ഷിയുടെ നേതാവിനെയാണ് സ്പീക്കര് പ്രതിപക്ഷനേതാവായി പ്രഖ്യാപിക്കുന്നത്.\nകോണ്‍ഗ്രസിന് അത് ലഭിക്കാത്ത പശ്ചാത്തലത്തില്, 1980 -ലേയും 1984-ലേയും കീഴ്വഴക്കമാണ് നടപ്പാവുക. ഈ സഭകളില് ആര്‍ക്കും പ്രതിപക്ഷ നേതൃപദവിയില്ലായിരുന്നു. എങ്കിലും 16-ാം ലോക്‌സഭയില് പ്രതിപക്ഷനേതാവ് ഉണ്ടാവുമോ ഇല്ലയോ എന്നത് അടുത്ത ലോക്‌സ്പീക്കര് സ്വീകരിക്കുന്ന നിലപാടിനെ ആശ്രയിച്ചാണിരിക്കുന്നത്.\nപ്രതിപക്ഷനേതാവിനെ നിശ്ചയിക്കുന്നതിന് അടിസ്ഥാനമാക്കുന്നത് 1977-ലെ ‘പ്രതിപക്ഷനേതാവിന്റെ ശമ്പളവും വേതനവുമായി ബന്ധപ്പെട്ട നിയമ’മാണ്. 1977-ല് ജനതാപാര്‍ട്ടി സര്‍ക്കാറാണ് ആദ്യമായി പ്രതിപക്ഷനേതാവിന്റെ പദവിയുമായി ബന്ധപ്പെട്ട നിയമം കൊണ്ടുവന്നത്. അതുവരെ നിയമപ്രകാരം പ്രതിപക്ഷനേതാവുണ്ടായിരുന്നില്ല. പ്രതിപക്ഷഗ്രൂപ്പുകള്‍ക്ക് പൊതുവായ ഒരു നേതാവാണ് അതിനുമുമ്പ് ഉണ്ടായിരുന്നത്. ‘സ്പീക്കറുടെ അംഗീകാരമുള്ളതും പ്രതിപക്ഷത്തുള്ളതുമായ ഏറ്റവുംവലിയ പാര്‍ട്ടിയുടെ നേതാവായിരിക്കും പ്രതിപക്ഷനേതാവ്’ എന്നാണ് 1977-ലെ നിയമത്തില് പറയുന്നത്.\nഎന്നാല്, പാര്‍ലമെന്റില് പാര്‍ട്ടികള്‍ക്ക് അംഗീകാരം നല്‍കുന്നതുമായി ബന്ധപ്പെട്ട നിര്‍േദശപ്രകാരം(സ്പീക്കറുടെ നിര്‍ദേശം നമ്പര് 121), സഭ സമ്മേളിക്കാന് ആവശ്യമായ മിനിമം അംഗസംഖ്യയ്ക്ക് (ക്വാറം) തുല്യമായ അംഗങ്ങളുള്ള പാര്‍ട്ടിയെ മാത്രമേ പ്രതിപക്ഷപാര്‍ട്ടിയായി അംഗീകരിക്കാനാവൂ. ഈ നിര്‍േദശം സ്പീക്കര് കൊണ്ടുവന്നത് 1980-ലെ ലോക്‌സഭയിലായിരുന്നു. 1980-ലും 84-ലും ഈ നിര്‍ദേശമാണ് അടിസ്ഥാനമാക്കിയത്.\nഇതേ കീഴ്വഴക്കമാണ് പുതിയ ലോക്‌സഭയില് അടിസ്ഥാനമാക്കുന്നതെങ്കില് കോണ്‍ഗ്രസിനോ പ്രതിപക്ഷനിരയിലോ മറ്റാര്‍ക്കെങ്കിലുമോ പ്രതിപക്ഷനേതാവിന്റെ പദവിയോ അംഗീകാരമോ ലഭിക്കില്ല.


അതിതീവ്ര കോവിഡ് വൈറസ് സംസ്ഥാനത്ത് ആറു പേര്‍ക്ക് സ്ഥിരീകരിച്ചു; കേരളം ജാഗ്രതയില്; കോട്ടയത്ത് ഒരാള്‍ക്കും രോഗം – Pala Vartha: Pala News Online News Portal\nഅതിതീവ്ര കോവിഡ് വൈറസ് സംസ്ഥാനത്ത് ആറു പേര്‍ക്ക് സ്ഥിരീകരിച്ചു; കേരളം ജാഗ്രതയില്; കോട്ടയത്ത് ഒരാള്‍ക്കും രോഗം\nതിരുവനന്തപുരം: ജനിതക വ്യതിയാനം വന്ന കോവിഡ് വൈറസ് സാര്‍സ്2വൈറസ് ബാധ സംസ്ഥാനത്തു സ്ഥിരീകരിച്ചു. ആറ് പേര്‍ക്കാണ് അതിതീവ്ര കോവിഡ് സ്ഥിരീകരിച്ചത്.\nകോഴിക്കോട്, ആലപ്പുഴ ജില്ലകളില് രണ്ടു പേര്‍ക്ക് വീതവും കോട്ടയം, കണ്ണൂര് ജില്ലകളില് ഓരോരുത്തര്‍ക്കുമാണ് രോഗം സ്ഥിരീകരിച്ചത്. ആരോഗ്യമന്ത്രി കെകെ ഷൈലജയാണ് ഇക്കാര്യം അറിയിച്ചത്.\nയുകെയില്‍നിന്നും എത്തിയവരിലാണ് ജനിതക വ്യതിയാനം വന്ന കോവിഡ് വൈറസ് ബാധ സ്ഥിരീകരിച്ചത്. പൂനെ വൈറോളജി ഇന്‍സ്റ്റിറ്റിയുട്ടില് നടത്തിയ പരിശോധനയിലാണ് പുതിയ വൈറസ് സ്ഥിരീകരിച്ചത്.\n29 പേരുടെ സാമ്പിളുകളാണ് പൂനെയിലേക്ക് അയച്ചത്. ഇന്നലെ ലഭിച്ച 11 പേരുടെ പരിശോധനാ ഫലം ഈ വൈറസ് അല്ലെന്നു സ്ഥിരീകരിച്ചിരുന്നു. ഇന്ന് ലഭിച്ച ആറു പേരുടെ ഫലങ്ങളാണ് പോസിറ്റീവായതെന്നും ഇനിയും ഫലങ്ങള് വരാനുണ്ടെന്നും മന്ത്രി അറിയിച്ചു.\nരോഗം സ്ഥിരീകരിച്ചവരും ഇവരുടെ സമ്പര്‍ക്ക പട്ടികയിലുള്ളവരും നിരീക്ഷണത്തിലാണ്. ഇവര് വിദേശത്തുനിന്നും എത്തിയപ്പോള് തന്നെ ക്വാറന്റൈനില് പോകാന് നിര്‍ദേശിച്ചിരുന്നു. അതിനാല് വലിയ സമ്പര്‍ക്ക പട്ടിക ഉണ്ടാകാന് സാധ്യതയില്ലെന്നും മന്ത്രി പറഞ്ഞു.\nപുതിയ കോവിഡ് യുകെയില് റിപ്പോര്‍ട്ട് ചെയ്തയുടനെ ആരോഗ്യവകുപ്പ് നിരീക്ഷണം ശക്തമാക്കിയിരുന്നു. എങ്കിലും ആരെങ്കിലും നേരത്തെ യുകെയില് നിന്നും വന്നവരുണ്ടെങ്കില് അക്കാര്യം ആരോഗ്യ വകുപ്പിനെ അറിയിക്കണം. വിദേശത്തുനിന്നും വരുന്നവര് സ്വമേധയ വിവരം അറിയിക്കാന് തയാറാകണമെന്നും മന്ത്രി അഭ്യര്‍ഥിച്ചു.\nപുതിയ വൈറസ് വളരെ വേഗത്തില് വ്യാപിക്കുന്നതാണ്. ഇവയുടെ പകര്‍ച്ച സാധ്യത കൂടുതലാണെന്നും മന്ത്രി പറഞ്ഞു. നിലവില് ഭയപ്പെടേണ്ട സാഹചര്യമില്ല. എന്നാല് ജാഗ്രത വേണം.\nപ്രായമുള്ളവര്‍ക്കും മറ്റ് അസുഖങ്ങള് ഉള്ളവര്‍ക്കും രോഗം വന്നാല് ബുദ്ധിമുട്ട് ഉണ്ടാകും. അതിനാല് മാസ്‌ക് ധരിക്കുകയും സാനിറ്റൈസര് ഉപയോഗിക്കുയും സാമൂഹിക അകലം പാലിക്കുകയും വേണമെന്നും ആരോഗ്യമന്ത്രി ആവശ്യപ്പെട്ടു.\nഇളവുകള് പ്രഖ്യാപിക്കുമ്പോള് അത് പരിമിതമായി ഉപയോഗിക്കണം. ജീവിത മുരടിപ്പ് അവസാനിപ്പിക്കാനാണ് ഇളവുകള് പ്രഖ്യാപിക്കുന്നതെന്നും മന്ത്രി കൂട്ടിച്ചേര്‍ത്തു.\nTop StoriesSARS COV2\nവിവിധ രാഷ്ട്രീയ പാര്‍ട്ടികളില് നിന്നും രാജി വെച്ചവര്‍ക്ക് കെ ജെ തോമസ് സ്വീകരണം നല്‍കി\nവാഴയ്ക്കന്റെ കളി ഇങ്ങോട്ട് വേണ്ട; അസഹിഷ്ണുതയും വിരട്ടലും വേണ്ടെന്ന് കേരളാ കോണ്‍ഗ്രസ് എം\nകോട്ടയം ജില്ലയില് 674 പേര്‍ക്ക് കൂടി കോവിഡ് സ്ഥിരീകരിച്ചു. 599 പേര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. ഇതില് രണ്ടു ആരോഗ്യപ്രവര്‍ത്തകരും...\nഇന്ന് 8 പുതിയ ഹോട്ട് സ്പോട്ടുകളാണുള്ളത്. കാസര്‍ഗോഡ് ജില്ലയിലെ എന്‍മകജെ (കണ്ടെന്‍മെന്റ് സോണ് വാര്‍ഡ് 5), കാറടക്ക (2), മീഞ്ച (15),...\nയു.കെ.യില് നിന്നും വന്ന7പേര്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. അടുത്തിടെ യു.കെ.യില് നിന്നും വന്ന 63 പേര്‍ക്കാണ്...


ടാറ്റ മോട്ടോഴ്‌സും കാവസാക്കിയും വില വര്‍ധന പ്രഖ്യാപിച്ചു - FUTURE KERALA - Daily on Business Economy and Society\nവിവിധ ടാറ്റ മോഡലുകള്‍ക്ക് 25,000 രൂപ വരെയും കാവസാക്കി ബൈക്കുകള്‍ക്ക് ഏഴ് ശതമാനം വരെയും വില വര്‍ധിക്കും\nന്യൂഡെല്‍ഹി : ഇന്ത്യയിലെ പാസഞ്ചര് വാഹനങ്ങളുടെ വില വര്‍ധിപ്പിക്കുകയാണെന്ന് ടാറ്റ മോട്ടോഴ്‌സ് പ്രഖ്യാപിച്ചു. വിവിധ മോഡലുകള്‍ക്ക് 25,000 രൂപ വരെ വില വര്‍ധിക്കും. ഏപ്രില് ഒന്നിന് വില വര്‍ധന പ്രാബല്യത്തില് വരും. ഉല്‍പ്പാദന ചെലവുകള് വര്‍ധിച്ചതും മറ്റ് സാമ്പത്തിക സാഹചര്യങ്ങളുമാണ് കാരണങ്ങളെന്ന് ടാറ്റ മോട്ടോഴ്‌സ് അറിയിച്ചു. ഈ വര്‍ഷം ജനുവരിയില് പുറത്തിറക്കിയ ഹാരിയര് എസ്‌യുവി ഉള്‍പ്പെടെ ടാറ്റ മോട്ടോഴ്‌സിന്റെ എല്ലാ പാസഞ്ചര് വാഹനങ്ങളുടെയും വില വര്‍ധിച്ചേക്കും.\nഈ വര്‍ഷം ഇത് രണ്ടാം തവണയാണ് ടാറ്റ മോട്ടോഴ്‌സ് വില വര്‍ധന പ്രഖ്യാപിക്കുന്നത്. ജനുവരിയില് ഇന്ത്യയിലെ ടാറ്റ കാറുകള്‍ക്ക് 40,000 രൂപ വര്‍ധിച്ചിരുന്നു. ടിയാഗോ ഹാച്ച്ബാക്കിന്റെ ഫേസ്‌ലിഫ്റ്റ് പുറത്തിറക്കുന്നതിന്റെ പ്രവര്‍ത്തനങ്ങളിലാണ് ഇപ്പോള് ടാറ്റ മോട്ടോഴ്‌സ്. കൂടാതെ മാരുതി സുസുകി ബലേനോയുടെ എതിരാളിയായി ടാറ്റ ആള്‍ട്രോസ് പ്രീമിയം ഹാച്ച്ബാക്ക് വൈകാതെ പുറത്തിറക്കും. ടാറ്റ ഹാരിയറിന്റെ7സീറ്റര് വേര്‍ഷനും വിപണിയിലെത്തിക്കും.\nഅതേസമയം, തെരഞ്ഞെടുത്ത മോഡലുകളുടെ വില വര്‍ധിപ്പിക്കുകയാണെന്ന് ഇന്ത്യ കാവസാക്കി മോട്ടോഴ്‌സ് (ഐകെഎം) അറിയിച്ചു. ഏപ്രില് ഒന്ന് മുതല് ഏഴ് ശതമാനം വരെയാണ് വില വര്‍ധിക്കുന്നത്. അസംസ്‌കൃത വസ്തുക്കളുടെ വില വര്‍ധിച്ചതാണ് പ്രധാന കാരണമായി ഐകെഎം ചൂണ്ടിക്കാട്ടുന്നത്. എതെല്ലാം മോഡലുകളുടെ വിലയാണ് വര്‍ധിപ്പിക്കുന്നതെന്ന് കാവസാക്കി വ്യക്തമാക്കിയില്ല. എന്നാല് ഇന്ത്യന് നിര്‍മ്മിത നിഞ്ച 300 മോഡലിന്റെ വിലയില് മാറ്റം വരുമെന്ന് പ്രതീക്ഷിക്കാം.\nഇസഡ്250, നിഞ്ച 300, വെഴ്‌സിസ്-എക്‌സ് 300, നിഞ്ച 400, നിഞ്ച 650, ഇസഡ്650, വെഴ്‌സിസ് 650, വള്‍ക്കന് എസ്, വെഴ്‌സിസ് 1000, നിഞ്ച 1000, നിഞ്ച ഇസഡ്എക്‌സ്-6ആര്, നിഞ്ച ഇസഡ്എക്‌സ്-10ആര്, നിഞ്ച ഇസഡ്എക്‌സ്-10ആര്‍ആര് എന്നീ കാവസാക്കി മോഡലുകള് പുണെയ്ക്കു സമീപം ചാകണ് പ്ലാന്റിലാണ് അസംബിള് ചെയ്യുന്നത്. സൂപ്പര്‍സ്‌പോര്‍ട്‌സ്, നേക്കഡ്, സ്‌പോര്‍ട്‌സ് ടൂറര്, ക്രൂസര്, ഓഫ് റോഡ് വിഭാഗങ്ങളിലായി 29 മോഡലുകളാണ് കാവസാക്കി വില്‍ക്കുന്നത്.\nTags:\tKawasaki, Tata motors


'ഇത് നമ്മുടെ അവസാനചിത്രം ആവുമെന്ന് കരുതിയില്ല' ; ഷഹനയെക്കുറിച്ചുള്ള വേദന പങ്കിട്ട് മുന്ന.\n‘ഇത് നമ്മുടെ അവസാനചിത്രം ആവുമെന്ന് കരുതിയില്ല’ ; ഷഹനയെക്കുറിച്ചുള്ള വേദന പങ്കിട്ട് മുന്ന.\nനീ ഞങ്ങളെ വിട്ടുപോയി എന്നറിഞ്ഞപ്പോൾ ശരിക്കും ഞെട്ടി!!\nകാസര്‍ഗോഡ് സ്വദേശിയായ യുവ മോഡല് ഷഹാനയുടെ വേര്‍പാടില് വേദന പങ്കിട്ട് നടന് മുന്ന. ഷഹനയ്‌ക്കൊപ്പമെടുത്ത അവസാന ചിത്രത്തിനൊപ്പമാണ് മുന്ന വേദന പങ്കുവെച്ചത്. ഷഹാനയ്ക്കൊപ്പം എടുത്ത ആദ്യ ചിത്രവും അവസാന ചിത്രവും അദ്ദേഹം പങ്കുവച്ചിട്ടുണ്ട്.\nനീ ഞങ്ങളെ വിട്ടു പോയി എന്നത് ഞെട്ടലോടെയാണ് മനസിലാക്കിയത്. വലിയ പ്രതീക്ഷ നല്‍കിയ നടിയായിരുന്നു. ദാരുണമായ അ ന്ത്യം. ഒപ്പം അഭിനയിച്ചതിനെക്കുറിച്ച് ഒരുപാട് നല്ല ഓര്‍മ്മകള് ഉണ്ട്. ഒരുപാട് വേദനയുണ്ട്. ഒരുപാട് മിസ് ചെയ്യും. കുടുംബത്തിനായി പ്രാര്‍ഥനകള്. ഷൂട്ടിന്‍റെ അവസാനദിനം പകര്‍ത്തിയ ചിത്രമാണിത്. ഇത് നമ്മുടെ അവസാന ചിത്രമാവുമെന്ന് കരുതിയില്ല. സത്യം ഉടന് പുറത്തുവന്നേ പറ്റൂ, ചിത്രങ്ങള്‍ക്കൊപ്പം മുന്ന കുറിച്ചു.ഇൻസ്റ്റഗ്രാമിലൂടെയാണ് മുന്ന വേദന പങ്കുവെച്ചത്.\nകോഴിക്കോട് പറമ്പില് ബസാറിലെ വാടക വീട്ടിലാണ് ഷഹാനയെ മ രിച്ച നിലയില് കണ്ടെത്തിയത്. സംഭവത്തിൽ ഭർത്താവ് സജാദിനെ പൊലീസ് ചോദ്യം ചെയ്തു. ഷഹാന ജനൽ കമ്പിയിൽ തൂങ്ങി മ രിച്ചെന്ന് സജാദ് മൊഴി നൽകിയിട്ടുണ്ടെന്ന് അസി. കമ്മീഷണർ പറഞ്ഞു. പോസ്റ്റ് മോർട്ടം റിപ്പോര്‍ട്ടിന് ശേഷമേ മ രണ കാരണം വ്യക്തമാകൂ. മ രിച്ച സ്ഥലത്ത് സിഗററ്റ് കുറ്റികൾ ധാരാളമായി കണ്ടുവെന്നും പ്രദേശത്ത് രാസപരിശോധ നടത്തുകയാണെന്നും അദ്ദേഹം വ്യക്തമാക്കി.\nമറ്റ് കുറച്ച് ചിത്രങ്ങൾ പങ്കുവെച്ച് ഇത് ഞങ്ങൾ ഒരുമിച്ചുള്ള അവസാന ചിത്രങ്ങളായിരിക്കുമെന്ന് കരുതിയില്ലെന്നും ഷൂട്ടിന്റെ അവസാന ദിവസം എടുത്തതാണെന്നും മുന്ന കുറിച്ചു. സത്യം ഉടൻ പുറത്തുവരണം. നിങ്ങൾ ഞങ്ങളെ എല്ലാവരെയും വിട്ടുപോയി എന്ന് ഇപ്പോഴും വിശ്വസിക്കാനാകുന്നില്ല. വളരെ ചെറുപ്പമാണ്. പറയാൻ വാക്കുകളില്ല, പ്രാർഥനകൾ മാത്രമെന്നും മുന്ന വേദനയോട് പറയുന്നു.


ധൂമകേതുക്കളുടെ ശാസ്ത്രം – LUCA\nധൂമകേതുക്കളുടെ ചിത്രങ്ങളിലെല്ലാം തന്നെ അതിന് ഒരു തലയും നീണ്ടവാലും ഉണ്ട്. വാല്‍നക്ഷത്രം എന്ന പേരിനു കാരണവും ഈ ആകൃതി തന്നെ. സൂര്യനോട് താരതമ്യേന അടുത്തുവരുമ്പോള് മാത്രമാണ് ധൂമകേതുക്കള്‍ക്ക് ഈ രൂപം കിട്ടുന്നത്. സൂര്യനില് നിന്ന് അകലെയായിരിക്കുമ്പോള് ശക്തിയേറിയ ടെലിസ്‌കോപ്പുകളില് ഒരു ചെറിയ അടയാളമായാണ് ഇതുകാണുക. അപ്പോള് വലിയ തലയും വാലും ഒന്നും ഇല്ലാത്ത ഒരു കാമ്പ് (ന്യൂക്ലിയസ്) മാത്രമാണ് അതിനുണ്ടാകുക. കൃത്യമായ ഗോളാകൃതിയൊന്നും അതിനുണ്ടാകില്ല. ഉരുളക്കിഴങ്ങിന്റെ ആകൃതിയെന്നൊക്കെ പറയാം. കാമ്പിന്റെ വലിപ്പം സാധാരണയായി ഏതാനും കിലോമീറ്റര് വരെയാകാം. ഇതുവരെ കണ്ടിട്ടുള്ളതില് ഏറ്റവും വലിപ്പമുള്ള ന്യൂക്ലിയസ് കൈറോണ് (Chiron) എന്ന ധൂമകേതുവിന്റേതാണ്. അതിന് 200-300 കിലോമീറ്റര് വലിപ്പമുണ്ട്. കണ്ടെത്തിയ കാലത്ത് ഒരു ക്ഷുദ്രഗ്രഹം (Asteroid) ആണെന്ന് തെറ്റിദ്ധരിച്ചിരുന്നു. ഹാലിയുടെ ധൂമകേതുവിന്റെ ന്യൂക്ലിയസ്സിന്റെ നീളം 15 കിലോമീറ്ററും വീതി 8 കിലോമീറ്ററും ആയിരുന്നു. അതിനേക്കാള് ചെറുതാണ് ഐസോണ് കോമറ്റിന്റേത്. ഇതില് ഐസുരൂപത്തിലുള്ള ജലം, കാര്‍ബണ് ഡയോക്‌സൈഡ് തുടങ്ങിയ വസ്തുക്കളാണുണ്ടാവുക. ധൂമകേതു സൂര്യനില് നിന്ന് അകലെയായിരിക്കുമ്പോള് താപനില പൂജ്യം സെല്‍ഷ്യസിനേക്കാളും വളരെ താഴെയായിരിക്കുമെന്നതിനാല് കാമ്പിലെ വിവിധ രാസസംയുക്തങ്ങള് ഐസ് രൂപത്തിലായിരിക്കുമെന്നു കരുതാം. വാല് നക്ഷത്രങ്ങളുടെ ന്യൂക്ലിയസ്സിന്റെ അന്തര്‍ഭാഗത്ത് എന്തൊക്കെ ഉണ്ടാകാം എന്നതു സംബന്ധിച്ച് നമുക്ക് കൃത്യമായ വിവരങ്ങള് ഇനിയും ലഭ്യമായിട്ടില്ല. നാസയുടെ ഡീപ് ഇംപാക്ട് (Deep Impact) എന്ന പ്രോജക്ടിന്റെ ഭാഗമായി ഒരു ബഹിരാകാശപേടകത്തില് നിന്ന് ടെമ്പല് 1 (Comet Tempel 1) എന്ന ധൂമകേതുവിലേക്ക് ഒരു മിസൈല് അയച്ച് സ്‌ഫോടനം ഉണ്ടാക്കി നിരീക്ഷണം നടത്തിയെങ്കിലും ധൂമകേതുവിന്റെ ന്യൂക്ലിയസ്സിന്റെ അന്തര്‍ഭാഗത്തെ സംബന്ധിച്ച് വേണ്ടത്ര വിവരങ്ങള് ലഭിച്ചില്ല. 2005 ജൂലൈയിലായിരുന്നു ഈ പരീക്ഷണം നടത്തിയത്.\nഒരു ധൂമകേതു സൂര്യനടുത്തേക്കു വരുമ്പോള് അതിലെ ഖരവസ്തുക്കള് ബാഷ്പീകരിച്ചുണ്ടാകുന്ന തലയാണ് കോമ (coma) എന്നറിയപ്പെടുന്നത്. ഇതിന് ഒരു ദശലക്ഷം കിലോമീറ്റര് വരെ വ്യാസമുണ്ടാകാം. പക്ഷേ, അതിന്റെ സാന്ദ്രത വളരെ കുറവായിരിക്കും. സാധാരണ പരീക്ഷണശാലകളില് ഉണ്ടാക്കാവുന്ന ശൂന്യതയേക്കാള് ശൂന്യമായിരിക്കും വാല്‍നക്ഷത്രത്തിന്റെ കോമ. ന്യൂക്ലിയസ്സില് നിന്നു പുറത്തുവരുന്ന വാതകങ്ങളെ പിടിച്ചുനിര്‍ത്താന് വേണ്ട ഗുരുത്വാകര്‍ഷണമൊന്നും ധൂമകേതുവിനുണ്ടാകില്ല. ഭൂമിയുടെ അന്തരീക്ഷത്തിലുള്ള ഗുരുത്വാകര്‍ഷണത്തിന്റെ പതിനായിരത്തിലൊന്നില് കുറവായിരിക്കും ഒരു സാധാരണ ധൂമകേതു അതിന്റെ അന്തരീക്ഷത്തില് ചെലുത്തുന്ന ബലം. അതിനാല്‍ത്തന്നെ കോമയിലെ വാതകങ്ങള് എന്നന്നേക്കുമായി നഷ്ടപ്പെട്ടുകൊണ്ടിരിക്കും. അതോടൊപ്പം തന്നെ ബാഷ്പീകരണം സംഭവിച്ചുകൊണ്ടുമിരിക്കും. സൂര്യന്റെ സമീപം എത്തുമ്പോഴൊക്കെ ഇതുസംഭവിക്കും. സൂര്യനില് നിന്ന് അകലുന്നതോടെ കോമയും ഇല്ലാതാകും. ഹാലിയുടെ ധൂമകേതുവിനെ ഉദാഹരണമായി എടുത്താല് ഓരോ 75-76 കൊല്ലത്തിനിടയ്ക്ക് സൂര്യനോടടുത്തു വരുമ്പോഴും അതിലെ കുറച്ചുദ്രവ്യം ബാഷ്പമാകുകയും നഷ്ടപ്പെടുകയും ചെയ്യും. അതിനാല്‍ത്തന്നെ കുറേയേറെ തവണ ഭ്രമണം ചെയ്തുകഴിയുമ്പോഴേക്കും ഏതു കോമറ്റിന്റെയും കഥ കഴിയും.\nവാല്‍നക്ഷത്രത്തിന്റെ വാലുകള് കടപ്പാട് വിക്കിപീഡിയ\nവാല്‍നക്ഷത്രത്തെ വാല്‍നക്ഷത്രമാക്കുന്നത് അതിന്റെ വാലാണ്. കോമ (തല)യെപ്പോലെ തന്നെ വാലും പ്രത്യക്ഷമാകുന്നത് ധുമകേതു സൂര്യന് അടുത്തെത്തുമ്പോള് മാത്രമാണ്. പലര്‍ക്കും തെറ്റിദ്ധാരണയുള്ള ഒരുകാര്യം എപ്പോഴും തലയ്ക്കു പിന്നാലെയാകും വാല് സഞ്ചരിക്കുക എന്നതാണ്. എന്നാല് സത്യത്തില് വാല് എപ്പോഴും സൂര്യന്റെ എതിര്‍ദിശയിലായിരിക്കും. അതിനാല് ഒരു ധൂമകേതു സൂര്യനോടടുത്തുകൊണ്ടിരിക്കുമ്പോള് വാല് തലയ്ക്കു പിന്നിലാണെങ്കിലും സൂര്യനില് നിന്ന് അകന്നുപൊയ്‌ക്കൊണ്ടിരിക്കുന്ന സമയത്ത് വാലിന്റെ പിന്നിലായാണ് തല സഞ്ചരിക്കുക. സൂര്യനില് നിന്നു പ്രവഹിക്കുന്ന ചാര്‍ജിതകണങ്ങളുടെ (സൗരവാതം) തള്ളലും സൂര്യപ്രകാശം ചെലുത്തുന്ന മര്‍ദവും നിമിത്തം കോമയിലെ വാതകങ്ങള് സൂര്യന്റെ എതിര്‍ദിശയില് നീങ്ങുകവഴിയാണ് വാല് ഉണ്ടാകുന്നത്.\nസാധാരണഗതിയില് ധൂമകേതുക്കള്‍ക്ക് രണ്ട് വാല് ഉണ്ടാകും. ഒന്ന് മഞ്ഞയോ വെള്ളയോ നിറത്തില് കാണുന്ന വാല്. ഇത് ധൂമകേതുവില് നിന്ന് ഉയരുന്ന പൊടി ഉണ്ടാക്കുന്നതാണ്. മറ്റൊന്ന് നീലനിറത്തില് കാണുന്ന പ്ലാസ്മാവാല് ആണ്. ധൂമകേതുവിന്റെ കേന്ദ്രത്തില് നിന്ന് പുറത്തുവരുന്ന വാതകങ്ങള് സൂര്യപ്രകാശത്തിലെ അള്‍ട്രാവയലറ്റ് തരംഗങ്ങളാല് അയണീകരിക്കപ്പെടുന്നതു വഴിയുണ്ടാകുന്ന പ്ലാസ്മ അടങ്ങിയതാണ് ഈ വാല്. അയണീകരിക്കപ്പെട്ട കാര്‍ബണ് മോണോക്‌സൈഡ് പുറത്തുവിടുന്ന നീല പ്രകാശമാണ് പ്ലാസ്മാവാലിന് നീലനിറം നല്‍കുന്നത്. ഇതിനുവേണ്ട ഊര്‍ജം അയോണുകള്‍ക്കു ലഭിക്കുന്നത് സൂര്യപ്രകാശത്തില് നിന്നാണ്. ധൂമകേതുവിന്റെ ധൂളീവാലില് ഉള്ളത് പ്രധാനമായും സിലിക്കേറ്റ് (സാധാരണ മണലിലെ രാസപദാര്‍ഥം) ആണ്. ഇതില് തട്ടിത്തെറിച്ചുവരുന്ന സൂര്യപ്രകാശമാണ് വാലിന് മഞ്ഞ-വെള്ളനിറം നല്‍കുന്നത്. ധൂമകേതുക്കള് നക്ഷത്രങ്ങളെപ്പോലെ ഊര്‍ജോല്‍പാദനം നടത്തുന്നില്ല. സൂര്യപ്രകാശത്തെ പ്രകീര്‍ണനം ചെയ്യുകയോ ആഗിരണം ചെയ്ത ശേഷം ഉത്സര്‍ജിക്കുകയോ ആണ് ചെയ്യുന്നത്.\nഅപൂര്‍വമായി ചില ധൂമകേതുക്കള്‍ക്ക് സൂര്യന്റെ നേരെ നീളുന്ന ചെറിയ വാല് കാണപ്പെടാറുണ്ട്. സാധാരണ വാലിന്റെ എതിര്‍ദിശയിലായതിനാല് ഇതിനെ ആന്റിടെയില് (anti-tail) എന്നും വിളിക്കാറുണ്ട്. വാല്‍നക്ഷത്രത്തിന്റെ സഞ്ചാരപഥത്തിന്റെ തലത്തെ ഭൂമി മുറിച്ചുകടക്കുന്ന ഏതാനും ദിവസങ്ങളില് മാത്രം കാണപ്പെടുന്ന ഒന്നാണിത്. വാല്‍നക്ഷത്രം സൂര്യനില് നിന്ന് അകന്നുപോകുന്ന സമയത്ത് ഭൂമിയില് നിന്ന് നോക്കുമ്പോള് വാല്‍നക്ഷത്രത്തിന്റെ വാലിന്റെ കുറച്ചുഭാഗങ്ങള് സൂര്യന് അഭിമുഖമായും വലിയഭാഗവും സൂര്യന് എതിരെയായും കാണുന്ന സന്ദര്‍ഭത്തിലാണ് ഈ അപൂര്‍വദൃശ്യം കാണുക.\nവാല്‍നക്ഷത്രത്തിന്റെ കാമ്പും വാലിലെ കണങ്ങളും തമ്മിലുള്ള ഗുരുത്വബലം നിസ്സാരമായതിനാല് കാമ്പും വാലിലെ ഓരോ കണങ്ങളും സ്വതന്ത്രമായി സ്വന്തം ഭ്രമണപഥത്തിലൂടെ സൂര്യനെ ചുറ്റുകയാണ് ചെയ്യുന്നത്.\nവാല്‍നക്ഷത്രം സൂര്യനെ ചുറ്റിസഞ്ചരിക്കുമ്പോള് ഇതിന്റെ വാല് ഒരു രേഖയിലാകണമെന്നില്ല. കാരണം വാല്‍നക്ഷത്രത്തിന്റെ കാമ്പും വാലിലെ കണങ്ങളും തമ്മിലുള്ള ഗുരുത്വബലം നിസ്സാരമായതിനാല് കാമ്പും വാലിലെ ഓരോ കണങ്ങളും സ്വതന്ത്രമായി സ്വന്തം ഭ്രമണപഥത്തിലൂടെ സൂര്യനെ ചുറ്റുകയാണ് ചെയ്യുന്നത്. സൂര്യനില് നിന്നുള്ള ദൂരം കൂടുന്നതനുസരിച്ച് വേഗത കുറയുമെന്നതിനാല് തലയും വാലുമെല്ലാം ഒരേ വേഗതയിലല്ല സൂര്യനെ ചുറ്റുക. തല കൂടിയ വേഗതയിലും വാലിന്റെ ഭാഗങ്ങള് കുറഞ്ഞ വേഗതയിലും സൂര്യനെ ചുറ്റുന്നതിനാല് വാല് വളഞ്ഞതായി കാണപ്പെടാറുണ്ട്.\nരാസചേരുവ വച്ചുനോക്കുകയാണെങ്കില് ഓരോ വാല്‍നക്ഷത്രവും വ്യത്യസ്തമാണ്. ഐസ് രൂപത്തിലുള്ള ജലം വാല്‍നക്ഷത്രത്തിന്റെ കാമ്പിന്റെ (Nucleus) ഒരു പ്രധാനഭാഗമാണ്. ഇതു കൂടാതെ ഐസ് രൂപത്തില് കാര്‍ബണ് ഡയോക്‌സൈഡ്, മെഥനോള്, ഹൈഡ്രജന് സയനൈഡ്, അമോണിയ, ഫോര്‍മാല്‍ഡിഹൈഡ് (മെഥനോള്), അസെറ്റിലിന്, ഈഥേന്, മീഥേന്, കാര്‍ബണ് മോണോക്‌സൈഡ് എന്നീ വസ്തുക്കളുമൊക്കെ അതിലുണ്ടാകാം. വാല്‍നക്ഷത്രം സൂര്യനില്‍നിന്ന് വളരെ അകലെയായിരിക്കുമ്പോള് ഇവ ഖരരൂപത്തിലായിരിക്കും. സൂര്യനടുത്തെത്തുമ്പോള് ഈ വസ്തുക്കള് ബാഷ്പീകരിച്ചാണ് അതിന് വലിയതലയും (Coma) വാലുമൊക്കെ ഉണ്ടാകുന്നത്.\nഹാലിയുടെ ധൂമകേതു 1986ല് എത്തിയപ്പോള് അതിന്റെ രാസചേരുവയെ സംബന്ധിച്ച് വിലപ്പെട്ട വിവരങ്ങള് ലഭിച്ചിരുന്നു. അതിന്റെ കേന്ദ്രത്തില് നിന്ന് വരുന്ന ബാഷ്പത്തിന്റെ 80% ജലമായിരുന്നു. രണ്ടാംസ്ഥാനം കാര്‍ബണ് മോണോക്‌സൈഡിനായിരുന്നു. ഇത് ഏതാണ്ട് 10% ആയിരുന്നു. ഇത് ഒരുപക്ഷേ കാര്‍ബണ് ഡയോക്‌സൈഡോ (CO2) ഫോര്‍മാല്‍ഡിഹൈഡോ (HCHO) വിഘടിച്ച് ഉണ്ടാകുന്നതാകാം. അതുകഴിഞ്ഞാല് അടുത്തസ്ഥാനം കാര്‍ബണ് ഡയോക്‌സൈഡിനാണ് (4%). ഒരു ശതമാനത്തില് താഴെ അളവില് മീഥേയ്‌നും (CH4) അമോണിയയും (NH3) ഉണ്ടായിരുന്നു. ഇതുകൂടാതെ ചെറിയ അളവില് കാര്‍ബണ് ഡൈസള്‍ഫൈഡും (CS2) വിവിധ അപൂരിത ഹൈഡ്രോകാര്‍ബണുകളും അമിനോ സംയുക്തങ്ങളും ഉണ്ടായിരുന്നു.\nവാല്‍നക്ഷത്രത്തിന്റെ രസതന്ത്രം – വിവിധഘട്ടങ്ങളില് സൂചകം – വ്യാഴം (J),ശനി (S), യുറാനസ് (U), നെപ്റ്റ്യൂണ് (N) കടപ്പാട് semanticscholar\nഹാലിയുടെ ധൂമകേതുവില് നിന്നുവന്ന പൊടി പ്രധാനമായും സിലിക്കേറ്റുകളായിരുന്നു. പൊടിയില് 20-30 ശതമാനം കാര്‍ബണ് ആയിരുന്നു. ഇതാകണം ഹാലിയുടെ ധൂമകേതുവിന്റെ കാമ്പിന് കറുത്ത നിറം നല്‍കിയിരുന്നത്. ഇവയെക്കൂടാതെ വിവിധയിനം ഓര്‍ഗാനിക് സംയുക്തങ്ങളും ധൂമകേതുക്കളില് കണ്ടെത്തിയിട്ടുണ്ട്. ഭൂമിയില് ജീവന്റെ ഉദ്ഭവത്തിനു തുടക്കം കുറിച്ച പല രാസവസ്തുക്കളും വാല് നക്ഷത്രങ്ങള് വഴി എത്തിയതാകാം. ജീവന് തന്നെ ഇങ്ങനെ എത്തിയതാണെന്ന് വിശ്വസിക്കുന്ന ശാസ്ത്രജ്ഞരുമുണ്ട്.\nവാല്‍നക്ഷത്രങ്ങളെ കണ്ടെത്തുന്ന രീതി\nപത്തൊമ്പതാം നൂറ്റാണ്ടില് ഫോട്ടോഗ്രഫി കണ്ടുപിടിക്കുന്നതുവരെ ആകാശത്ത് നഗ്നനേത്രങ്ങള് കൊണ്ടോ ടെലിസ്‌കോപ്പുകള് കൊണ്ടോ നിരീക്ഷിച്ച് ധൂമകേതുക്കളെ കണ്ടെത്തുന്ന രീതിയിലാണ് നിലവിലിരുന്നത്. ധൂമകേതു സൂര്യനില് നിന്ന് വളരെ അകലെയായിരിക്കുമ്പോള് അതിനെ കണ്ടെത്തുക ഏതാണ്ടസാധ്യം തന്നെയാണ്. അവ സൂര്യനോടടുത്തുവരുമ്പോള് രണ്ടുകാര്യങ്ങള് സംഭവിക്കും. ഒന്നാമതായി, അതിലെ വിവിധതരം ഐസ് ബാഷ്പീകരിച്ച് അതിന് വലിപ്പംവയ്ക്കും, നീണ്ട ഒരു വാലും പ്രത്യക്ഷപ്പെടും. സൂര്യനില് നിന്ന് അകലെയാകുമ്പോള് ധൂമകേതുവിന് ഏതാനും കിലോമീറ്റര് വലിപ്പമേ കാണൂ. അതായത്, നമ്മുടെ നാട്ടിലെ ഒരു കുന്നിന്റെ വലിപ്പം. എന്നാല് സൂര്യനോടടുത്തെത്തുമ്പോള് അതു പുറത്തുവിടുന്ന വാതകങ്ങളും നീണ്ടവാലും എല്ലാം ചേര്‍ന്ന് അതിന്റെ നീളം ദശലക്ഷക്കണക്കിന് കിലോമീറ്റര് വരും. രണ്ടാമതായി, സൂര്യന്റെ അടുത്തെത്തുമ്പോള് സൂര്യന് ധൂമകേതുവിനെ പ്രകാശമാനമാക്കും. ഈ രണ്ടുകാരണങ്ങളാല് സൂര്യനടുത്തെത്തുമ്പോഴാണ് ധൂമകേതു ദൃശ്യമാകുന്നത്. അതേസമയം തന്നെ സൂര്യന് വളരെ അടുത്തെത്തുമ്പോള് സൂര്യന്റെ പ്രഭ കാരണം ധൂമകേതുവിനെ കാണുക ബുദ്ധിമുട്ടാകുകയും ചെയ്യും. അത്തരം സന്ദര്‍ഭങ്ങളില് ഒന്നുകില് സൂര്യോദയത്തിനു തൊട്ടുമുമ്പ്, അല്ലെങ്കില് സൂര്യാസ്തമയം കഴിഞ്ഞ ഉടനെയാണ് ധൂമകേതുക്കള് വ്യക്തമായി കാണാന് കഴിയുക. ധൂമകേതുക്കളെ നിരീക്ഷിക്കുക വഴി ഏറെ പ്രസിദ്ധനായ ആളാണ് 18-ാം നൂറ്റാണ്ടില് ഫ്രാന്‍സില് ജീവിച്ചിരുന്ന ചാള്‍സ് മെസ്സിയര്(Charles Messier). 21 ധൂമകേതുവിനെയാണ് ഇയാള് കണ്ടെത്തിയത്. കുറച്ചുകാലം നിരീക്ഷണം നടത്തിയ മെസ്സിയര് ഒരുകാര്യം മനസ്സിലാക്കി. ഒറ്റനോട്ടത്തില് ധൂമകേതുവെന്ന് സംശയിക്കാവുന്ന ചെറുമേഘരൂപത്തിലുള്ള ധാരാളം വസ്തുക്കള് ആകാശത്തുണ്ട്. ഇവയെയെല്ലാം പൊതുവേ നെബുല എന്നുവിളിക്കുന്നു. മെസ്സിയര് ഇവയിലെ നൂറിലധികം എണ്ണത്തിനെ തിട്ടപ്പെടുത്തി ഒരു കാറ്റലോഗ് ഉണ്ടാക്കി. ഇതാണ് മെസ്സിയന് കാറ്റലോഗ് എന്നറിയപ്പെടുന്നത്. ഉദാഹരണത്തില് ഇന്നു നമ്മള് ആന്‍ഡ്രോമിഡ ഗാലക്‌സി എന്നു വിളിക്കുന്ന വസ്തു ആ കാറ്റലോഗിലെ 31-ാം നമ്പറുകാരനായതിനാല് എം31 എന്നറിയപ്പെടുന്നു. കുറേദിവസം തുടര്‍നിരീക്ഷണം നടത്തിയാല് മെസ്സിയര് വസ്തുക്കള് അവിടെത്തന്നെ ഉണ്ടാകും (മറ്റു നക്ഷത്രങ്ങളെ അപേക്ഷിച്ച്). അതേസമയം ധൂമകേതുക്കള് സ്ഥാനം മാറിക്കൊണ്ടിരിക്കും. ധൂമകേതുക്കളെ തിരിച്ചറിയുന്നത് ഈ പ്രത്യേകതകൊണ്ടാണ്.\nComet C/2006 P1 (McNaught) -ആസ്ട്രേലിയയിലെ വിക്ടോറിയയില് നിന്ന് 2007ല് എടുത്ത ഫോട്ടോ കടപ്പാട് വിക്കിപീഡിയ\nധൂമകേതുക്കളിലെ വലിയൊരു ഭാഗത്തെയും കണ്ടെത്തിയിട്ടുള്ളത് പ്രൊഫഷണല് ജ്യോതിശ്ശാസ്ത്രജ്ഞരല്ല. മറിച്ച്, ഒരു കൗതുകത്തിനായി വാനനിരീക്ഷണം ഹോബിയാക്കിയവരാണ്. ഇവരില് കുട്ടികളും മുതിര്‍ന്നവരുമുണ്ട്. സ്ത്രീകളും പുരുഷന്മാരുമുണ്ട്. ഉദാഹരണമായി കരോളിന് ഷൂമാക്കറുടെ കാര്യമെടുക്കാം. ലോകത്തില് ഏറ്റവും കൂടുതല് വാല്‍നക്ഷത്രങ്ങളെ കണ്ടെത്തിയിട്ടുള്ള ഈ അമേരിക്കക്കാരി കോളേജില് പഠിപ്പിച്ചത് ഇംഗ്ലീഷ് സാഹിത്യവും, ചരിത്രവുമൊക്കെയാണ്. പിന്നീട് വിവാഹത്തിനുശേഷം ഭര്‍ത്താവിന്റെ കൂടെ ഒരു വാനനിരീക്ഷകയായി. 1929ല് ജനിച്ച ഇവര് ഇതിനകം 32 വാല്‍നക്ഷത്രങ്ങളെയും 800ലധികം ഛിന്നഗ്രഹങ്ങളെയും (Asteroids) കണ്ടെത്തിയിട്ടുണ്ട്.\nകരോളിന് ഷൂമാക്കര് (Carolyn S. Shoemaker)\nഇത് ഒരു ലോകറിക്കാര്‍ഡാണ്. ഇവരെ ഏറ്റവും പ്രശസ്തയാക്കിയത് 1993ല് ഭര്‍ത്താവിനും സുഹൃത്ത് ലെവിക്കുമൊപ്പം വ്യാഴത്തിനെ ചുറ്റുന്ന ഒരു വാല്‍നക്ഷത്രത്തെ കണ്ടെത്തിയ സംഭവമാണ്. 1994 ല് ഈ വാല്‍നക്ഷത്രം വ്യാഴത്തിനു വളരെ സമീപമെത്തുകയും അതിന്റെ ഗുരുത്വാകര്‍ഷണബലത്താല് പൊട്ടിത്തകര്‍ന്ന് പല കഷണങ്ങളാവുകയും ഈ കഷണങ്ങള് 1994 ജൂലൈ 16നും 22നും ഇടയില് വ്യാഴത്തില് പതിക്കുകയും ചെയ്തു.\nഷുമാക്കർ ലെവി9വാൽനക്ഷത്രം D/1993 F2 (Shoemaker–Levy) കടപ്പാട് വിക്കിപീഡിയ NASA, ESA, and H. Weaver and E. Smith\nസ്വന്തമായി ടെലിസ്‌കോപ്പ് ഇല്ലാത്തവര്‍ക്കും വാല്‍നക്ഷത്രങ്ങളെ കണ്ടെത്താന് വഴിയുണ്ട്. വിവിധ രാജ്യങ്ങളിലെ ടെലിസ്‌കോപ്പുകള് വഴി എടുക്കുന്ന ആകാശചിത്രങ്ങളെല്ലാം തന്നെ ഇന്ന് ഇന്റര്‍നെറ്റ് വഴി ലഭ്യമാണ്. അത്തരത്തില് പഠനം നടത്തിയ പ്രഫുല് ശര്‍മ്മ എന്ന പ്ലസ്ടു വിദ്യാര്‍ഥി സോഹോ 2333 (SOHO-2333) എന്നറിയപ്പെടുന്ന വാല്‍നക്ഷത്രത്തെ 2012ല് കണ്ടെത്തി. ഇന്ത്യയുടെ തലസ്ഥാനമായ ദില്ലിയില് വിദ്യാര്‍ഥിയായ പ്രഫുല് യൂറോപ്യന് സ്‌പേസ് ഏജന്‍സിയുടെ ബഹിരാകാശ നിരീക്ഷണോപകരണമായ സോഹോ (Solar and Heliospheric Observatory) എടുത്ത ചിത്രങ്ങള് ഉപയോഗിച്ചു നടത്തിയ പഠനത്തിലൂടെയാണ് ഈ കണ്ടുപിടിത്തത്തില് എത്തിച്ചേര്‍ന്നത്. ദല്‍ഹി ആസ്ഥാനമായുള്ള സ്‌പേസ് (Science Popularisation Association of Communicators and Educators -SPACE) എന്ന സംഘടനയുമായി ചേര്‍ന്നുള്ള പ്രവര്‍ത്തനത്തിലൂടെയാണ് പ്രഫുല് ഈ നേട്ടം കൈവരിച്ചത്.\nസോഹോ 2333 (SOHO-2333) എന്നറിയപ്പെടുന്ന വാല്‍നക്ഷത്രത്തെ കണ്ടെത്തിയ പ്രഫുല് ശര്‍മ്മ\nചാൾസ് മെസ്സിയർ (Charles Messier 1730-1817)\nചരിത്രത്തിലെ ഏറ്റവും പ്രസിദ്ധനായ ധൂമകേതുവേട്ടക്കാരനായിരുന്നു ചാൾസ് മെസിയർ എന്ന ഫ്രഞ്ച് ജ്യോതിശാസ്ത്രജ്ഞൻ. 13 ധൂമകേതുക്കളെ അദ്ദേഹം സ്വന്തമായി കണ്ടെത്തിയിട്ടുണ്ട്. ഇതുകൂടാതെ അദ്ദേഹം നിരവധി ധൂമകേതുക്കളെ വിശദമായി നിരീക്ഷിച്ചിട്ടുമുണ്ട്. നിരീക്ഷണത്തിനിടയിൽ പലപ്പോഴും പല നക്ഷത്രക്കുലകളും (Star Clusters) നെബുലകളും (Nebulae) ധൂമകേതുക്കളെന്ന് ഒറ്റനോട്ടത്തിൽ തോന്നുമെന്നതിനാൽ അദ്ദേഹം അവയുടെ (103 എണ്ണത്തിന്റെ) ഒരു കാറ്റലോഗ് ഉണ്ടാക്കി. അത് മെസ്സിയർ കാറ്റലോഗ് എന്നപേരിൽ ഇപ്പോഴും പ്രസിദ്ധമാണ്. പിന്നീട് ഫോട്ടോഗ്രാഫിക് സാങ്കേതികവിദ്യ കണ്ടെത്തിയതോടെ ഇവയുടെ ചിത്രങ്ങൾ എടുക്കാൻ കഴിഞ്ഞു. കാറ്റലോഗിലെ 1-ാം നമ്പറുകാരി കാബ് നെബുല (M1 – Crab Nebula) എ.ഡി. 1054ൽ ദൃശ്യമായ ഒരു സൂപ്പർനോവയുടെ ബാക്കിയാണ്, 31-ാം നമ്പറുകാരി ആൻഡാമീഡ ഒരു ഗാലക്സിയാണ് (M31 – Andromeda Galaxy), 41-ാം നമ്പറുകാരി കാര്‍ത്തികകക്കൂട്ടമാണ് (M41 – Pleiades).\nവാല്‍നക്ഷത്രങ്ങള്‍ക്കു പേരു നല്‍കുന്ന രീതി\nവാല്‍നക്ഷത്രങ്ങളെ ആദ്യം കണ്ടെത്തുന്നവരുടെ പേര് അതിനു നല്‍കുന്ന രീതിയാണ് പൊതുവേ നിലനില്‍ക്കുന്നത്. ചില പ്രത്യേക സാഹചര്യങ്ങളില് ഇതില് നിന്ന് വ്യതിയാനവും വരുത്തിയിട്ടുണ്ട്. അടുത്തകാലത്തായി വാല്‍നക്ഷത്രവേട്ടയില് കമ്പ്യൂട്ടര് സങ്കേതങ്ങള്‍ക്ക് പ്രാധാന്യം ഏറിവരുന്നതിനാല് പേരിടല് രീതിയും മാറിവരികയാണ്.\nവാല്‍നക്ഷത്രങ്ങളില് ഏറ്റവും പ്രസിദ്ധമായത് ഹാലിയുടെ പേരില് അറിയപ്പെടുന്നതാണ്. ഇതുകണ്ടെത്തിയത് ഹാലിയല്ല. എന്നാല് ഇതിന്റെ ഭ്രമണപഥം വിശദമായി പഠിക്കുകയും ന്യൂട്ടന്റെ ചലനനിയമങ്ങളുടെ അടിസ്ഥാനത്തില് അത് 1758ല് തിരികെ എത്തുമെന്ന് പ്രവചിക്കുകയും വഴിയാണ് ഹാലി പ്രസിദ്ധനായതും ആ ധൂമകേതു ഹാലിയുടെ പേരില് അറിയപ്പെട്ടതും.\nധൂമകേതുക്കളുടെ ജനന-മരണ രജിസ്റ്റര് സൂക്ഷിക്കാനും പേരിടാനുമൊക്കെ ഔദ്യോഗികമായി അംഗീകാരമുള്ള സംഘമാണ് ഇന്റര്‍നാഷണല് അസ്‌ട്രോണമിക്കല് യൂണിയന്. അവര് ധൂമകേതുക്കളുടെ കണക്കുപുസ്തകം ഏല്പിച്ചിരിക്കുന്നത് അമേരിക്കയിലെ ഹാര്‍വാര്‍ഡ് -സ്മിത്ത് സോണിയന് സെന്റര് ഫോര് അസ്‌ട്രോഫിസിക്‌സിനെയാണ്. പുതിയ ധൂമകേതുക്കളെ കണ്ടെത്തുന്നവര് അവരെ വിവരം അറിയിക്കണം. (നിങ്ങളുടെ സ്ഥലം, കണ്ടെത്തിയ സമയം, ആകാശത്തില് ധൂമകേതുവിന്റെ സ്ഥാനം, പ്രകാശതീവ്രത, രൂപം, ചലനവേഗത ഇത്യാദികാര്യങ്ങള് അവരെ ധരിപ്പിക്കണം. ടെലിഗ്രാം അയക്കുക എന്നതായിരുന്നു പഴയ രീതി. ഇപ്പോഴത് ഇലക്‌ട്രോണിക് മെയിലിനു വഴിമാറിയിട്ടുണ്ട്.)\nഇത്തരം അറിയിപ്പു നല്‍കുമ്പോള് അഞ്ചില് നാലു കേസുകളിലും നിരാശയുണ്ടാകാം. ഒരുപക്ഷേ നിങ്ങള് കണ്ടെത്തിയെന്നു കരുതുന്നത് അറിയപ്പെടുന്ന ഒരു നെബുലയാകാം, ടെലിസ്‌കോപ്പിലെ ഏതെങ്കിലും പ്രശ്‌നം കൊണ്ടുണ്ടായ അടയാളമാകാം, അതിനേക്കാളുമൊക്കെ ഉപരിയായി അത് മറ്റുചിലര് മുമ്പേതന്നെ കണ്ടെത്തുകയും റിപ്പോര്‍ട്ടുചെയ്തതുമാകാം. അതിനാല് ധൂമകേതുവെന്നു തോന്നുന്ന ഒരു വസ്തു കണ്ടെത്തിയാല് ആദ്യം ചെയ്യേണ്ടത് അത് ഒരു ധൂമകേതു തന്നെയോ എന്നു പരിശോധിക്കുകയാണ്. അതിന് സ്‌കൈമാപ്പുകളോ പഴയ ഫോട്ടോഗ്രാഫുകളോ ഉപയോഗിക്കാം. ലഭ്യമായ പല മാപ്പുകളിലും തെറ്റുകളുണ്ട്; ചിലതില് ചില നെബുലകള് വിട്ടുപോയിട്ടുണ്ടാകാം. കൂടുതല് അഭികാമ്യമായിട്ടുള്ളത് ഫോട്ടോഗ്രാഫിക് അറ്റ്‌ലസുകളെ ആശ്രയിക്കുക എന്നതാണ്. അടുത്തതായി ചെയ്യാവുന്നത് അത് ചലിക്കുന്നുണ്ടോ എന്ന് പരിശോധിക്കലാണ്. ഏറെ നേരം നിരീക്ഷിച്ചിട്ടും ചലനമൊന്നും നിരീക്ഷിച്ചറിയാന് കഴിയുന്നില്ലെങ്കില് അത് മറ്റെന്തെങ്കിലും ആകാനാണ് സാധ്യത. അതു ചലിക്കുന്നുണ്ടെന്നും ധൂമകേതുതന്നെയെന്നും തോന്നിയാല് അതിന്റെ സ്ഥാനം കഴിയുന്നത്ര കൃത്യമായി രേഖപ്പെടുത്തിവക്കുക. കോണളവുകളില് ഒരു ആര്‍ക്മിനിട്ടിന്റെ കൃത്യത അഭികാമ്യമാണ്. ഒരു ഡിഗ്രിയുടെ അറുപതില് ഒന്നാണ് ഒരു ആര്‍ക് മിനിട്ട്. നിരീക്ഷകന്റെ ടെലിസ്‌കോപ്പിനോട് ഘടിപ്പിക്കാവുന്ന ഒരു സി.സി.സി. ക്യാമറയുണ്ടെങ്കില് അതുപയോഗിച്ച് ഫോട്ടോഗ്രാഫ് എടുത്തു പരിശോധിച്ചാല് കോണളവുകള്‍ക്ക് ഒരു ഡിഗ്രിയുടെ 36000ല് ഒരുഭാഗം വരെ കൃത്യതയുണ്ടാകും. ഇത്തരത്തില് സ്ഥാനം നിര്‍ണയിക്കുന്നതിനോടൊപ്പം അതിന്റെ പ്രകാശതീവ്രത, കാഴ്ചയിലുള്ള രൂപം തുടങ്ങിയവയും രേഖപ്പെടുത്തിവയ്ക്കുക. അതിനുശേഷം ഈ കണ്ടുപിടിത്തത്തെ റിപ്പോര്‍ട്ടുചെയ്യുമ്പോള് നിങ്ങളുടെ പേര്, മേല്‍വിലാസം, ടെലിഫോണ് നമ്പര്, കണ്ടെത്തിയസ്ഥലം, സമയം, ഉപയോഗിച്ച ടെലിസ്‌കോപ്പ്, ഫോട്ടോയെടുത്ത രീതി ഇതെല്ലാം വ്യക്തമാക്കുക. ഈ വിവരങ്ങള് അറിയിക്കേണ്ട വിലാസം.\nHarward – Smithsonian Centre for Astrophysics\nപേരില് ടെലിഗ്രാം എന്നൊക്കെയുണ്ടെങ്കിലും ആ പഴഞ്ചന് ഏര്‍പ്പാട് ആരും ഉപയോഗിക്കാറില്ല. ഇപ്പോള് നിലവിലുള്ള രീതി ഇലക്‌ട്രോണിക് മെയില് (E-mail) അയക്കുക എന്നതാണ്. അതിനുള്ള മേല്‍വിലാസം ഇതാണ്. [email protected]\nധൂമകേതുക്കള്‍ക്ക് പേരിടാന് ഔദ്യോഗികമായി അംഗീകാരമുള്ള സമിതിയാണ് ഇന്റര് നാഷണല് അസ്‌ട്രോണമിക്കല് യൂണിയന്റെ കീഴില് പ്രവര്‍ത്തിക്കുന്ന കമ്മിറ്റി ഓണ് സ്‌മോള് ബോഡീസ് നോമെന്‍ക്ലേച്ചര് (Committee on Small Bodies Nomenclature, International Astronomical Union).\nധൂമകേതുക്കള്‍ക്ക് പേരു നല്‍കുന്നതു സംബന്ധിച്ച് അവരുടെ നയം ഇപ്രകാരമാണ്.\nസാധാരണഗതിയില് ധൂമകേതുക്കളുടെ കണ്ടുപിടിത്തം ഔദ്യോഗികമായി അനൗണ്‍സുചെയ്യുന്ന സമയത്ത് ലഭ്യമായ വിവരങ്ങളുടെ അടിസ്ഥാനത്തിലാണ് അവയ്ക്ക് പേരു നല്‍കുന്നത്.\nധൂമകേതുവിനെ കണ്ടെത്തുന്ന ആളുടെ പേര് അതിനുനല്‍കുക എന്ന രീതിയാണ് ഉപയോഗിക്കുന്നത്. ഒന്നിലധികം പേര് ഏതാണ്ടൊരേസമയത്ത് ഇതിനെ കണ്ടെത്തുകയാണെങ്കില് രണ്ടോമൂന്നോ പേരുകള് നല്‍കും. ഉദാഹരണം: കോമെറ്റ് ഷൂമാക്കര്-ലെവി, ഹെയ്ല്-ബോപ്പ്.\nചിലപ്പോള് നല്ല തിളക്കമുള്ള ഒരു ധൂമകേതു പെട്ടെന്ന് ഒരു ദിവസം ധാരാളം പേര്‍ക്ക് കാണാവുന്ന രീതിയില് ദൃശ്യമായെന്നുവരാം. അങ്ങനെയെങ്കില് വ്യക്തികളുടെ പേരു നല്‍കുക അപ്രായോഗികമാണ്. അത്തരം സന്ദര്‍ഭങ്ങളില് പൊതുവായ ഒരു പേരുനല്‍കും. ഉദാഹരണം: ഗ്രേറ്റ് ജനുവരി കോമെറ്റ്, എക്ലിപ്‌സ് കോമെറ്റ്.\nഅടുത്തകാലത്തായി നിരവധി ഒബ്‌സര്‍വേറ്ററികളും വ്യക്തികളും അടങ്ങുന്ന ടീമുകള് ധൂമകേതുക്കളെ കണ്ടെത്താറുണ്ട്. അങ്ങനെയെങ്കില് ടീമുകളുടെ പേരാണ് നല്‍കുക. ഉദാഹരണം ഐസോണ് (ISON -International Scientific Optical Network), SOHO (Solar and Heliospheric Observatory).\nഇന്റര്‍നെറ്റിലൂടെയോ മറ്റോ പൊതുജനങ്ങള്‍ക്കായി പ്രസിദ്ധപ്പെടുത്തിയിട്ടുള്ള ചിത്രങ്ങളില് നിന്നോ ഡേറ്റയില് നിന്നോ ധൂമകേതുക്കളെ കണ്ടെത്തുകയാണെങ്കില് അതുകണ്ടെത്തുന്ന ആളുടെ പേര് ധൂമകേതുവിനു നല്‍കുകയില്ല. അതേസമയം ഒരു ടീംമെമ്പര് എന്ന അംഗീകാരം ലഭിക്കും.\nഉദാഹരണം: സോഹോ(SOHO) എടുക്കുന്ന ചിത്രങ്ങള് പൊതുജനങ്ങള്‍ക്കു ലഭ്യമാണ്. അത് ഉപയോഗിച്ച് നിരവധിപേര് (പ്രഫുല് ശര്‍മ എന്ന ഇന്ത്യന് വിദ്യാര്‍ഥി ഇവരില് ഒരാള്) ധൂമകേതുക്കളെ കണ്ടെത്തിയിട്ടുണ്ട്.\nഈ പേരുകള്‍ക്കു പുറമേ ധൂമകേതുക്കള്‍ക്ക് വ്യക്തമായ ഒരു ഔദ്യോഗികപേര് (Designation) നല്‍കാറുണ്ട്. ജ്യോതിശ്ശാസ്ത്രജ്ഞര് ഇതാണ് സാധാരണ ഉപയോഗിക്കുക. കോമെറ്റിന്റെ ഇനം, കണ്ടെത്തിയ വര്‍ഷം, മാസാര്‍ധം ഇതൊക്കെ ഇത് സൂചിപ്പിക്കും.\nആവര്‍ത്തിച്ചു വരുന്നവയ്ക്ക് ‘P’ (Periodic) എന്ന ഇംഗ്ലീഷ് അക്ഷരം നല്‍കും. ആദ്യമായി വരുന്നവയ്ക്ക് ‘C’ (Comet), നഷ്ടപ്പെട്ടുപോകുന്നവയോ സൂര്യനിലോ ഗ്രഹങ്ങളിലോ ഇടിച്ചുതകരുന്നവയോ ആണെങ്കില് ‘ ‘D’ (Dead), ഭ്രമണപഥത്തെപ്പറ്റി കൃത്യമായ വിവരം ലഭ്യമല്ലാത്തവയ്ക്ക് ‘X’, ധൂമകേതുവെന്ന് ആദ്യം ധരിക്കുകയും പിന്നീട് ചെറുഉപഗ്രഹമാണെന്നു കണ്ടെത്തുകയും ചെയ്യുന്നവയ്ക്ക് ‘A’ എന്നതാണ് രീതി. അതിനുശേഷം അതുകണ്ടെത്തിയ വര്‍ഷം കൊടുക്കുന്നു. പിന്നീട് ആ വര്‍ഷത്തെ ഓരോ മാസത്തേയും രണ്ടാക്കിയിട്ട് അ, ആ, A, B, C, …………. Y (I വിട്ടുകളഞ്ഞിരിക്കുന്നു.) എന്നീ അക്ഷരങ്ങള് കൊടുക്കുന്നു. ഉദാഹരണം: B എന്നാല് ജനുവരിയിലെ രണ്ടാംപകുതി. ഇ ഫെബ്രുവരിയിലെ ആദ്യപകുതി. ഇനി ഈ കാലയളവില് ഒന്നിലധികം ധൂമകേതുവിനെ കണ്ടെത്തിയാല് 1,2,3 എന്ന അക്കങ്ങളും കൊടുക്കുന്നു. അതായത് ഐസോണ് കോമെറ്റിന്റെ ഔദ്യോഗിക നാമമായ C/2012 S1 സൂചിപ്പിക്കുന്നത് ഇതാണ്. സി എന്നത് ആവര്‍ത്തിച്ചുവരാത്ത ഒരു ധൂമകേതുവിനെ സൂചിപ്പിക്കുന്നു. അത് ആവര്‍ത്തിച്ചുവരാത്ത ഒരു കോമെറ്റ് ആണ്. 2012 സെപ്തംബര് രണ്ടാം പകുതിയില് കണ്ടെത്തിയ ആദ്യത്തെ ധൂമകേതുവാണിത്.\nഇതിനൊക്കെ പുറമേ, ആവര്‍ത്തിച്ചുവരുന്ന ധൂമകേതുക്കളുടെ കാര്യത്തില് ഒരു ക്രമനമ്പര് കൊടുക്കുന്ന രീതിയുമുണ്ട്. ഇതില് ഒന്നാംനമ്പര് ഹാലിയുടെ ധൂമകേതു തന്നെ. (1P/Halley) രണ്ടാമത്തേത് എന്‍ഖെ (2P/Encke)..\nSOHO – The Solar and Heliospheric Observatory\nസോഹോ (SOHO – The Solar and Heliospheric Observatory)\nസൂര്യനെക്കുറിച്ചു പഠിക്കാന് അമേരിക്കയിലെ നാസയും യൂറോപ്യന് സ്‌പേസ് ഏജന്‍സിയും ചേര്‍ന്ന് ബഹിരാകാശത്ത് സ്ഥാപിച്ച നിരീക്ഷണകേന്ദ്രമാണ് സോഹോ. 1995 ഡിസംബറില് വിക്ഷേപിക്കപ്പെട്ട സോഹോ നിലയം രണ്ടുവര്‍ഷമേ പ്രവര്‍ത്തനക്ഷമമായി നിലനില്‍ക്കുകയുള്ളൂവെന്നാണ് പ്രതീക്ഷിച്ചിരുന്നതെങ്കിലും അത് ഇപ്പോഴും (2013) നല്ല രീതിയില് പ്രവര്‍ത്തിച്ചുകൊണ്ട് വിലപ്പെട്ട വിവരങ്ങള് തന്നുകൊണ്ടിരിക്കുന്നു.\nസൂര്യനിലെ ഊര്‍ജ ഉത്പാദനം, അതിന്റെ വിതരണം, സൗരകളങ്കങ്ങള് (Sun spots), സൗരവാതം (Solar wind) എന്നിവയെക്കുറിച്ചെല്ലാം സോഹോ 24 മണിക്കൂറും വിവരങ്ങള് തന്നുകൊണ്ടിരിക്കുന്നു. ഇതിനേക്കാള് രസകരമായ കാര്യം, ഇതുവഴി ഇതിനകം 2500ലധികം ധൂമകേതുക്കളെ കണ്ടെത്തിക്കഴിഞ്ഞുവെന്നതാണ്. സാധാരണ ടെലിസ്‌കോപ്പുകള്‍ക്കു കാണാനാവാത്ത വിധത്തില് സൂര്യനടുത്തുകൂടെ സഞ്ചരിക്കുന്ന ധൂമകേതുക്കളെയാണ് ഇതിന്റെ സഹായത്തോടെ കണ്ടെത്തിയത്. മറ്റൊരു നിരീക്ഷണ പദ്ധതിക്കും ഇത്രയധികം ധൂമകേതുക്കളെ കണ്ടെത്താന് കഴിഞ്ഞിട്ടില്ല.\nഇതില് വളരെ രസകരമായ ഒരു വസ്തുത, ഈ കോമെറ്റുകളെ കണ്ടുപിടിച്ചവരില് മിക്കവാറും പേര് പ്രൊഫഷണല് ശാസ്ത്രജ്ഞരല്ല, മറിച്ച് വിദ്യാര്‍ഥികളും ശാസ്ത്രതത്പരരായ സാധാരാണക്കാരുമാണെന്നതാണ്. ഇതില് ഇന്ത്യക്കാരും പെടും. ലോകത്തില് ആര്‍ക്കുവേണമെങ്കിലും സോഹോയെടുത്ത ചിത്രങ്ങളും ഡേറ്റയും വച്ച് ധൂമകേതുക്കള്‍ക്കുവേണ്ടി അന്വേഷണം നടത്താം. ഇന്റര്‍നെറ്റ് സൗകര്യമുള്ളവര്‍ക്കെല്ലാം ഇതിനുവേണ്ട വിവരങ്ങളും ഡേറ്റയും സൗജന്യമായി ലഭിക്കും.\nNew Horizons ചിത്രകാരഭാവനയില്\nപ്ലൂട്ടോയെയും മറ്റു കൂയ്പ്പര് വലയവസ്തുക്കളെയും കുറിച്ചു പഠിക്കാനായി നാസ വിക്ഷേപിച്ചിട്ടുള്ള ബഹിരാകാശ പേടകമാണ് ന്യൂ ഹൊറൈസൊണ്‍സ്. പുതിയ ചക്രവാളങ്ങള് എന്നര്‍ഥമുള്ള പേരോടുകൂടിയ ഈ പേടകം 2006 ജനുവരി 19ന് വിക്ഷേപിക്കപ്പെട്ടു. അത് 2015 ജൂലൈ 14ന് പ്ലൂട്ടോയുടെ അടുത്തെത്തുമെന്നു കരുതുന്നു. 2006 ല് ഇതു വിക്ഷേപിക്കപ്പെടുന്ന സമയത്ത് പ്ലൂട്ടോ സൗരയൂഥത്തിലെ ഒമ്പതാമത്തെ ഗ്രഹമെന്ന സ്ഥാനത്തായിരുന്നു. പിന്നീട് ഇന്റര്‍നാഷണല് അസ്‌ട്രോണമിക്കല് യൂണിയന് പ്ലൂട്ടോയെ കുള്ളന് ഗ്രഹമാക്കി (Dwarf Planet) തരംതാഴ്ത്തി. ഇത് നാസയിലെ ന്യൂ ഹൊറൈസൊണ്‍സ് ടീമിനു തീരെ പിടിച്ചിട്ടില്ല. എന്നാല് ഈ യാത്ര തുടരുന്നതിനിടയില് തന്നെ പ്ലൂട്ടോയ്ക്ക് പുതുതായി രണ്ടു ഉപഗ്രഹങ്ങളെ കണ്ടെത്തിയിട്ടുണ്ട്. ഇതോടെ പ്ലൂട്ടോയുടെ അറിയപ്പെടുന്ന ഉപഗ്രഹങ്ങളുടെ എണ്ണം അഞ്ചായി.\n2015 ജൂലൈയില് പ്ലൂട്ടോയില് നിന്ന് ഏകദേശം 10,000 കിലോമീറ്റര് മാത്രം അകലെക്കൂടെ കടന്നുപോകുമെന്നു കരുതുന്ന ന്യൂ ഹൊറൈസൊണ്‍സ് അതിനുശേഷവും മറ്റു കൂയ്പ്പര് വലയവസ്തുക്കളെ പഠന വിധേയമാക്കും. ഇതിന്റെ വഴിയില് പഠന വിധേയമാക്കാന് പറ്റുന്ന വസ്തുക്കളേതൊക്കെയെന്നും ഇതുവരേക്കും തീര്‍ച്ചപ്പെടുത്തിയിട്ടില്ല.\nന്യൂ ഹൊറൈസനില് സ്ഥാപിച്ചിരിക്കുന്ന Venetia Burney Student Dust Counter- കൂയ്പ്പര് ബെല്‍റ്റിലെ പൊടിരൂപത്തിലുള്ള പദാര്‍ഥങ്ങള് അതുകണ്ടെത്താന്\nഈ ബഹിരാകാശപേടകത്തില് ടെലിസ്‌കോപ്പ്, സ്‌പെക്‌ട്രോമീറ്റര് തുടങ്ങി വിവിധതരം ഉപകരണങ്ങളുണ്ട്. ഇതില് എടുത്തുപറയേണ്ട ഒന്ന് കൊളറാഡോ സര്‍വകലാശാലയിലെ വിദ്യാര്‍ഥികള് നിര്‍മിച്ച വെനീഷ്യ ബര്‍ണി സ്റ്റുഡന്റ് ഡസ്റ്റ് കൗണ്ടര് (Venetia Burney Student Dust Counter) ആണ്. കൂയ്പ്പര് ബെല്‍റ്റില് പൊടിരൂപത്തില് പദാര്‍ഥങ്ങള് ഉണ്ടെങ്കില് അതുകണ്ടെത്താന് ഇതു സഹായിക്കും. പണ്ട് 1930ല് പ്ലൂട്ടോയെ കണ്ടെത്തിയപ്പോള് അതിന് പ്ലൂട്ടോ എന്ന പേര് നിര്‍ദേശിച്ച വെനീഷ്യ ബര്‍ണി എന്ന 11കാരി പെണ്‍കുട്ടിയുടെ ഓര്‍മയ്ക്ക് ഈ ഉപകരണത്തിന് ആ പേരു നല്‍കിയിരിക്കുന്നു.\nകൂയ്പ്പര് വലയത്തെക്കുറിച്ച് ന്യൂ ഹൊറൈസൊണ്‍സ് നമുക്ക് വിലപ്പെട്ട വിവരങ്ങള് നല്‍കുമെന്നു കരുതുന്നു. കൂയ്പ്പര് വലയത്തിന്റെ ഭാഗമായ പ്ലൂട്ടോ അതിന്റെ ഉപഗ്രഹങ്ങളായ ചാരോണ്, നിക്‌സ്, ഹൈഡ്ര, കെര്‍ബെറോസ്, സ്റ്റൈക്‌സ് ( (Charon, Nix, Hydra, Kerberos, Styx)) എന്നിവയെക്കുറിച്ചും ഇതു പഠിക്കും.\nകേരള ശാസ്ത്രസാഹിത്യ പരിഷത്ത് പ്രസിദ്ധീകരിച്ച ധൂമകേതുക്കളും സൌരയൂഥത്തിന്റെ ഉത്പത്തിയും (പ്രൊഫ. കെ.പാപ്പൂട്ടി, ഡോ.എന്.ഷാജി) എന്ന പുസ്തകത്തില് നിന്നും\nസ്റ്റാര് ഡസ്റ്റ് മിഷന്\nchemistry of comet, new horizones, SOHO -, The Solar and Heliospheric Observato, ധൂമകേതു, ന്യൂ ഹൊറൈസണ്‍സ്, വാല്‍നക്ഷത്രം, സോഹോ


Latest Promo Of Uppum Mulakum Team Hints Lachu aka Juhi Rustagi Is Making A Comeback | ഉപ്പും മുളകിലേക്കും ലെച്ചു തിരിച്ച് വരികയാണോ? വൈറല് വീഡിയോ കണ്ടതോടെ ആരാധകര് ചോദിക്കുന്നു - Malayalam Filmibeat\nഉപ്പും മുളകിലേക്കും ലെച്ചു തിരിച്ച് വരികയാണോ? വൈറല് വീഡിയോ കണ്ടതോടെ ആരാധകര് ചോദിക്കുന്നു\n| Updated: Saturday, July 18, 2020, 11:10 [IST]\nമലയാള ടെലിവിഷന് ചരിത്രത്തില് ഉപ്പും മുളകിനും ലഭിച്ചത് പോലുള്ള പിന്തുണ മറ്റൊരു പരിപാടിയ്ക്കും ലഭിച്ചിട്ടില്ലെന്ന് വേണം പറയാന്. അഞ്ച് വര്‍ഷത്തോളമായി വിജയം മാത്രം സ്വന്തമാക്കി സംപ്രേക്ഷണം തുടരുകയാണ് ഉപ്പും മുളകും. കഴിഞ്ഞ ദിവസങ്ങളില് പ്രേക്ഷകര് ഇതുവരെ കാണാത്ത കഥകളായിരുന്നു പരമ്പര പറഞ്ഞിരുന്നത്.\nഅതുപോലെ ഓരോ താരങ്ങള്‍ക്കും വലിയ പ്രേക്ഷക പ്രശംസയായിരുന്നു ലഭിച്ചിരുന്നത്. അതേ സമയം ലെച്ചുവും പാറുക്കുട്ടിയും പരമ്പരയില് ഇല്ലെന്നുള്ളതാണ് പ്രധാന പ്രശ്‌നമായി ആരാധകര് ചൂണ്ടി കാണിച്ചിരിക്കുന്നത്. കൊറോണ കാരണം ലോക്ഡൗണ് വന്നതോടെ വീട്ടില് പോയ പാറുക്കുട്ടി തിരിച്ച് വരാത്തതാണ് കാരണം. ഇപ്പോള് അനിയന് കൂടി ജനിച്ചതിനാല് ഉടനൊന്നും പാറു വരുമോന്ന് അറിയില്ല.\nഅതേ സമയം ലെച്ചുവിനോട് തിരിച്ച് വരാന് പറയുകയാണ് ആരാധകര്. കഴിഞ്ഞ ആഴ്ച പരമ്പരയിലേക്ക് എത്തിയ പൂജ ജയറാം ശ്രദ്ധിക്കപ്പെട്ടതോടെ ആണ് ലെച്ചുവിനെ കുറിച്ച് വീണ്ടും ചര്‍ച്ചയായത്. ലെച്ചുവിനെ അവതരിപ്പിച്ചിരുന്ന ജൂഹി റുസ്തഗിയുടെ മുഖഛായ തോന്നയിതാണ് പൂജയ്ക്ക് വേഗം ആരാധകരെ കൊടുത്തത്. ലെച്ചുവിന്റെ കുറവ് പരിഹരിക്കാന് പൂജയ്ക്ക് സാധിക്കുമെന്നാണ് ചില ആരാധകര് പറഞ്ഞിരുന്നത്. എന്നാല് ലെച്ചുവിന് പകരം ലെച്ചു മാത്രമേ ഉള്ളുവെന്ന നിലപാടിലാണ് ഒരു വിഭാഗം ആളുകൾ.\nഉപ്പും മുളകിൻ്റെയും ആയിരം എപ്പിസോഡ് പൂര്‍ത്തിയാക്കിയതിന് പിന്നാലെ ലെച്ചുവിന്റെ വിവാഹം നടത്തുകയായിരുന്നു. സിദ്ധാര്‍ഥ് സുകുമാരന് എന്നൊരു കഥാപാത്രം കൂടി പരമ്പരയിലേക്ക് എത്തി. വലിയ ആഘോഷമായിട്ടായിരുന്നു ലെച്ചുവിന്റെ വിവാഹം. ഇത് വാര്‍ത്ത ആയതോടെ ജൂഹിയുടെ ജീവിതത്തിലും പ്രശ്‌നങ്ങള് തുടങ്ങി. യഥാർഥ ജീവിതവുമായി താരതമ്യം ചെയ്ത് റിപ്പോർട്ടുകൾ വന്നതോടെ നടി തന്നെ മാറി നിൽക്കുകയായിരുന്നു. പഠനാവശ്യങ്ങള്‍ക്ക് വേണ്ടി തല്‍കാലം താന് മാറി നില്‍ക്കുകയാണെന്നായിരുന്നു പിന്മാറ്റത്തെ കുറിച്ച് ജൂഹി പറഞ്ഞത്.\nഒപ്പം വിവാഹമുണ്ടാവുമെന്ന കാര്യം കൂടി സൂചിപ്പിച്ചിരുന്നു. ഒരു പൊതുപരിപാടിയിൽ വെച്ച് ജൂഹിയുടെ ഭാവി വരനായ ഡോക്ടർ റോവിനെ പരിചയപ്പെടുത്തിയിരുന്നു. ഇരുവരും ഒന്നിച്ചുള്ള നിരവധി ഫോട്ടോസും പുറത്ത് വിട്ടിരുന്നു. വിവാഹത്തെ കുറിച്ച് കൂടുതൽ വെളിപ്പെടുത്തലൊന്നും ഇല്ലെങ്കിലും കൊറോണ പ്രശ്‌നങ്ങളെല്ലാം കഴിഞ്ഞ് അടുത്ത വര്‍ഷത്തോടെയായിരിക്കും ജൂഹിയുടെ വിവാഹമെന്നാണ് അറിയുന്നത്. ഇപ്പോഴിതാ ലെച്ചുവായി അഭിനയിച്ചിരുന്ന സമയത്തെ ജൂഹിയുടെ ഒരു വീഡിയോ പങ്കുവെച്ചിരിക്കുകയാണ് ചാനല്.\nഉപ്പും മുളകിന്റെയും വൈറല് കട്ട്‌സ് എന്ന പേരില് പലപ്പോഴായി വൈറലായ ചില എപ്പിസോഡുകൾ സോഷ്യൽ മീഡിയയിലൂടെ പങ്കുവെക്കുന്നത് പതിവാണ്. അത്തരത്തിൽ പുതിയൊരു പോസ്റ്റില് ലെച്ചു അഭിനയിച്ചിരുന്ന സമയത്തെ ഒരു എപ്പിസോഡ് അണിയറ പ്രവര്‍ത്തകര് പങ്കുവെച്ചിരിക്കുന്നത്. ഇതോടെ ജൂഹിയുടെ തിരിച്ച് വരവാണോ ഇത് സൂചിപ്പിക്കുന്നതെന്ന സംശയവും ഉയരുന്നുണ്ട്. ഫാൻസ് പേജുകളിൽ നിറയെ ലെച്ചുവിന് വേണ്ടിയുള്ള മുറവിളിയാണ്.\nLatest Promo Of Uppum Mulakum Team Hints Lachu aka Juhi Rustagi Is Making A Comeback


ഉണ്ണി മുകുന്ദൻ നായകനാവുന്ന മേപ്പടിയാൻ | Unni Mukundan's Meppadiyaan announced – News18 Malayalam\nഉണ്ണി മുകുന്ദൻ നായകനാവുന്ന മേപ്പടിയാൻ\nമേപ്പടിയാൻ ഉടൻ ചിത്രീകരണം ആരംഭിക്കും\nLast Updated : February 09, 2019, 18:55 IST\nഉണ്ണി മുകുന്ദൻ നായകനാവുന്ന പുതിയ ചിത്രം മേപ്പടിയാൻ പ്രഖ്യാപിച്ചു. നടൻ ജയസൂര്യയുടെ ഫേസ്ബുക് പേജിലായിരുന്നു ചിത്രത്തിന്റെ അണിയറക്കാരുടെയുൾപ്പെടെ വിവരങ്ങളുമായി വീഡിയോ രൂപത്തിൽ പ്രഖ്യാപനം ഉണ്ടായത്. c/o സൈറാ ഭാനു, സൺ‌ഡേ ഹോളിഡേ, ബി.ടെക്, ഓർമ്മയിൽ ഒരു ശിശിരം തുടങ്ങിയ ചിത്രങ്ങൾ നിർമ്മിച്ച സംഘത്തിന്റേതാണ് മേപ്പടിയാൻ. വിഷ്ണു മോഹൻ ആണ് സംവിധാനം. സൈജു കുറുപ്, കലാഭവൻ ഷാജോൺ, ലെന, കുണ്ടറ ജോണി, ഹരീഷ് കണാരൻ, അലെൻസിയർ, ശ്രീനിവാസൻ എന്നിവരാണ് മറ്റു പ്രധാന കഥാപാത്രങ്ങളെ അവതരിപ്പിക്കുക.\nമിഖായേലിനു ശേഷം മാമാങ്കത്തിന്റെ സെറ്റിലാണ് ഉണ്ണി മുകുന്ദൻ. ഇത് കൂടാതെ ചോക്ലേറ്റ് എന്ന ചിത്രത്തിന്റെ രണ്ടാം ഭാഗമായ, 'ചോക്ലേറ്റ്, സ്റ്റോറി റീറ്റോൾഡിൽ' പെൺകുട്ടികൾ പഠിക്കുന്ന കോളേജിൽ പഠിക്കാൻ വരുന്ന ആൺ കുട്ടിയുടെ വേഷമാണ് ഉണ്ണി ചെയ്യുക. കഥാ തന്തുവിനു എവിടൊക്കെയോ സാമ്യം ഉള്ളതൊഴിച്ചാൽ, ഈ രണ്ടു ചോക്ളേറ്റുകൾക്കും തമ്മിൽ തലക്കെട്ടിൽ മാത്രമാണ് ബന്ധം. പഴയ ചോക്ലേറ്റിനു രംഗ ഭാഷ്യം രചിച്ച സച്ചി-സേതു കൂട്ടുകെട്ടിലെ സേതുവാണു ഇവിടെ തിരക്കഥാകൃത്ത്.\nമേപ്പടിയാൻ ഉടൻ ചിത്രീകരണം ആരംഭിക്കും. യഥാർത്ഥ സംഭവങ്ങളെ അധികരിച്ചാണ് തിരക്കഥ ഒരുങ്ങുക. മാക്ട്രോ പിക്‌ചേഴ്‌സിന്റെ ബാനറിലാണ് നിർമ്മാണം.\nFirst published: February 09, 2019, 18:55 IST\nMeppadiyan movieMeppadiyan Unni MukundanNivin Pauly-Unni Mukundan in MikhaelUnni MukundanUnni Mukundan in MamankamUnni Mukundan movie


assembly elections 2021 കമ്പംമേട്ടില് സംഘര്‍ഷം; തമിഴ്‌നാട്ടില് നിന്നെത്തിയ വാഹനം യുഡിഎഫ് പ്രവര്‍ത്തകര് തടഞ്ഞു\nകമ്പംമേട്ടില് സംഘര്‍ഷം; തമിഴ്‌നാട്ടില് നിന്നെത്തിയ വാഹനം യുഡിഎഫ് പ്രവര്‍ത്തകര് തടഞ്ഞു\nഇടുക്കി കമ്പംമേട്ടില് സംഘര്‍ഷം. തമിഴ്‌നാട്ടില് നിന്നെത്തിയ വാഹനം യുഡിഎഫ് പ്രവര്‍ത്തകര് തടഞ്ഞു. വാഹനങ്ങള്‍ക്ക് നേരെ കല്ലേറുണ്ടായി. ഒരു വാഹനം തകര്‍ത്തതായാണ് പരാതി. ഇരട്ട വോട്ടിനെ ചൊല്ലിയാണ് സംഘര്‍ഷമുണ്ടായത്.\nവിവിധ കാരണങ്ങളാല് സംസ്ഥാനത്ത് പലയിടത്തും സംഘര്‍ഷമുണ്ടായി. പത്തനംതിട്ട ആറന്മുള ചുട്ടിപ്പാറയില് കോണ്‍ഗ്രസ്- സിപിഐഎം സംഘര്‍ഷമുണ്ടായി. പാര്‍ട്ടി കൊടിയുമായി വോട്ട് ചെയ്യാനെത്തിയതിനെ തുടര്‍ന്നാണ് സംഘര്‍ഷമുണ്ടായത്.\nതിരുവനന്തപുരം ശ്രീകാര്യം കാട്ടായികോണത്തും സിപിഐഎം- ബിജെപി സംഘര്‍ഷം ഉണ്ടായി. സംഘര്‍ഷത്തില് നാല് ബിജെപി പ്രവര്‍ത്തകര്‍ക്ക് പരുക്കേറ്റു. ബൂത്ത് ഓഫീസുമായി ബന്ധപ്പെട്ട തര്‍ക്കമാണ് സംഘര്‍ഷത്തില് കലാശിച്ചത്. പരുക്കേറ്റവരെ ആശുപത്രിയിലേക്ക് മാറ്റിയിട്ടുണ്ട്.\nStory Highlights: assembly elections 2021, conflict\nRead more on: Assembly Elections 2021 | conflict


മറക്കാതിരിക്കാനായി മാത്രം: അച്ഛന്മാര്‍ക്കായി ഒരു ദിവസം- Happy Father's DAY\nPosted by Aarsha Sophy Abhilash at 12:13 AM\nഗോപന് July 1, 2013 at 10:26 AM\nപലപ്പോഴും തോന്നുന്ന ഒരു സംശയം ഇനിയും ബാക്കി. ജീവിക്കേണ്ടത് സമൂഹത്തിന് വേണ്ടിയോ കുടുംബത്തിന് വേണ്ടിയോ എന്ന്. മകളായ ആര്‍ഷ എന്തു പറയുന്നു. വായനാ ദിനത്തെ നൊസ്റ്റാള്‍ജിക്കായി കണ്ടപ്പോള് ഒരു നൊസ്റ്റാള്‍ജിയ തോന്നി. പണ്ട് വായിച്ച ഒരു ദേശത്തിന്‍റെ കഥ വീണ്ടും വായിച്ചപ്പോള് അന്നത്തെ വികാരം വീണ്ടുകിട്ടിയില്ല. ഞാന് മാറിയതോ കാലം മാറിയതോ.\nആര്‍ഷയുടെ ബ്ലോഗ് കേരളാ ബ്ളോഗേഴ് ഡയറക്ടറിലേയ്ക്ക് ലിങ്ക് ചെയ്യണം\nAarsha Sophy Abhilash July 1, 2013 at 12:40 PM\nസമൂഹത്തിനു വേണ്ടിയും കുടുംബത്തിനു വേണ്ടിയും എന്ന് പറയേണ്ടി വരും ഗോപന് ചേട്ടാ :) . പല ബുക്കുകളും പിന്നീടു വായിക്കുമ്പോള് മാറിയതായി തോന്നാറുണ്ട് -ചിന്തകള് മാറിയത് കൊണ്ടാകാം.